
REVISTA  TEOLOGICA 

=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei 
-  =— . —  Un  număr  15  Lei.  ===== 


Părintele  I.  Popescu-Mălăeşti  şi 
„bureţii"6  învăţământului  teologic. 

Reorganizarea  învăţământului  nostru  teologic  nu 
mai  e  o  problemă  nouă.  Ea  a  fost  şi  a  rămas  de 
câţiva  ani,  la  suprafaţa  celor  mai  serioase  preo¬ 
cupări  atât  ale  presei  cât  şi  ale  autorităţii  biseri¬ 
ceşti.  Revista  noastră  încă  nu  putea  rămâne  străină 
de  această  chestiune.  De  aceea  a  şi  abordat-o  în 
două  rânduri.  Fireşte  principial,  căci  în  asemenea 
probleme  principiile  sunt  hotărâtoare.  Şi  avem  deo¬ 
sebita  mulţumire  sufletească  să  ne  vedem  confir¬ 
mate  părerile  noastre  şi  prin  noul  proiect  de  reformă 
a  învăţământului  teologic,  pregătit  şi  publicat  de 
curând  de  Sf.  Sinod  al  Bisericii  ortodoxe  române. 

In  situaţia  dată  nici  nu  mai  aveam  de  gând  a 
mai  reveni  sau  a  mai  inzista.  Era  de  prisos. 

Două  fapte  petrecute  de  câteva  săptămâni  însă 
ne  constrâng,  şi  încă  în  chip  regretabil,  să  revenim. 
Unul  este  minuscula  dar  pretenţioasa  broşurică:] 
„Reorganizarea  învăţământului  teologlC^T^ijărintelui  | 
I.  Popescu-Mălăeşti,  profesor  la  Facultatea  de  teo- v 
logie  din  Bucureşti,  şi  al  doilea  recentul  congres  al 
Asociaţiei  clerului  ortodox,  ţinut  în  capitală,  în  zilele 
de  23 — 24  Oct.  a.  c. 

In  structura  ei  broşura  pomenită  este  un  monu¬ 
ment  de  confuzie,  iar  în  ideologia  ei  un  monument 

de  aberaţii.  Confuzia  însă,  oricât  de  monumentală 
ar  fi,  nu  este,  la  urma  urmelor,  cea  mai  mare  me¬ 
teahnă  spirituală,  nici  chiar  când  e  vorba  de  un  pro¬ 
fesor  universitar.  Cât  despre  aberaţiile  ideologice 

—  ele  se  găsesc  adeseori  alături  de  cele  mai  ge¬ 
niale  adevăruri.  Deci  dacă  broşura  n’ar  fi  cuprins 
decât  acest  mănunchiu  de  prăpăstii  cu  privire  la 
reorganizarea  învăţământului  nostru  teologic,  poate 
că  am  fi  trecut  peste  ea  cu  tăcere  înţelegătoare,  fără 
să  ne  tulburăm  prea  mult.  Broşura  însă  nu-şi  limi¬ 
tează  debitul  la  ele,  ci  împroaşcă  —  şi  încă  foarte 
puţin  academic  —  cu  noroiu  şcoalele  teologice  din 
Ardeal,  osândindu-le  trecutul,  prezentul  şi  viitorul  lor... 

Iar  aceasta  — *  vorba  cronicarului  —  „este  inimei 
durere".  Căci  —  tot  vorba  cronicarului  —  „neci  este 
şagă  a  scrie  ocară  vecinică  unui  neam ;  că  scrisoarea 
este  un  lucru  vecinie;  când  ocărăsc  într’o  zi  pe 
cineva  este  greu  a  răbda,  dar  în  veci?  Eu  voi  da 
seama  de  ale  mele  câte  scriu!" 

Rectificările  şi  lămuririle  de  mai  jos  se  impun 
cu  atât  mai  mult,  cu  cât  broşura  arţăgoasă  —  trimisă, 
pare-se,  cu  o  inesplicabilă  dărnicie,  întregei  preotimi 

—  a  izbutit  să  creieze  pentru  congresul  Asociaţiei 
clerului  o  atmosferă  dintre  cele  mai  bătăioase  împo¬ 
triva  Academiilor  teologice  din  Ardeal.  Cu  toatecă 
în  programul  acestui  congres  n’a  fost  înscris  nici  un 
punct,  care  să  fi  obligat  pe  vr  unii  dintre  profesorii 
facultăţilor  de  teologie  din  Bucureşti  şi  Chişinău  să 
insulte  instituţii  bisericeşti  şi  să  lupte  împotriva  ca¬ 
noanelor,  cari  —  bune-rele  cum  sunt  —  n’au  fost 
încă  şterse  din  Pravila  Bisericii  dreptmăritoare. . . 
Căci  în  congres  —  în  loc  să  se  discute  problema 
învăţământului  religios  —  s’au  parafrazat,  entuziast, 
fanatic  chiar,  ideile  din  broşura  părintelui  I.  Popescu- 
Mălăeşti.  De  aceea  răspunsul  nostru  la  broşura 
buclucaşă  nu  priveşte  numai  pe  autorul  ei,  ci  şi  pe 
toţi  ceice  au  crezut  şi  mărturisit  în  congres  sau 
aiurea,  la  fel  cu  acesta. 

S’o  luăm  deci  pe’ndelete  şi  să  facem  comentarul 
recentei  opere  a  părintelui  Mălăeşti. 

Dar  înainte  de  aceasta,  un  scurt  istoric  al  che¬ 
stiunii. 

încă  din  primăvara  anului  1926  Sf.  Sinod  in¬ 
stituise  o  comisie  de  10  membri,  pentru  alcătuirea 
unui  proiect  de  lege  asupra  reorganizării  învăţă¬ 
mântului  teologic.  Proiectul  a  fost  redactat  şi  pre¬ 
zentat  Sf.  Sinod  în  sesiunea  de  toamnă  a  aceluiaş 
an.  Iar  pentruca  proiectului  de  lege  să  i  se  poată 
aduce  îndreptări  izvorîte  din  consultările  tuturor 
oamenilor  competenţi  —  el  a  fost  trimis  tuturor  epar¬ 
hiilor  şi  şcoalelor  teologice,  cu  invitarea  dea-şi  face 
observaţiile  ce  le  cred  de  cuviinţă. 

Chestiunea  a  fost  supusă  deci  celei  mai  largi 
publicităţi-  In  baza  observaţiilor  venite  din  afară, 
comisiunea  numită  de  Sf.  Sinod  a  dat  ultima  redac¬ 
tare  proiectului  de  lege.  El  prevede  ca  şcoli  teolo¬ 
gice  cu  caracter  permanent  Facultăţile  şi  Academiile 
de  teologie,  care  dau  cultura  teologică  superioară, 
iar  pentru  un  timp  de  tranziţie  admite  Seminariile 
de  vocatiune,  în  cari  urmează  a  se  transforma 
actualele  seminarii  cu  8  ani. 

„Comisiunea  mai  restrânsă,  exmisă  din  sânul 
comisiunii  de  10,  când  a  conceput  planul  de  reor¬ 
ganizare  pentru  învăţământul  teologic,  a  avut  în  ve¬ 
dere  atât  avantajele  cât  şi  scăderile  ce  le  prezintă 
cele  3  tipuri  actuale  de  şcoli  teologice,  aflătoare  în 
cuprinsul  tării,  pentru  cultura  clerului. 

Astfel  sa  constatat  că: 

1.  Cele  3  facultăţi  de  teologie,  în  organizaţia 
lor  actuală,  nu  stau  în  acel  raport  de  canonicitate 
cu  Biserica,  care  să  ne  dea  convingerea  că  cultura 
superioară  a  clerului  se  asigură  mai  bine  în  Facul¬ 
tăţile  de  teologie.  Acestea  trăiesc  într’un  mediu 
laincizant,  în  cea  mai  mare  măsură  lipsite  de  ele¬ 
mentul  educativ,  care  este  apa  cea  vie  în  şcolile 
pentru  formarea  clerului. 

2.  Seminariile  teologice  cu  8  ani,  în  organizaţia 
lor  de  azi,  nu  se  pot  menţinea,  după  însăşi  mărtu¬ 
risirea  celorce  le  conduc.  Seminariile  sunt  şcoli 
profesionale.  Din  punct  de  vedere  pedagogic  este 

o  imposibilitate  de  a  asimla  în  curs  de  8  ani  de 
învăţământ  cunoştinţe  laice  în  măsura  liceului,  şi  a 
se  face  în  acelaş  timp  şi  instrucţia  cu  educaţia  teo¬ 
logică  necesară.  Dovadă  că  toţi  profesorii  de  semi- 
narii  se  plâng  de  supraîncărcarea  actualei  programe 
de  învăţământ. 

Dacă  mai  ţinem  seamă  şi  de  adevărul  psiho¬ 
logic:  că  la  elevul  de  10  ani,  care  întră  în  seminar, 
încă  nu  poate  fi  vorba  de  vocaţiune  preoţească, 
găsim  şi  a  doua  scădere  a  seminariilor. 

Aceste  2  consideraţii  —  pe  cari  le  amintim  fără. 
de  a  le  mai  analiza  şi  cari  sunt  sprijinite  şi  de  rezul¬ 
tatele  ce  sau  constatat  din  belşug  în  trecutul  semi¬ 
nariilor,  —  au  determinat  comisiunea  mai  restrânsă, 
ca  în  deplin  acord  să  proiecteze  o  reorganizare  a 
seminariilor  de  o  ani  în  2  direcţii. 

întâi:  Transformând  cursul  inferior  de  4  ani  în 
gimnaziu  confesional,  în  care  se  vor  preda  mate¬ 
riile  laice  în  extensiunea  identică  cu  liceul  de  stat, 
iar  religia  într  un  număr  dublu  de  ore.  Elevii  acestui 
gimnaziu  confesional  vor  locui  în  internat  şi  vor 
primi  educaţie  religioasă  la  fel  cu  elevii  propriu 
zisului  Seminar  de  vocaţiune. 

La  vârsta  de  14 — 15  ani,  absolvenţii  acestui 
gimnaziu  confesional  cu  inclinaţiune  către  cariera 
preoţească  pot  trece  în  seminarul  de  vocaţiune. 

In  modul  acesta  se  obţine  o  selecţionare  a  can¬ 
didaţilor  la  preoţie  şi  se  deschide  calea  cătră  voca- 
ţiunea  preoţească. 

Al  doilea:  Pregătirea  viitorului  preot  începe  la 
vârsta  mai  înaintată  de  14 — 15  ani,  după  ce  în  gim¬ 
naziu  s’a  pus  baza  educaţiei  religioase.  învăţământul 
în  Seminarul  de  vocaţiune  va  dura  6  ani,  deci  dela 
vârsta  de  14 — 20  ani,  când  atât  facultăţi' e  intelec¬ 
tuale  cât  şi  cele  morale  ajung  în  elev  la  o  fază  mai 
consolidată. 

Privirea  comisiunii  pentru  redactarea  proiec¬ 
tului  de  lege  nu  s’a  oprit  numai  asupra  celor  spuse 
mai  sus. 

Scopul,  indicat  în  art.  35  din  Statutul  pentru 
organizarea  Bisericii,  de  a  avea  cu  timpul  preoţi 
numai  cu  cultură  teologică  superioară  —  excepţiile 
admiţându-se  numai  în  cazuri  sporadice,  —  trebue  să 
fie  şi  obiectivul  reorganizării-  învăţământului  teologic. 

Chibzuind  asupra  organizaţiei  şi  rezultatului  dat 
de  cele  3  tipuri  de  şcoale  teologice,  ce  există  azi 
în  cuprinsul  ţării:  Facultăţi,  Academii  şi  Seminarn 
teologice,  comisiunea  în  comun  acord  a  constatat, 
că  tipul  cel  mai  propriu,  care  asigură  o  cultură 
teologică  superioară  este  acela  de  Academie  teo¬ 
logică  cu  4  ani  de  învăţământ,  în  care  se  primesc 
absolvenţi  de  liceu,  sau  cei  cu  calificaţie  asimilată 
cu  liceul. 

Avantajele  acestui  tip  de  şcoală  teologică  sunt 
urmă 'oarele: 

1.  Academiile  de  teologie  primesc  absolvenţi 
de  liceu  sau  echivalaţi  cu  liceul,  cari  au  deja  ele¬ 
mentele  cui  urei  profane.  In  urmare  în  cei  4  ani 
de  învăţământ  în  Academiile  teologice  se  pot  preda 
toate  ramurile  de  ştiinţă  teologică  în  extensiune  iden¬ 
tică  cu  cea  dela  Facultăţile  de  teologie,  cu  deose¬ 
birea  că  Academiile  profesează  ştnnţa  teologică  iar 
Facultăţile  de  teologie  o  desvoaltă  prin  cercetări 
originale. 

2.  Studenţii,  cari  întră  în  Academie  din  voca- 
ţîune,  în  timpul  celor  4  ani  de  studiu  sunt  crescuţi 
în  internat  în  spirit  religios,  sub  ochii  supraveghietori 
ai  chiriarhului,  după  trebuinţele  eparhiei. 

3.  Academiile  descentralizează  instrucţia  şi  edu¬ 
caţia  teologică,  după  principiul  ca :  Educaţia  clericului 
să  se  facă  individual.  Ori  Facultăţile  de  teologie, 
unde  sunt  aglomeraţi  studenţii  cu  sutele,  neglijează 
tocmai  educaţia  individuală. 

Iată  tipul  de  şcoală  teologică  care  poate  da 
cultură  teologică  superioară  şi  pe  lângă  aceasta  nu 
este  expus  laicizării  ca  Facultăţile  de  teologie,  cari 
au  deviat  dela  principiul  canonic,  după  care  numai 
episcopul  are  dreptul  de  a  învăţa  cele  sfinte  în 
eparhie,  sau  celce  are  delegaţia  lui.  Academiile  de 

teologie  sunt  şcoli  cu  caracter  pur  bisericesc,  puse 
sub  controlul  şi  jurisdicţia  episcopului.  Astăzi,  când 
biserica  să  luptă  pentru  recucerirea  drepturilor  sale 
prevăzute  în  canoane,  socotim  că  trebuie  să  men¬ 
ţinem  şi  întărim  acele  instituţii,  cari  asigură  cano- 
nicitatea.“  1 

Acestea  sunt  principiile  proiectului  de  lege  al¬ 
cătuit  de  Sf.  Sinod. 

Oricine  poate  observa,  că  ele  sunt  pretenţioase, 
ideal  de  pretenţioase.  Postulatele  lor  nu  sunt  reali¬ 
zabile  decât  succesiv,  treptat.  Sf.  Sinod  încă  şi-a  dat 
seama  de  acest  lucru  şi  l-a  prevăzut  în  proiectul 
său  de  lege. 

întrebarea  este :  se  mai  poate  discuta  chestiunea, 
dupăce  suprema  autoritate  bisericească  şi-a  spus 
cuvântul  asupra  ei?  Evident  că  da.  In  materie  de 
organizaţie  nici  o  autoritate  nu-şi  reclamă  infailibi¬ 
litatea.  Deci  problema  reorganizării  învăţământului 
teologic  o  putea  discuta  oricine,  chiar  şi  dupăce  Sf. 
Sinod  şi-a  spus  cuvântul. 

Conştient  de  acest  drept  al  său,  părintele  L 
Popescu-Mălăeşti  încă  a  crezut  că  are  ceva  de  spus 
în  legătură  cu  problema  aceasta.  A  intrat  deci  - — 
adevărat,  cam  târziu  —  în  hora  discuţiei,  publicând 
o  broşură. 

Să  vedem  acum,  cum  discută  Sf.  Sa. 

Iată  ce  constată  Sf.  Sa  în  prolegomenele  operei 
sale :  , 

„Nivelul  cultural  al  clerului  de  azi,  în  totalitatea 
lui,  este  cu  mult  superior  celui  de  acum  30  de  ani. 
Aceasta  numai  gratie  muncii  celor  din  cadrele  în¬ 
văţământului  religios  [nu  teologic,  dle  profesor?],  şi 
cu  osebire  în  vechiul  regat  —  gratie  Seminariilor  şi 
Facultăţii  de  teologie  din  Bucureşti,  iar  în  Bucovina 
şi  în  parte  şi  în  Transilvania,  prin  osârdia  Facultăţii 
de  teologie  din  Cernăuţi. 


Din  expunerea  de  motive  a  proiectului  de  lege  al  Sf,  Sinod. 

„Aceste  instituţii  de  cultură  au  dat  lumină  multor 
dascăli  şi  ierarhi  ai  Bisericii  din  cari  uni  [!]  trăesc 
şi  nu  necinstesc  Biserica11. 

Asta,  tradusă  pe  româneşte,  ar  veni  cam  aşa: 
Clerul  din  Vechiul  regat,  Bucovina  şi  —  „în  parte" 
—  cel  din  Transilvania,  este  în  plin  progres  cultural. 
La  acest  progres  au  lucrat  Seminariile,  Facultăţile 
de  teologie  din  Bucureşti  şi  Cernăuţi,  câtă  vreme 
vechile  noastre  institute  teologice  din  Ardeal,  cari 
sunt  ceva  mai  vechi,  decât  şcoala  al  cărei  profesor 
este  Părintele  I.  Popescu-Mălăeşti,  au  crescut  preoţi 
analfabeţi,  cari  nu  ştiu  nici  jidoveşte  şi  cari  trăiesc 
până  astăzi  în  peşteri  de .  troglodiţi. 

Părintele  Popescu-Mălăeşti  se  măguleşte  că  Fa¬ 
cultatea  D-sale,  a  dat  lumină  multor  dascăli  şi  ierarhi 
dintre  cari  uni  [!]  trăesc  şi  nu  necinstesc  Biserica. 
Ca  şi  când  normal  ar  fi  ca  ierarhii  să  necinstească 
Biserica.  Să-i  fie  de  bine.  Dar  noi,  analfabeţi  cum 
suntem,  credem  altfel. 

E  într’adevăr  de  admirat,  că  o  şcoală  îşi  poate 
impune  un  asemenea  ideal  şi-l  realizează  —  în  30 
de  ani  —  în  pofida  tuturor  lipsurilor  de  care  su¬ 
fere.  Căci  însuşi  Părintele  Popescu-Mălăeşti  recu¬ 
noaşte,  că  Facultatea  de  teologie  din  Bucureşti  are 
„puţine  catedre,  nare  bibliotecă,  n’are  săli  de  cursuri 
etc.“  Şi  când  te  gândeşti,  că  tocmai  acest  enigmatic 
„etc.“  este  lipsa  cea  mai  gravă  la  Facultatea  amin¬ 
tită  ! 

Părintele  Popescu-Mălăeşti  crede  că  aceste  lip¬ 
suri  se  datoresc  „în  cea  mai  mare  parte"  desinte- 
resului  cu  care  Facultatea  de  teologie  din  Bucureşti 
a  fost  tratată  din  partea  ocârmuitorilor  Bisericii  or¬ 
todoxe. 

„Nici  ocârmuitorii  vremelnici  ai  statului  şi  ce 
este  mai  dureros  pentru  Ţară,  şi  Biserică,  nici  ocâr¬ 
muitorii  Bisericii,  n’au  pătruns  cu  mintea  nici  vre- 
mile  trecute  şi  nau  avut  nici  cea  mai  mică  licărire 
de  lumină  în  întunerecul  viitorului". 

Păi  atunci,  unde  este,  Părinte  Mălăeşti,  atât 
amar  de  lumină  pe  care  spui  că  a  dat-o  Facultatea 

Sf.  Tale  multor  ierarhi  „din  cari  uni  [!]  trăiesc  şi 
nu  necinstesc  Biserica?"  Căci  cel  puţin  ierarhii 
din  trecutul  apropiat  [până  la  unire]  au  fost  crescuţi 
„în  cea  mai  mare  parte"  de  Facultatea  dela  Bucu¬ 
reşti  —  ne  mai  vorbind  de  ceilalţi,  cari  având  şcoală 
teologică  din  Ardeal  te  pomeneşti  că...  după  con¬ 
cepţia  Sf.  Tale  necinstesc  Biserica  neamului  româ¬ 
nesc.  . . 

Constatând  insuficienţele  actualului  învăţământ 
teologic  [nu  religios,  căci  aia-i  altceva!],  autorul  re¬ 
comandă  măsuri  de  ameliorare,  reclamând  înmul¬ 
ţirea  catedrelor,  adâncirea  şi  lărgirea-  studiului  bi¬ 
blic,  profesori  şi  directori  devotaţi. 

Acelaş  autor  mărturiseşte,  că  toate  aceste  îm¬ 
bunătăţiri,  ca  şi  altele,  le  aştepta  dela  noi,  cei  din 
provinciile  desrobite,  cari  am  stat  într  un  contact  mai 
apropiat  „cu  progresele  pedagogiei  şi  educaţiei  prac¬ 
ticată  la  popoarele  mai  bătrâne  şi  mai  vechi  în  cul¬ 
tură  şi  viaţă". 

Dar  mare  i-a  fost  mirarea  şi  amară  desamă- 
girea,  când  s’a  pomenit,  că  Transilvania  în  special, 
în  loc  să-i  îmbie  „norme  şi  drumuri  bine  trase" 
vrednice  să  fie  adoptate,  îi  îmbie  un  tip  „hibrid" 
de  şcoale  teologice.  Academiile,  a  căror  existenţă 
sub  stăpâniri  străine  va  fi  fost  îndreptăţită,  dar  cari, 
astăzi  nu  mai  pot  fi  „indicate  pentru  creşterea  vii¬ 
torilor  slujitori  ai  altarului". 

De  altfel  nici  în  era  veche  „ele  nu  reprezentau 
comparativ  cu  Seminariile  noastre  [din  V.  regat]  un 
învăţământ  superior,  ci  inferior,  căci  aveau  programul 
seminarial  dar  nu  aveau  studiile  clasice",  pe  cari 
le  aveau  seminariile  din  Vechiul  regat. 

„Şi  condiţiile  de  intrare  în  acele  Academii  erau 
mult  mai  uşoare  decât  ia  noL  Nu  intrau  numai  ab¬ 
solvenţii  de  liceu,  ci  şi  cei  cu  câteva  clase  de  şcoală 
normală...". 

Pentruca  cineva  să  rişte  asemenea  afirmaţii, 
trebuie  s’o  ia  de-a  surda  în  discuţie.  Cum  a  luat-o 
părintele  Mălăeşti.  Domnia  sa  vorbeşte  despre  ve- 

chile  noastre  Institute  teologice  ca  despre  nişte  lu¬ 
cruri  din  lună,  în  complectă  lipsă  de  informaţii.  Pen- 
trucă  nu  ne  putem  închipui  să  fi  fost  în  stare  să 
denatureze,  conştient,  adevărul.  Profesor  vechiu, 
cum  este,  D-sa  putea  să  ştie,  că  vechile  noastre  „se- 
minarii“  erau  şcoale  superioare,  îrf  cari  regulamentar 
nu  intrau  decât  bacalaureaţii  liceelor  clasice,  deci 
cu  suficientă  guliură  clasică,  şi  numai  prin  excepţie 
erau  primiţi  şi  absolvenţi  cu  şapte  şi  8  clase,  cari 
deci  sunt  departe  de  a  fi  cele  „câteva  de  şcoală 
normală". 

In  asemenea  condiţii,  a  spune  că  Institutele  teo¬ 
logice  din  Ardeal  reprezentau  în  era  ungurească  un 
învăţământ  inferior  în  comparaţie  cu  al  Seminariilor 
din  Vechiul  regat  [căruia  —  în  treacăt  fie  zis  —  noi 
suntem  aşa  de  drepţi  să-i  recunoaştem  tot  ce  a  putut 
da]  însemnează  să  te  faci  niznai  în  faţa  celui  mai 
evident  adevăr.  O  politică  dintre  cele  mai  puţin... 
teologice. 

Dupăcum  părintele  Mălăeşti  nu  şi-a  luat  oste¬ 
neala  ori  n’a  vrut  să  afle,  ce  au  fost  şcoalele  teo¬ 
logice  din  Ardealul  robit,  tot  asemenea  habar  nu 
are  Sf.  Sa  de  felul  în  care  sunt  organizate  actua¬ 
lele  academii  teologice  din  aceeaş  provincie. 

Un  lucru  din  cele  mai  stranii.  Căci  dacă  nici 
profesorii  universitari,  cari  îşi  reclamă  competenţa 
în  materie  de  reorganizare  a  învăţământului  teologic, 
nu  sunt  la  curent  cu  reformele  realizate  în  acest 
domeniu  de  provinciile  alipite,  atunci  cine  să  fie? 
Noi,  analfabeţi,  cum  suntem,  trăim  în  ritmul  inte¬ 
gral  al  vieţii  bisericeşti.  Ştim  ce  se  petrece  şi  pe  la 
Facultatea  de  teologie  din  Bucureşti.  D-nii  profesori 
ai  acelei  Facultăţi  să  nu  fi  putut  afla  oare  că  ve¬ 
chilor  institute  teologice  din  Ardeal  li  s’a  dat,  încă 
de  câţiva  ani,  o  organizare  cu  totul  nouă?  Că  în 
cadrul  acestei  organizări  s’au  adus  învăţământului 
teologic,  pe  lângă  altele,  şi  îmbunătăţirile  la  cari 
Părintele  Mălăeşti  a  ajuns  abia  acum  —  şi  pe  cari 

Ie  trâmbiţă  cu  mândria  unui  descoperitor  al . 

Americii  ? ! 

Să  fim  serioşi.  Autorul  nostru  putea  să  ştie  că 
Academiile  noastre  teologice  au  patru  ani  de  studiu,, 
că  ele  primesc  absolvenţi  de  liceu,  cu  bacalaureat, 
sau  absolvenţi  de  seminarii. 

Noi  nu  făgăduim,  că  după  răsboiu,  în  epoca  unei 
arhicunoscute  crize  de  preoţi,  s’au  primit  şi  absol¬ 
venţi  de  şcoală  normală,  cu  diplomă  de  învăţător 
[nu  cu  câteva  clase!!]  Nu  făgăduim  că  sau  primit 
şi  absolvenţi  de  liceu  [8  clase]  fără  bacalaureat. 
Toţi  aceştia  însă  au  fost  primiţi  ca  studenţi  extra¬ 
ordinari  şi  —  deci  —  cu  drepturi  limitate  faţă  de 
ceilalţi  Nu  există  lege  sau  regulament,  care  să  nu 
admită  excepţii ;  măsurile  transitorii  le  impun  impla¬ 
cabilele  necesităţi  ale  unor  vremi.  A  confunda  însă 
excepţia  cu  regula  însemnează  lipsă  de  discernă¬ 
mânt,  sau  rea  voinţă.  Una-i  meteahnă  intelectuală, 
iar  cealaltă-i  meteahnă  morală.  Ele  se  îngemănează 
uneori.  Fireşte,  întunericul  este  atunci  mai  mare. 

Părintele  Popescu  Mălăeşti  putea  să  mai  afle 
că  în  Academiile  teologice  din  Ardeal  [vorbesc  mai 
ales  de  cea  din  Sibiu]  se  predau  toate  materiile  de 
învăţământ  cari  se  predau  la  Facultatea  dela  Bucu¬ 
reşti,  plus  alte  câteva.  Şi  aceasta  în  extensiune  mult 
mai  largă  decât  la  numita  Facultate.  Asta  e  posibiL 
fiindcă  fiecare  materie  are  suficiente  ore  săptămâ¬ 
nale  [de  pildă  Studiul  biblic  al  V.  Testament  are  9 
ore,  afară  de  limba  ebraică  —  existentă  şi  ea,  să 
fie  liniştit  părintele  Mălăeşti  —  iar  studiul  biblic  al  N. 
Testament  are  10  ore  săptămânale,  împărţite,  fireşte, 
pe  4  ani,  afară  de  Idiomul  grec,  căruia  încă  i  se  dă 
cuvenita  atenţie.  Adevărat  că  această  atenţie  nu 
atinge  niciodată  limita  fetişismului]. 

Dar  tratarea  largă  şi  adâncirea  problemelor  de 
teologie  la  Academiile  ardelene,  mai  este  posibilă 
şi  din  alte  pricini.  La  aceste  şcoale  cursurile  încep 
în  a  doua  jumătate  a  Iun  ei  Septemvrie  şi  se  termină 
în  a  doua  jumătate  a  lui  Iunie,  studenţii  fiind  obligaţi 
la  frecvenţă. 

Cât  despre  profesori,  nu-mi  aduc  aminte  de  vr’un 

caz,  când  vr’unul  din  ei  să-şi  fi  început  cursul  la 
Crăciun  pentruca  —  după  mici  întreruperi  —  să  şi-l 
termine  la  Paşti...  Nu  de  altceva,  dar  se  spune  că 
prin  alte  părţi  asemenea  cazuri  nu  sunt  cu  totul 
neobicinuite. . . 

In  lumina  acestor  constatări  trebuesc  judecate 
cele  7  motive  pentru  cari  părintele  Mălăeşti,  cere 
ca  „să  se  menţină  —  şi  în  noua  organizare  —  cele 
2  trepte  de  azi  ale  învăţământului  religios  [!],  adică : 
seminariile  $i  facultăţile". 

„Academiile  teologice  —  după  Sf.  Sa  —  nu  pot 
funcţiona  ca  treaptă  de  învăţământ  teologici  [!]  căci : 

1.  Se  scade  nivelul  învăţământului  religios  [!]  atât 
ca  program,  ca  şi  ca  condiţiuni  [noi  cităm,  deci  nu 
răspundem  de  stilul  sui  generis  al  autorului!]  de  admi¬ 
tere  şi  cu  deosebire  ca  recrutare  al  corpului  didactic". 

Am  văzut  programa  Academiilor  teologice  şi 
condiţiile  de  primire  a  studenţilor.  Iată  cum  se  face 
recrutarea  profesorilor  la  aceleaşi  şcoli. 

„Devenind  o  catedră  vacantă  sau  înfiinţându-se 
o  catedră  nouă,  pentru  ocuparea  ei  Consiliul  arhie- 
piscopesc  publică  concurs  în  organul  de  publicitate 
al  arhidiecezei,  indicând  specialitatea  catedrei  va¬ 
cante  şi  specificând  condiţiunile  ce  au  să  le  întru¬ 
nească  candidaţii. 

„Consiliul  arhiepiscopesc  va  supune  pe  can¬ 
didaţi  Ia  un  examen  la  specialitatea  pentru  care  sau 
înscris,  în  faţa  unei  comisiuni  alcătuite  din  delegatul 
Consiliului  arhiepiscopesc,  ca  preşedinte,  rectorul 
Academiei,  un  profesor  de  specialitate  dela  una  din 
Facultăţile,  sau  academiile  teologice  existente  şi  din 
2  profesori  ai  Academiei  teologice  ca  delegaţi  ai 
consiliului  profesora . 

„Examenul  constă  din:  Prezentarea  lucrărilor 
tipărite  în  specialitatea  pentru  care  se  prezintă  can¬ 
didaţii;  cercetarea  lor  de  câte  un  raportor  ales  din 
membrii  comisiunii  de  examinare  şi  prezentarea  unui 
referat  cu  caracter  eliminatoriu  în  cazul  când  lu¬ 
crările  candidatului  nu  sunt  corăspunzătoare ;  un 
colocviu  asupra  lucrărilor  şi  o  prelegere. 

După  terminarea  examenului  comisiunea  va 
înainta  Consiliului  arhiepiscopesc  un  raport  de  reco¬ 
mandare  sau  de  respingere  a  candidatului,  împreună 
cu  întreg  dosarul  examenului". 1 

Prin  urmare  la  Academii  recrutarea  profeso¬ 
rilor  nu  este  lăsată  în  grija  exclusivă  a  consiliilor 
eparhiale,  cari  —  după  vorba  părintelui  Mălăeşti  — 
„nu  sunt  întotdeauna  alcătuiţi  [!]  din  oameni  ai  cărţii", 
nici  la  discreţia  chiriarhului,  care  „poate  [!]  greşi... 
ca  şi  miniştri". 

Iată  deci  un  preot,  care  între  un  chiriarh  şi  un 
ministru,  supuşi  amândoi  greşelii,  alege  pe  acesta  din 
urmă  şi  în  aceiaş  timp  protestează,  când  i  se  spune 
că  n  felul  acesta  a  cam  ieşit  din  brazda  canonicităţii ! 

2.  Academiile  teologice  —  spune  mai  departe 
părintele  Mălăeşti  —  „ştirbesc  caracterul  unitar  al 
învăţământului  superior,  care,  ca  în  toată  lumea,  se 
poate  da  numai  în  cadrul  universităţii".  Făcând 
această  afirmaţie  di  profesor  uită,  ori  nu  vrea  să 
ştie,  că  există  învăţământ  superior  şi  în  afară  de 
cadrul  universitar:  Academia  de  agricultură,  aca¬ 
demia  comercială,  institutul  de  educaţie  fizică,  aca¬ 
demia  de  muzică  bisericească  etc.  sunt  doar  socotite 
prin  lege  ca  şcoli  superioare,  cu  toate  că  nu  simt 
legate  organic  de  universitate  şi  nu  stau  sub  con¬ 
ducerea  ministerului  instrucţiunii.  Toate  acestea  se 
pot.  Numai  şcoli  superioare  teologice  nu  admite 
preotul  I.  Popescu-Mălăeşti  —  cu  toatecă  în  Rusia 
pravoslavnică  —  pe  care  nime  n’o  poate  acuza  de 
protestantism  —  au  existat  asemenea  şcoli. 

3.  „Aceste  academii  nu  pot  da  titlul  de  licenţiat 
sau  doctor,  căci  acestea,  în  lumea  întreagă,  se  dau 
numai  de  şcolile  ce  sunt  încadrate  în  o  universitate. 
Dacă  n’ar  fi  mărginit  acest  drept  Universităţilor  am 
ajunge  la  faptul  curios  şi  caraghios  că  şi  Acade¬ 
miile  de  croitorie,  cismărie  etc.  ar  cere  dreptul  să 
dea  titlul  de  licenţiat  şi  doctor  având  atunci:  doctor 
croitor  etc". 

’  Ari.  11,  punctul  4,  5  şi  6  din  Regulamentul  Academiei  teologice 
„Andreiane"  din  Sibiu. 

Autorul,  neştiind  scripturile,  no  brodeşte  nici 
aici.  Intr’adevăr  după  legea  învăţământului  superior 
condiţiile  pentru  titlul  de  licenţiat  sunt:  Bacalaureatul 
de  liceu  la  bază  şi  cel  puţin  trei  ani  de  învăţământ 
superior.  Ei  bine,  Academiile  teologice  împlinesc 
cu  vârf  postulatele  legii,  întrucât  au  patru  ani  de 
învăţământ.  Atunci?  Cât  despre  academiile  de  croi¬ 
torie,  cismărie  etc.  cu  cari  părintele  Mălăeşti  vrea 
să  facă  umor  —  ele  încă  îşi  pot  avea  „licenţiaţii11  lor 
profesionali  —  fără  nici  o  supărare.  „Licenţiat'1  în¬ 
semnează  doar  atât,  că  celce  a  învăţat  o  meserie, 
are  dreptul  şă  o  şi  profeseze. 

Iată  pentruce  nu  ne  supărăm  pe  „licenţa"  croito¬ 
rilor,  a  cismarilor  etc.  şi  luptăm  cel  mult  împotriva 
„licenţelor"  de  băuturi  spirtuoase. 

4.  „Dacă  s’ar  introduce  poate  tot  locul  ( ? !  ] 
aceste  academii  ca  instituţii  înalte  pentru  pregătirea 
slujitorilor  cultului  ortodox  şi,  cum  vom  vedea  în 
afară  de  şcolile  de  stat,  Ci  numai  ale  Bisericii,  ar  da 
drept  şi  celorlalte  confesiuni  să  ceară  a  face  acelaşi 
lucru  cerând  statului  să  le  întreţie".  (Autorul  pare 
a  grăi  în  limbi;  noi  îi  gâcim  totuşi  înţelesul  frazei]. 

De  fapt  toate  confesiunile  minoritare  din  Ar¬ 
deal  au  asemenea  academii  de  teologie.  Şi  încă 
întreţinute  de  stat.  Părintele  Mălăeşti  însă  n’o  ştie 
nici  pe  asta.  O  putea  afla  dela  Ministerul  cultelor. 
Dacă  na  aflat-o,  i-o  spunem  noi,  ca  să  nu  mai  lupte 
împotriva  lor,  că  te  pomeneşti  că  minorităţile  îl  dau 
pe  mâna  Ligii  Naţiunilor.  Şi  dl  Titulescu  are  destulă 
treabă  cu  optanţii. 

5.  Academiile  „ar  necesita  întrebuinţarea  de 
fonduri  mari,  cari  s’ar  putea  folosi  mai  bine  pentru 
alte  nevoi  imperioase  ale  Bisericii". 

Cu  alte  cuvinte  autorul  ni  se  înfăţişează  aici  în 
postura  de  advocat  al  dlui  „Vintilă",  de  apologet  al 
economiilor  bugetare.  E  o  atitudine  dintre  cele  mai 
curioase,  când  ştim  cât  este  de  zgârcit  ministerul  de 
finanţe  faţă  de  nevoile  Bisericii.  Lasă,  părinte  Mă¬ 
lăeşti,  că  are  el,  dl  „Vintilă",  grijă  de  bugetul  său! 
Că  dacă-i  trebue  bani  pentru  electori,  pentru  diur- 

ni  şti,  ori  pentru...  sinagogile  jidoveşti  —  tot  din  bu¬ 
getul  Bisericii  ortodoxe  ciordeşte!  D’aia  scrie  doar 
la  carte,  că  celuice  are  i  se  va  mai  da,  iar  celuice 
nare  i  se  va  lua  şi  ceeace  i  se  pare  că  are! 

6.  „Ce  este  mai  de  luat  în  seamă  tocmai  de  acei 
cari  cred  că  prin  ele  [prin  Academii]  s’ar  promova 
ştiinţa  şi  cultura  teologică  este  faptul  că  azi,  şi  nici 
peste  30  de  ani,  nu  vor  fi  elemente  pregătite  ca  să 
poată  fi  profesorii 

Păi  Facultatea  de  teologie  din  Bucureşti  ce-a 
făcut  până  acuma  şi  ce  va  face  de  aci  înainte?  Noi 
credeam  că  pregăteşte  preoţi  şi  profesori,  nu  para- 
clisieri,  cum  părintele  profesor  universitar  I.  Po- 
pescu-Mălăeşti  ne  lasă  sanţelegem. 

Ori  dacă  aceasta  este  situaţia,  cu  ce  drept  vor¬ 
beşte  Sf.  Sa  dela  înălţimi  aşa  de  astrale  despre  noi, 
ăştia  mai  mici? 

7.  După  părerea  Părintelui  Mălăeşti  Academiile 
teologice  „ar  fi  ca  un  burete  părăsit  pe  trupul  trun¬ 
chiului  învăţământului  religios  [!}...  Trunchiul  po¬ 
mului  sunt  seminariile,  corOana  sunt  facultăţile,  iar 
buretele  suge  şi  slăbeşte  şi  pe  unele  şi  pe  altele, 
ca  orice  parazit". 

Bravo,  Părinte !  Aici  i-ai  pus,  —  vorba  Sf.  Tale 
—  coroana! 

E  singurul  „pont",  la  care  nu-ţi  răspundem  nimic. 
Fiindcă  ar  trebui  să-ţi  spunem  vorbe  prea  aspre; 
şi  nu  ar  fi  un  lucru  prea  creştinesc.  —  Să  judece 
lumea,  pe  unde  se  găsesc  bureţii  şi  paraziţii. 

Dar,  incontestabil  că  atitudinea  cea  mai  stranie 
o  are  părintele  I.  Popescu-Mălăeşti  faţă  de  şcoalele 
confesionale.  Sfinţia  Sa  vede  roşu,  când  i  se  po¬ 
meneşte  de  ele.  Căci  iată  ce  scrie  Sf.  Sa  la  pag.  17 
a  broşurii  celebre:  „Proiectul  [de  lege]...  reînviază 
sub  o  altă  formă  —  pentru  noi  Românii  —  aşa  nu¬ 
mitele  şcoli  confesionale.  Biserica  ortodoxă  română 
nu  mai  poate  vorbi  azi  —  în  România  Mare  —  de 
şcoli  confesionale.  Ceice  gândesc  altfel  pierd  din 
vedere  caracterul  Bisericii  ortodoxe.  Această  bise¬ 
rică  fiind  singura,  care  a  păstrat  caracterul  primitiv 


REVISTA  TEOLOOiCĂ 


303 


şi  caracteristic  [!]  al  Vechiului  şi  Noului  Testament 
a  fost  şi  este  o  biserică  naţională  [!}“. 

„Proiectul  de  reorganizare  ce  se  preconizează 
voind  şcoli  bisericeşti  în  cari  statul  să  nu  aibă  nici 
un  amestec,  voeşte  să  imite  biserica  romano-cato- 
lică...  Nu  trebue  să  ne  amăgim  de  căpătarea  unor. 
asemenea  puteri,  cari  nu  ajută,  ci  dimpotrivă  sapă 
la  rădăcina  Bisericii. 

„O  închidere  şi  despărţire  a  şcolilor  bisericeşti 
de  către  cele  de  stat  ar  suma  (!)  ca  o  frică  de  a 
veni  faţă  în  faţă  cu  feluritele  curente  potrivnice  ale 
vremii,  ca  o  dezertare  dela  datoria  ce  avem  — 
potrivit  poruncii  Mântuitorului  —  de  a  cerceta,  a 
întâmpina  şi  a  înfrunta  cu  bărbăţie  toate  ideile  po¬ 
trivnice  primejdioase  ale  vremilor  de  azi  şi  de  mâne“. 

Dar  nu  mai  continuăm,  căci  apologia  şcoalelor  de 
stat  pe  care-o  face  părintele  Mălăeşti,  efără  de  sfârşit 

Toată  lumea  ştie  că  există  o  Biserică  învăţă¬ 
toare.  De  aici  concluzia  părintelui  profesor :  Biserica 
nu  are  dreptul  să  conducă  şcoli.  Nici  pe  ale  sale, 
pe  cele  teologice.  Aşa  ceva  e  cezaro-papism,  după 
cum  autonomia  şi  democraţia  aceleiaşi  instituţii  sacre 
este...  protestantism,  Iaicism  şi  alte  —  isme. 

Fără  să  vrea,  părintele  Mălăeşti  şi-a  dat  aici 
cărţile  pe  faţă.  Nu  vrea,  odată  cu  capul,  să  între  cu 
F acuitatea  Sf.  Sale  sub  fireasca  oblăduire  a  Bisericii. 
Ii  mai  place  să  se  ascundă  după  paravanul  auto¬ 
nomiei  universitare  şi  sa  stea  în  legătură  cu  Ministe¬ 
rul  Instrucţiei.  Acolo  oamenii  sunt  mai  elastici  şi 
legile  nu  sunt  făcute  de  Sfinţii  Părinţi. 

Aceasta  este  marea  pricină,  pentru  care  chiri- 
arhii  —  după  părintele  Mălăeşti  —  sunt  despoţi,  iar 
consiliile  eparhiale  compuse  din  analfabeţi,  cari  nu¬ 
mesc  profesori  după  chipul  şi  asemănarea  lor... 
Chiriarhii  purced  deci  arbitrar,  câtă  vreme  Ministerul 
Instrucţiei  are  o  lege,  după  care  aranjează  trebile 
universitare.  Indiferent  dacă  în  această  lege  există 
un  paragraf  —  iarba  fiarelor:  81  care  dispensează 
şi  de  lucrări  ştienţifice  şi  de  titluri.  Este  deci  — 
s’ar  zice  —  mai  abitir  ca  un  consiliu  eparhial... 

Dar  —  uitasem  să  spun  —  Academiile  teologice 
mai  au  o  mare  scădere :  cresc  pe  viitorii  slujitori  ai 
altarelor  lui  Hristos  în  internate,  sub  nemijlocita  su- 
praveghiere  a  directorului,  a  duhovnicului  şi  a  pro¬ 
fesorilor.  Un  postulat  pe  cât  de  vechiu  pe  atât  de 
elementar  şi  important,  mai  ales  pentru  clerici,  cere 
această  vieţuire:  postulatul  unei  educaţii  alese,  pe 
lângă  al  unui  studiu  profund.  Studenţii  nu  pot  bate 
străzile,  nici  cârciumele,  nici  nu  pot  sparge  geamuri. 
Au  libertatea  necesară  pentru  recreaţiile  zilnice 
chiar  în  oraş,  au  voie  să  participe  la  manifestaţii 
culturale,  să  facă  chiar  turnee  culturale  prin  satele 
noastre:  dar  atât.  încolo  rugăciune  şi  muncă. 

Dar  asta  pentru  părintele  Mălăeşti  însemnează 
viaţă  de  mănăstire,  viaţă  silvestră,  viaţă  de  pustnici. 
Să  ne  ierte  Sf.  Sa,  dar  noi  credem  ca  numai  o  ase¬ 
menea  creştere  ne  poate  pregăti  preoţimea  de  care 
are  lipsă  Biserica  noastră. 

Internatele  Academiilor  teologice  4iu  sunt  nici 
„mănăstiri”,  nici  „păduri1*.  Sunt  pur  şi  simplu  inter¬ 
nate.  De  altfel  întro  epocă  în  care  toată  lumea  do¬ 
reşte  o  reînviere  a  monahismului,  care  a  făcut  odi¬ 
nioară  gloria  bisericii  ortodoxe,  inclusiv  a  celei  ro¬ 
mâneşti,  oroarea  părintelui  Mălăeşti  de  viaţa  mănă¬ 
stirească  este  oarecum  bizară.  O  simplă  constatare. 
Cine  vrea  s’o  comenteze,  o  poate  face. 

Dar  dacă  Academiile  teologice  stau  sub  câr¬ 
muirea  firească  a  Bisericii  şi  se  simt  foarte  bine 
aşa;  şi  dacă  studenţii  trăiesc  în  internate  ca  în  „mă¬ 
năstiri”,  câtă  vreme  Facultăţile  de  teologie  îşi  vă- 
cuesc  în  autonomia  lor  astrală  păstrând  legătură 
mai  strânsă  doar  cu  ministerul  instrucţiunii,  iar  stu¬ 
denţii  lor  în  hoteluri,  ne  îngăduim  o  întrebare :  Unde 
sunt  tendinţele  protestantizante  şi  laicizante,  la  Sibiu 
sau  la  Bucureşti? 

Căci  e  vremea  să  se  risipească  o  legendă  şi  • 
să  se  restabilească  un  adevăr. 

Acestea  le-am  avut  de  spus  pentru  cei  de  bună 
credinţă ;  pentrucă  împotriva  celorlalţi ...  „kămpfen 
Gotter  selbst  vergebens'1.  Prof.  Nicolae  Colan. 

Misionarismul  Societăţilor  religioase 
pentru  tineret. 

—  Deziderate  şi  perspective.  — 

„Nicht  das  Studium  des  elementarsten 
„Lebens,  sondern  das  Studium  des  hochstenem 
„Lebens,  das  anf  dieser  Erde  gelebt  wurde, 
„gibt  uns  den  entscheidenden  Aufschluss 
„iiber  die  Natur,  iiber  uns  selbst.  Liber 
„Gesetz  und  Sinn  des  Lebens“. 

Fr.  W.  Foerste r. 

(Jugendseele,  Jugendbewegung  und 
Jugendziel,  pag.  352). 

In  clipa  aceasta  încărcată  de  toată  solemnitatea 
preocupărilor  unui  sobor  misionar  şi  a  atâtor  pro¬ 
bleme  vitale  care  se  desbat  cu  înţelepciune  şi  en- 
tusiasm  de  către  cei  ce-I  alcătuesc,  am  vedenia  clară 
a  câtorva  scene  evanghelice,  unele  senine  ca  o  idilă, 
altele  întunecate  ca  tragedia  însăşi  a  morţii:  Văd 
în  perspectiva  celor  2  milenii  stolul  de  copii  voioşi, 
fluturând  stâlpări  de  finic  şi  strigând:  „Osana !“  Mân¬ 
tuitorului  în  ziua  slăvită  a  Floriilor,  văd  pe  fiica  lui 
lair  şi  pe  fiul  văduvei  din  Nain  biruind  moartea 
prin  minunea  Domnului,  văd  pe  pruncii  Ierusalimului 
plecându-şi  frunţile  ca  să  fie  binecuvântate  de  Fiul 
lui  Dumnezeu,  văd  pe  tânărul  bogat  întorcându-se 
întristat  de  povaţa  jertfei  şi  a  lăpădării  de  sine,  văd 
pe  feciorelnicul  apostol  cu  capul  plecat  pe  sânul 
Mântuitorului  în  seara  cinei  tainice  şi  sfinte.  Dar  o 
icoană  stăruie,  pare,  mai  vie,  mai  rCală,  mai  lumi¬ 
noasă:  icoana  copilăriei  prigonite,  a  Mântuitorului, 
îmbisericirea  Lui  şi  convorbirea  Lui  cu  dascălii  legii 
în  templu. 

Şi  caut  să  desprind  din  toate,  sensul  tinereţii, 
bucuriile  care  o  fac  să  vibreze  şi  primejdiile  care 
o  fac  să  se  înspăimânte,  avânturile  care  o  înalţă  şi 
desnădejdile  care  o  strivesc  şi  o  sfâşie. 

Căci  generaţiile  de  tineri  de  care  ne  vorbeşte 
sfânta  Evanghelie  se  perpetuează  spiritual  până  în 

vremea  noastră  şi  ceeace  a  făcut  Mântuitorul  pentru 
tinerii  din  vremea  Lui,  suntem  şi  noi  chemaţi  să 
facem  pentru  cei  din  vremea  noastră. 

Această  chemare  imperativă  pare  a  fi  şi  justi¬ 
ficarea  tezei  noastre:  « misionarismul  societăţilor  re¬ 
ligioase  pentru  tineret ». 

* 

*  * 

Problema  este  pe  cât  de  actuală  pe  atât  de  grea. 
Ea  cere  luminile  unui  studiu  profund  şi  tactul  unei 
vaste  experienţe  duhovniceşti,  ea  cere  permanente 
iluminări  profetice  şi  infinite  puteri  harice,  ea  cere 
o  iubire  nepregetată  şi  o  jertfelnicie  statornic  lu¬ 
crătoare.  Fără  toate  acestea,  strădaniile  noastre  vor 
fi  sterpe  şi  obositoare,  vreme  irosită  înzadar  şi 
vorbă  ’n  vânt. 

Pentru  a  putea  înţelege  sufletul  tineretului  şi 
pentru  a  simpatiza  cu  aspiraţiile  lui  spirituale,  trebue 
să  cunoaştem  în  primul  rând  vremea  în  care  trăeşte 
el  şi  toate  curentele,  uneori  atât  de  paradoxale  şi 
de  contradictorii,  care  o  străbat  cucerind  uneori  in¬ 
teresul  tineretului,  alteori  provocând  în  conştiinţa 
lui  teribile  conflicte  şi  reacţiuni.  Psihologia  şi  so¬ 
ciologia  epocii,  cultura  şi  civilizaţia  ei,  idealurile  şi 
realizările  ei  practice,  sunt  în  mare  măsură  tot  atâtea 
determinante  spirituale  în  viaţa  tineretului. 

Fără  cunoaşterea  acestora,  sufletul  tineretului 
rămâne  o  carte  închisă  şi  indescifrabilă. 

Omul  pare  a  nu  fi  realizat  asupra  sa,  victoriile, 
într’adevăr  uimitoare,  pe  care  le-a  realizat  asupra 
naturii  înconjurătoare.  Spiritualitatea  este  mai  mult 
un  vis  decât  o  realitate  a  vieţii  omeneşti. 

Triumful  geniului  tehnic  ţine  întro  vizibilă  şi 
dezolantă  inferioritate  geniul  moral  al  umanităţii. 
Ştiinţa  a  dat  şi  dă  continuu  tot  ce  poate :  o  superbă 
civilizaţie  tehnică.  Ea  nu  ne  va  putea  da  nici  odată 
o  personalitate  morală  superioară.  Este  prin  natura 
ei  incapabilă  de  această  creaţiune  spirituală. 

Singura  instituţie  menită  să  creeze  şi  să  pro¬ 
moveze  spiritualitatea  fiinţii  omeneşti  este  Biserica. 
Activitatea  ei  este  însăşi  activitatea  sfântului  Duh, 
care  pe  toate  le  „desăvârşeşte",  le  „purifică"  şi  le 
„îndumnezeeşte". 

Sufletul  omenesc  este  o  unitate  —  ori  cât  de 
multiple  şi  de  variate  ar  fi  activităţile  lui,  ele  tre- 
buesc  dominate  ca  de  un  resort  central,  de  o  in¬ 
spiraţie  unică  şi  suverană,  care  vine  dela  Dumnezeu 
prin  credinţă,  se  inactivează  în  conştiinţa  noastră 
prin  har  şi  se  manifestă  în  afară  prin  fraternitate. 

Lumea  contemporană  trebue  să  fie,  deci  reîrn- 
bisericită,  pentruca  darurile  sfântului  Duh,  să  fruc¬ 
tifice  din  nou  în  întreaga  ei  viaţă.  A  reîmbisevici 
omenirea  înseamnă  a  o  pune  din  nou  sub  influenţa 
harului  care  şi-a  dovedit  cu  prisosinţă  puterea  lui 
de  regenerare  spirituală  din  ziua  memorabilă  a  Ru¬ 
saliilor  şi  până  în  zilele  noastre.  Omenirea  creştină 
trebue  să  facă  permanent  active  în  sufletul  ei  vir¬ 
tuţile  harismatice  care  i  s’au  transmis  prin  sfintele 
taine,  să  trăiască  adecă  zi  de  zi  din  harul  şi  în  harul 
sfântului  Duh. 

Biserica  creştină  nu  este  din  lume,  dar  ea  tră- 
eşte  în  lume  şi  pentru  mântuirea  ei. 

Prin  urmare  ea  este  o  biserică  misionară:  în 
sens  sacramental  şi  în  sens  didactic.  Dacă  oamenii 
de  azi  nu-şi  mai  pot  armoniza  dorinţele  şi  năzuin¬ 
ţele,  concepţiile  şi  idealurile  lor,  este  din  pricină  că 
ei  au  pierdut  contactul  spiritual  intim  cu  Biserica  şi 
cu  spiritualitatea  ei  harică.  Dispărând  sau,  în  orice 
caz,  devenind  intermitentă  fraternitatea  sacramentală, 
euharistică,  a  slăbit  şi  s’a  superficializat  progresiv 
şi  fraternitatea  umană  în  aspectele  ei  sociale. 

Când  omul  nu  mai  fraternizează  cu  semenul  lui 
în  jurul  sfântului  altar  şi  al  potirului  euharistie,  e 
greu,  aşi  zice,  chiar  imposibil,  ca  el  să  mai  frater¬ 
nizeze  pe  arena  neostoitei  lupte  pentru  existenţă,  pe 
frontul  concurenţei  vitale.  Omenirea  are  nevoie  de 
biserică,  de  o  renaştere  sacramentală,  de  o  frater¬ 
nitate  euharistică. 

Idealul  societăţii  omeneşti  trebue  să  fie  identic 
cu  idealul  Bisericii  —  căci  idealul  societăţii  ome¬ 
neşti  este,  în  ultima  analiză,  sfinţenia. 

Sfinţind  personalitatea  individului  Biserica  sfin¬ 
ţeşte,  ipso  facto,  ordinea  socială.  Proslăvirea  lui 
Dumnezeu  se  exprimă  în  iubirea  reciprocă  a  oame¬ 
nilor,  adecă  în  pacificarea  omenirii. 

Fără  unificarea  spirituală  a  omenirii  prin  cre¬ 
dinţa  în  paternitatea  comună  a  lui  Dumnezeu,  nu  se 
va  putea  realiza  o  sinceră  şi  universală  fraternitate 
umană. 

Creştinismul  este  «calea,  adevărul  şi  viaţa.»  — 
Biserica  singură  ne  propovedueşte  cu  autoritate  ade¬ 
vărul  acesta  şi  ea  singură  ne  poate  face  să-l  şi 
trăim  cu  adevărat. 

„Noi  suntem  aceea  ce  iubim"  spune  teologul 
englez  Inge.  (Personal  Idealism  and  mysticism). 
Iubim  pe  Dumnezeu?  Vom  fi  ca  EL  Iubim  păcatul 
vom  fi  ca  Satan.  Iar  pentru  „sociologia  contempo¬ 
rană",  spune,  acelaşi,  „păcatul,  din  nenorocire,  nu 
există". 

„Bruta  politehnică  de  azi,  care  pretinde  a  refuza 
lui  Dumnezeu  ştiinţa  şi  pe  Dumnezeu  ştiinţii,  este  o 
foarte  proastă  şi  periculoasă  creaţie  a  trufiei  ome¬ 
neşti"  [L,  Veuillot,  Parfum  de  Rome]. 

Pentru  Biserică  şi  pentru  Sf.  Evanghelie  pe  care 
ea  o  propovedueşte  lumii,  toate  cuceririle  omului, 
n’au  nici  un  preţ,  dacă  acesta  îşi  va  pierde  sufletul 
său.  Dar  această  afirmaţie  înseamnă  că  orice  fiinţă 
omenească  reprezintă  pentru  ea  o  valoare  extra¬ 
ordinară. 

Pentrucă  fiecare  om  este  pentru  ea  un  fiu  al 
lui  Dumnezeu,  care  trebue  să  devie  exclusiv  un  fiu 
al  lui  Dumnezeu,  cu  atât  mai  mult  atunci  când  el  a 
uitat  pe  Părintele  său  şi  se  refuză  iubirii  şi  ajuto¬ 
rului  Lui. 

Sfinţenia  Bisericii  trebue  să  se  întrupeze  în 
viaţa  fiecărui  individ,  în  viaţa  familiei  şi  în  viaţa 
societăţii. 

Dar  pentru  a  realiza  acest  ideal  al  sfinţeniei  în 
individ,  în  familie  şi  în  societate,  Biserica  are  nevoie 
şi  de  organizarea  anumitor  instituţii  în  care  individul 
să  respire  aceeaşi  atmosferă  de  spiritualitate  pe 
care  el  o  respiră  în  sânul  bisericii.  E  vorba  deci 
de  o  extensiune  socială  a  bisericii,  de  un  mediu  so¬ 
cial  care  să  continue,  să  reproducă  şi  să  integreze 
spiritualitatea  bisericii. 

Această  asimilare  şi  restrângere  socială  a  spiri¬ 
tualităţii  bisericii  nu  se  poate  opera  decât  prin  orga¬ 
nizaţii  speciale  care  rămânând  în  contact  permanent 
şi  intim  cu  biserica  şi  în  ritmul  funcţiunii  ei  spiri¬ 
tuale  specifice,  sunt  chemate  să  conserve  şi  dincolo 
de  altarele  ei,  viaţa  harică,  cu  toate  inspiraţiile,  influ¬ 
enţele  şi  puterile  ei. 

Aceste  organizaţii  de  apostolat,  sub  privegherea 
bisericii  şi  în  sensul  orientărilor  ei  spirituale, 
trebuesc  să  fie  şi  ele  specializate  după  categoriile 
de  indivizi  către  care  se  adresează  şi  pentru  mân¬ 
tuirea  cărora  lucrează:  pentru  copii,  adolescenp  şi 
adulţi,  pentru  bărbaţi  şi  femei,  pentru  ţărani  şi  oră¬ 
şeni,  pentru  analfabeţi  şi  pentru  cei  cu  ştiinţă  de 
carte,  pentru  elevi  şi  studenţi,  pentru  burghezi  şi 
aristocraţi,  pentru  muncitori  şi  meseriaşi,  pentru  sol¬ 
daţi  şi  funcţionari,  pentru  viţioşi  şi  virtuoşi,  pentru 
apostaţii  indiferenţi  şi  pentru  practicanţii  de  formă 
sau  numai  de  Duminecă,  cu  un  cuvânt  pentru  ceice 
n’au  fost  niciodată  creştini,  pentru  ceice  nu  mai  sunt 
creştini  şi  pentru  ceice  sunt  creştini  numai  prin 
obiceiu  sau  prin  practică  ritualistă  sau  creştini  ade¬ 
renţi  ai  vre-unei  secte. 

Obiectivul  principal  al  acestui  apostolat  de  exten¬ 
siune  a  bisericii  trebue  să  fie  familia  şi  în  conse¬ 
cinţă  şcoala ,  atelierul,  biroul  şi  strada. 

Mijloacele  acestei  extensiuni  sunt  în  general: 
cultul,  predica,  presa,  conferenţa  şi  asistenţa  socială, 
iar  în  special:  rugăciunea,  cercurile  biblice,  şcoalele 
de  Dumineca  şi  de  catehizaţie,  revistele  şi  broşurile, 
reuniunile  de  tineri,  de  bărbaţi  şi  de  femei,  orfelinatul, 
birourile  de  plasare,  dispensarul,  asociaţiile  cu  caracter 

recreativ  şi  distractiv ,  sportul ,  cinematograful  mora¬ 
lizator,  apoi  societăţile  de  temperanţă,  casele  de 
reeducaţie  şi  instituţii  pentru  reabilitare  morală  a 
beţivilor ,  prostituatelor  şi  vagabonzilor. 

Mijlocul  suveran  însă  pentru  realizarea  acestor 
misiuni  multiple  rămâne  totuşi  deapururi:  pilda  unei 
vieţi  creştine  exemplare  a  celor  ce  vor  să  încreşti- 
neze  sau  să  veîncreştineze  pe  alţii. 

Şi  educaţia  biblică  şi  educaţia  liturgică  şi  cea 
social- car itativă  dau  roade  numai  dacă  este  vizibilă 
şi  reala  superioritatea  celor  ce  le  intreprind  pentru 
izbăvirea  semenilor  lor  din  păcat,  din  indiferentism 
sau  din  eroare. 

Pe  noi  ne  interesează,  însă,  îndeosebi,  pentru 
epuizarea  tezei  noastre  şi  pentru  rezolvarea  pro¬ 
blemei  pe  care  ea  o  cuprinde:  misionarismul  socie¬ 
tăţilor  religioase  pentru  tineret. 

In  perspectiva  celor  enunţate  până  aici,  vom 
putea  desluşi  mai  uşor  şi  mai  limpede  şi  inspiraţiile 
cele  mai  sugestive  şi  metodele  cele  mai  proprii  şi 
pentru  iniţiarea  şi  realizarea  unei  fecunde  opere 
misionare  pentru  tineretul  nostru. 

* 

*  * 

Termenul  mai  nou  întrebuinţat  pentru  numirea 
acestei  opere  misionare  este  cel  de  evanghelizare, 
şi,  desigur,  pentrucă  e  vorba  de  o  întreprindere  orga- 
nizctă  şi  patronată  de  biserica  noastră  ortodoxă,  cel 
de  evanghelizare  ortodoxă,  şi  pe  care  l-a  popula¬ 
rizat  cu  deplin  succes,  N.  R  B.  condusă  cu  atâta 
pricepere  de  d-nul  T.  Păcescu  care  se  strădueşte 
de  aproape  1  deceniu  să  trezească  în  clerul  şi  în 
poporul  nostru  un  interes  cât  mai  viu  pentru  pro¬ 
blemele  pedagogiei  creştine. 

Vom  vorbi  deci  de  evanghelizarea  ortodoxă  a 
tineretului  nostru  —  deşi  subiectul  aşa  cum  e  for¬ 
mulat  —  pare  a  ne  pune  o  limită  fatală,  deoarece 
se  precizează  „societăţile  religioase  pentru  tineret”. 
Şi  fac  această  discretă  menţiune,  pentrucă  socie- 

tăţile  religioase  nu  sunt  singurele  mijloace  de  evan¬ 
ghelizare  a  tineretului. 

* 

*  * 

Intr’adevăr,  biserica  trebue  să  caute  tineretul, 
acolo  unde  se  află  acest  tineret,  când  tineretul  nu 
caută  biserica  —  pentrucă  ea  trebue  să-l  iubească 
chiar  şi  atunci  când  el  pare  a  nu  o  mai  iubi.  — 
Dar  ea  trebue  să4  caute  şi  să-l  găsească  pentru  a-1 
readuce  la  biserică  —  zic  pentru  a-1  readuce  — 
pentrucă  el  a  fost  în  biserică  odată,  în  ziua  Sf.  Botez 
şi  poate  încă  vreo  câţiva  ani  după  aceia.  Ea  trebue 
să-l  readucă  pentru  a-1  putea  trimite  apoi  în  lume 
fără  grije,  ba  mai  mult,  cu  toată  siguranţa  că  el  nu 
se  va  mai  pierde  şi  că  el  va  simţi  datoria  de  a 
aduce  şi  pe  alţii  la  ea. 

Această  readucere  a  tineretului  la  biserică,  îmi 
evoacă  repatrierea  tânărului  risipitor  din  Sf.  Evan¬ 
ghelie  —  revenirea  lui  dela  ciurda  de  râmători  din 
stepe  la  căminul  părintesc  —  singur  protector,  cald 
şi  mântuitor. 

Dar  pentru  a  readuce  acest  tineret  la  biserică 
şi  mai  ales  pentru  a  ţine  la  sânul  ei  pe  cei  ce  nu 
şi-au  luat  încă  partea  lor  de  avuţie  pentru  aventura 
tuturor  decepţiilor  indisciplina  morale  şi  ingratitu¬ 
dinii  filiale,  biserica  trebue  să  coboare  în  mediul  în 
care  se  mişcă  zilnic  acest  tineret,  în  tumultul  socie¬ 
tăţii,  la  răspântia  patimilor  care-1  ademenesc  şi  ucid, 
cu  interes  pentru  preocupările  lui,  cu  înţelegere 
pentru  problemele  care-1  frământă,  cu  iubire  pentru 
sufletul  lui  care  se  desconcentrează  şi  se  dezorien¬ 
tează  zi  de  zi. 

Tatăl  îndurerat  după  relatarea  Sf.  Ev.  ieşi  îna¬ 
intea  fiului  său,  celui  ce  fusese  „mort  şi  era  acum 
înviat".  Biserica  trebue  să  meargă  azi  în  regiunile 
pustii  şi  chinuitoare  în  care  lâncezesc  desnădăjduiţi 
atâţia  fii  scumpi  ai  ei,  şi  în  care  nu  sa  trezit  încă 
hotărârea  salutară  a  repatrierii,  a  întoarcerii  la  vatra 
familiară. 

Organizaţiile  ei  sunt  chemate  să  facă  acest  drum 

de  reconvertire  şi  reînfiare.  Dar  ele  mai  sunt  me¬ 
nite,  să  păstreze  necontaminat  de  păcat  şi  de  toate 
anarhiile  lui,  sufletul  celorce  n’au  părăsit  casa  pă¬ 
rintească. 

* 

*  * 

„Nici  o  inimă  nu  este  curată,  dacă  nu  este  pa¬ 
sionată;  nici  o  virtute  nu  este  sigură  dacă  nu  este 
entusiastă“  [Seeley]. 

Eu  voiu  traduce  această  meditaţie  de  o  impre¬ 
sionantă  fineţe  psihologică  în  graiu  creştin:  „nici  o 
inimă  nu  este  curată  dacă  nu  este  închinată  lui 
Hristos  şi  nici  o  virtute  nu  este  sigură  dacă  nu-şi 
soarbe  avântul  şi  frumuseţea  ei  din  iubirea  faţă 
de  El“. 

Pentru  a  ajuta  închinarea  desăvârşită  a  inimii 
tineretului  nostru  lui  Isus  Hristos.  asociaţiile  religi¬ 
oase  ale  tineretului,  vor  trebui  să  fie  ca  o  prelun¬ 
gire  firească  a  familiei  creştine. 

Tendinţa  uneori  discretă,  alteori  vădit  agresivă, 
a  laicismului  care  mijeşte  şi  la  noi,  trebue  să  nu  ne 
surprindă  neorganizaţi,  dacă  nu  de  ofensivă,  cel 
puţin  de  defensivă.  Organizaţiile  societăţilor  reli¬ 
gioase  pentru  tineret  vor  avea  un  îndoit  rol:  de  a 
prezerva  şi  de  a  forma  sufletul  tineretului  —  adică 
de  a  păstra  şi  de  a  desvolta  viaţa  lui  creştină.  Ele 
vor  trebui  să  se  sprijinească  pe  temeiul  de  o  im¬ 
punătoare  autoritate  şi  eficacitate  al  familiei  creştine. 

Ostilitatea  unei  familii  păgânizate  sau  numai 
indiferente,  faţă  de  iniţiativele  de  organizaţie  cre¬ 
ştină  a  fiilor  ei,  isbuteşte,  mai  curând  sau  mai  târziu, 
să  anihileze,  prin  obsesia  sugestiilor  ei,  misiona¬ 
rismul  bisericii,  oricât  ar  fi  el  de  susţinut  şi  de  en- 
tusiast.  De  aceea,  eu  cred,  că  trebue  cucerită  mai 
întâi  simpatia  familiilor,  pentru  opera  care  îmbră¬ 
ţişează  viaţa  şi  interesele  spirituale  ale  fiilor  ei. 

Necreştinismul  sau  semicreştinismul  părinţilor, 
la  care  sa  adăugat  de  obicei  ateismul  sau  agnosti¬ 
cismul  profesorilor,  agravate  amândouă  de  indife¬ 
rentismul  religios  al  opiniei  publice  şi  al  mediului 

social,  au  contribuit  desigur,  împreună  cu  libertinajul 
curent,  la  descreştinarea  unei  mari  părţi  din  tine¬ 
retul  de  azi. 

„A-i  arăta  tineretului  pe  Hristos,  iată  toată  in¬ 
strucţia;  a  forma  pe  Isus  în  sufletul  lui,  iată  toată 
educaţia"  (Mgr.  Gay).  „Să  apere  pe  Dumnezeu  în 
minţi,  iată  toată  instrucţia,  a-1  pune  în  inimi,  iată 
toată  educaţia"  (Mgr.  Baunard). 

Dar  mai  întâi  de  toate  trebue  să  realizăm  această 
instrucţie  şi  educaţie  creştină  în  familie.  Cum  ?  Coin¬ 
teresând  familia  însăşi  la  educaţia  propriilor  ei  fii. 
Făcând  din  tată  şi  din  mamă  cooperatori  conştienţi 
ai  bisericii  în  întreprinderea  misionară  pentru  mân¬ 
tuirea  fiilor  lor  comuni.  Organizând  apostolatul  reli¬ 
gios  al  familiei  —  şi  pregătind  prin  acesta  aposto¬ 
latul  religios  al  şcoalei  înseşi. 

Sa  zis :  „preotul  vorbeşte  lui  Dumnezeu  despre 
oameni  în  rugăciune  şi  vorbeşte  oamenilor  despre 
Dumnezeu  în  predică;"  dar  el  trebue  să  vorbească 
părinţilor  despre  sufletul  copiilor  lor  cât  mai  des 
şi  părinţii  vor  vorbi  şi  ei  desigur  mai  des  copiilor 
lor  despre  Dumnezeu. 

O  întrecere  —  între  părinţi  şi  păstori  —  în  iu¬ 
birea  lor  faţă  de  sufletul  tinerilor,  va  înfrăţi  repede 
bunăvoinţele  şi  devotamentele  unora  şi  altora,  într’o 
operă  educativă  comună. 

O,  dar,  preotul  trebue  să  cucerească  mai  ales 
şi  în  primul  rând,  simpatia  mamelor  pentru  această 
operă  de  iubire  —  şi  de  ideală  maternitate  spiri¬ 
tuală.  Şi  în  ordinea  spirituală  ca  şi  în  cea  fiziolo¬ 
gică  nu  există  maternitate,  fără  durere,  dupăcum 
nu  există  nici  durere  maternă  „fără  bucurie"  — 
bucuria  de  a  fi  „născut  om  în  lume",  bucuria  de  a 
fi  născut  un  nou  „fiu  pentru  împărăţia  Lui  Dum¬ 
nezeu". 

Cât  de  trist  sună  mărturisirea  unui  tânăr  din 
zilele  noastre:  „naş  vrea  să  mor.  Aş  fi  prea  străin 
în  cer.  Acolo  nu  cunosc  pe  nimeni!"  [Jorn-Jugend- 
evangelisation].  Tânărul  acesta  na  avut  desigur  o 
mamă  credincioasă  şi  prin  urmare,  n’a  avut  nici 

Dumnezeu  pe  lume.  De  aceea  se  simţea  el  atât 
de  străin  în  cer,  acolo  el  nu  cunoştea  pe  nimeni  — 
pe  nimeni!... 

Dar  chiar  când  familia-i  e  vrăjmaşe,  preotul 
trebue  să  meargă  înainte!  Va  încerca  să  conver¬ 
tească  familia  prin  copii,  dacă  na  putut  să  conver¬ 
tească  pe  copii  prin  familie.  Prin  ce?  Prin  iubire! 

Să  înceapă  să  se  roage  cu  copiii  şi  să-i  înveţe 
astfel  să  se  roage  şi  ei  cu  părinţii  lor.  Rugăciunea 
copiilor  va  înmuia  inima  celor  mai  împetriţi  părinţi. 
Să-i  deprindă  a  cânta  imnuri  religioase  pe  care 
copiii  le  vor  câhta  acasă  mândri  de  ştiinţa  şi  de 
talentul  lor  şi  vor  câştiga  astfel  simpatia  şi  atenţia 
‘părinţilor  lor,  mai  întâi  pentru  ei  înşişi  şi  pentru 
cântările  lor,  şi  apoi  pentru  preotul  care  i-a  învăţat 
şi-i  iubeşte  atât  de  mult.  Se  va  interesa  de  nevoile 
lor  şi  ale  părinţilor  lor,  ajutându-le  după  putinţă  cu 
un  sfat  sau  cu  un  dar. 

Va  face  vizite  copiilor  la  ei  acasă  şi  în  felul 
acesta  va  avea  prilej  să  vorbească  cu  părinţii  lor, 
să  le  laude  copiii  şi  să  le  strecoare  discret  sfatul 
de  a  se  interesa  de  ei  mai  mult. 

Dar  pentru  aceasta  trebue  lucrare  sistematică, 
trebue  organizaţie.  Organizaţii  în  asociaţie,  în  socie¬ 
tăţi  religioase  sub  patronajul  bisericii,  asociaţii  pentru 
tineretul  din  clasele  primare,  asociaţii  pentru  cei  din 
cursul  superior,  asociaţii  pentru  tinerii  meseriaşi  şi 
pentru  studenţii  universitari.  Aceeaşi  organizaţie 
pentru  fete  sau  în  comun. 

Un  cor  frumos,  o  rugăciune  comună,  o  citire  şi 
o  interpretare  potrivită  din  sf.  Scriptură,  din  vre-o 
carte  de  edificare,  sau  din  catehism,  participarea 
regulată  la  sfânta  slujbă,  şi  practicarea  din  ce  în  ce 
mai  deasă  a  tainei  sf.  Mărturisiri  şi  a  sf.  Euharistii 
—  vizitarea  celor  bolnavi,  a  celor  săraci  şi  a  celor 
întemniţaţi  —  iată  un  program  pentru  o  şedinţă  de 
Duminecă  după  amiazi  sau  de  Sâmbătă  seara. 

Un  cinematograf  cu  filme  alese  sau  un  teatru 
făcut  de  membrii  societăţii,  în  asistenţa  părinţilor 

înşişi  este  o  distracţie  de  un  neînchipuit  efect  edu¬ 
cativ.  Se  poate  edita  şi  o  revistă-buletin  al  Asocia¬ 
ţiei  Se  pot  organiza  bazaruri  şi  expoziţii  în  scop 
caritabil.  Cunosc  doi  preoţi  care  lucrează  în  acest 
fel:  unul  la  Craiova,  Păr.  A.  Pârvănescu,  altul  la 
R.- Vâlcea,  Păr.  Gr.  Rădoescu,  cu  un  succes  din  ce 
în  ce  mai  impunător.  Asociaţia  „studenţilor  creştini'1 
condusă  de  dl  Ispir,  se  afirma  din  ce  în  ce  mai  im¬ 
punător  pe  terenul  spiritualităţii  şi  cu  binecuvântarea 
şi  sub  oblăduirea  bisericii  noastre.  In  şcoala  primară 
şi  în  liceu  datoria  acestei  iniţiative  misionare  o  are 
preotulduhovnic,  care  propune  religia.  In  universităţi 
profesorii  facultăţilor  de  teologie.  Fireşte  aici,  afară 
de  cult  se  vor  discuta  probleme  şi  se  vor  ţine  con- 
ferenţe  şi  predici  cu  caracter  apologetic. 

Bibliotecile  vor  fi  un  aparat  absolut  necesar  în 
această  lucrare  —  misionară.  Am  înainte  un  catalog 
al  Asoc.  tineretului  creştin  din  Lausanne,  care  e  o 
pildă  grăitoare.  Nu  mai  vorbesc  de  necesitatea  prac¬ 
tică  a  capelelor  şcolare  şi  militare  şi  care  au  şi  în¬ 
ceput  să  apară  ici  şi  colo.  Personal  am  avut  cin¬ 
stea  şi  bucuria  de  a  lua  parte  şi  a  vorbi  la  cultul 
săvârşit  cu  atâta  pătrundere  sufletească  în  capela 
liceului  de  fete  „Carmen  Sylva"  şi  care  au  fost  or¬ 
ganizate  în  Soc.  religioasă  Sf.  Ecaterina,  prin  râvna 
vrednică  de  imitat  a  Păr.  Imbroane  dela  Timişoara 
şi  în  capela  dela  liceul  Soc.  ortodoxe  a  femeilor 
române  din  Bucureşti.  Cunosc  de  asemeni  râvna 
unui  vrednic  preot  de  armată  din  Buzău  prin  care 
sa  zidit  pentru  oştire  o  capelă  de  o  apreciabilă 
frumuseţe  şi  care  va  fi  sfinţită  în  curând. 

Ateneele  populare  şi  şalele  de  sfat  şi  citire» 
care  deşi  servesc  publicului  de  toate  vârstele  şi  din 
toate  straturile  sociale,  sunt  totuşi  şi  ele  un  instru¬ 
ment  foarte  potrivit  care  ar  putea  sluji  societăţilor 
religioase  pentru  tineret. 

Asociaţiile  mai  urgent  necesare  în  care  se  va 
organiza  tineretul  sunt,  cred,  cele  pentru  formarea 
personalităţilor  lor  creştine,  cele  cu  caracter  cari- 

tativ-social  şi  cele  de  cult,  cărora  le  voi  zice  pentru 
precizarea  caracterului  lor,  euharistice. 

Trebue  să  trezim  neapărat  în  tineret,  setea  de 
rugăciune,  setea-  de  cult,  setea  de  liturgie,  setea  eu- 
haristică.  Toate  predicile,  toate  conferenţele,  fie  şi 
cu  admiterea  discuţiunilor  contradictorii  şi  toate  ope¬ 
rele  carităţii  sociale,  nu  realizează  scopul  sublim  al 
spiritualizării,  al  sfinţirii  tineretului,  dacă  nu-i  cul¬ 
tivăm  devotamentul  şi  entusiasmul  euharistie.  La 
vârsta  când  pruncul  nu  tolerează  decât  laptele  ma¬ 
tern,  el  primeşte  totuşi,  în  ziua  sfintei  luminări  a 
botezului,  sfântul  trup  şi  sânge  al  Domnului,  sfânta 
euharistie. 

Şi  să-l  lipsim  de  alimentul  sacru  la  vârsta  con¬ 
ştiinţei?  Ar  fi  o  contradicţie,  o  inconsecvenţă  şi  o 
nepăsare  de  o  stranie  vinovăţie  din  partea  noastră 
a  duhovnicilor. 

Dar  orice  tânără  sau  tânăr  care  face  parte 
dintr’o  asociaţie  religioasă,  trebue  să  fie  şi  un  mi¬ 
sionar  entusiast  al  credinţelor,  idealurilor  şi  practi¬ 
celor  lui  religioase  printre  semenii  săi.  Convingerile 
sincere  şi  statornice  sunt  prin  însăşi  firea  lor,  pro¬ 
pagandiste.  Orice  convertit  nu  poate  rezista  indem- 
nului  de  a  converti  şi  pe  alţii.  E  acesta  un  adevăr 
de  psihologie  elementară  şi  curentă.  „Am  văzut  pe 
Domnul !“  Poţi  să  faci  din  această  sublimă  experienţă 
spirituală  intimă  un  izvor  de  bucurie  personală,  re¬ 
zervată,  egoistă?  Imposibil 

Nu  ai  astâmpăr  până  nu  ai  făcut  şi  pe  alţii  să-l 
vadă  —  şi  să  se  bucure  că  l-au  văzut.  Nu  v’aduceţi 
aminte  de  femeia  Samarineancă  ?  De  Filip  şi  de 
toată  slăvită  ceată  a  apostolilor,  mărturisitorilor  şi 
mucenicilor  ? 

Tinerii  trebuesc  deci  crescuţi  în  duh  misionar; 
dar  aceasta  înseamnă  să  le  creiem  certitudini,  iar 
certitudinile  ştim,  sunt,  prin  definiţie  misionare. 

Să  deprindem  însă  pe  tineri  de  a  ceti  zilnic  Sf. 
Scriptură  şi  de  a  o  purta  ia  ei.  Un  tânăr  ostaş  pleca 
în  răsboiu.  Maica  lui  bună  i-a  dat  ca  talisman  iubirea 

ei  şi  Sf.  Scriptură.  Eu  mă  rog  pentru  tine,  îi  spuse  ea, 
dar  tu  să  citeşti  din  cartea  asta.  Dumnezeu  îţi  va 
fi  de  ajutor. 

Şi  în  înaintarea  eroică  a  unei  ofensive,  un  glonţ 
izbi  pe  tânărul  abia  deslipit  de  lângă  sânul  maicii 
sale.  Glonţul  se  opri  însă  în  scoarţele  groase  ale 
Sf.  Scripturi  care  era  într’un  buzunar,  aşezat  în 
dreptul  inimii.  El  păstrase  la  sine,  în  dreptul  inimii, 
cartea  sfântă  şi  ea  îl  scăpă  dela  moarte. 

Câtu-i  de  primejduită  inima  unui  tânăr,  în  răs- 
boiul  cu  patimile  necruţătoare  ale  lumii!  Numai  Sf. 
Scriptură  îl  va  feri  de  moarte!...  Dar  el  trebue  s’o 
pună  la  inima  lui! 

Numai  în  chipul  acesta  „vom  zidi  din  nou  ce  a 
fost  surpat,  şi  vom  răsădi  ce  a  fost  pustiit"  [Ez.  36, 
36}  după  cuvântul  prorocului  Iezechiel. 

Şi  numai  în  chipul  acesta,  noi  vom  scăpa  de 
osânda  aceluiaşi  prooroc,  rostită  în  cuvintele:  „preoţii 
mei  calcă  legea  mea  şi  îmi  pângăresc  locurile  mele 
sfinte,  nu  fac  nici  o  deosebire  între  ce  este  sfânt  şi 
ce  nu  este  sfânt,  nici  nu  învaţă  pe  oameni  să  facă 
deosebire,  între  ce  este  necurat  şi  ce  este  curat,  şi 
îşi  întorc  ochii  dela .  legile  mele  şi  Eu  sunt  pân¬ 
gărit  în  mijlocul  lor"  [Ez.  XXII,  26]. 

Altfel  „ne  vor  nimici  înălţimile"  [Ez.  VI,  3]. 

„Ni  se  va  prăbuşi  zidul"  [Ez.  XIII,  12], 

Şi  el  va  strivi  atâtea  suflete  nevinovate  şi  atâtea 
suflete  care  vor  fi  vinovate  numai  pentrucă  noi  prin 
nepăsarea  noastră ,  nu  le-am  păstrat  dumnezeeasca 
lor  nevinovăţie. 

* 

*  * 

Pe  marea  întărâtată  de  vifor,  Hristos  chiamă  pe 
Petru.  El  plecă  din  corabie,  din  singurul  refugiu, 
mai  mult  sau  mai  puţin  sigur,  şi  merse  pe  valuri 
spre  Hristos,  ca  în  vis,  atras  de  fiinţa  Lui,  de  puterea 
şi  iubirea  Lui  ca  de  un  magnet  uriaş  răsărit  deo¬ 
dată  din  puhoiul  de  ape. 

Hristos  vine  Ia  noi  —  în  corabie  —  dar  noi  avem 
curajul  să.  ieşim  din  corabie  şi  să  ne  ducem  la  El, 
când  valuri  turbate  se  ’nteţesc  şi  ne  împresoară  în 
strâmtorări  fără  scăpare?  Intre  scândura  solidă  dar 
primejduită  clipă  de  clipă  şi  valul  mişcător  pe  care 
sta  Hristos,  ce  alegem  noi?  Aci  e  barca  certitudinii 
mediocre,  dincolo  e  Hristos,  certitudinea  absolută,  a 
credinţii  care  frânge  valuri,  despică  munţi,  stâmpără 
furtuni  şi  înviază  morţi.  Dar  drumul  către  Hristos 
e  sigur  câtă  vreme  pe  el  merge  o  credinţă  eroică. 
Când  scade  însă  puterea  eroică  a  certitudinii  — 
aceleaşi  valuri  care  adineaori  erau  pitice,  capătă, 
proporţii  şi  îndrăzneală  —  sunt  agresive,  te  isbesc, 
te  doboară  şi  te  înghit. 

Şi  drumul  spre  Hristos  e  deapururi  drum  de 
valuri  şi  de  primejdii,  câtă  vreme  pe  el  nu  păşeşte 
o  credinţă  vie  şi  o  conştiinţă  hotărâtă  şi  nerănită 
de  îndoieli.  Căci  numai  credinţa  face  din  drum  şo¬ 
văitor  de  valuri,  drum  de  stâncă. 

* 

*  * 

Da,  e  prea  adevărat,  că  „din  drum  şovăitor  de 
valuri  credinţa  face  drum  de  stâncă11. 

Dar  noi  suntem  „prea  puţin  credincioşi!11 

De  aceea  să  nu  ne  mire,  când,  ni  se  spune 
uneori:  „dacă  ar  fi  să  cred  în  Mântuitorul  vostru, 
voi  creştinii  ar  trebui  să  păreţi  mai  mântuiţi . 
[Nietzschej. 

Dar,  tu  suflete  al  meu,  de  câteori  am  vrut  să 
te  cercetez,  nu  erai  acasă!...  Rătăciai,  nu  ştiu  pe 
unde ! . . .  Şi  m  am  înfundat  trist  pe  drumurile  nemer¬ 
niciei  mele,  pentrucă  păcatul  mă  încredinţase,  şi  eu 
îl  ascultasem  „că  pe  Tabor  oamenii  nu  pot  zidi  colibi“. 

Şi  totuşi,  nu  trebuia  să  plec  nici  odată  de  pe 
Tabor!...  Numai  acolo  puteam  afla  adevărul  că  Bi¬ 
serica  este  deapururi  „cetate  aşezată  pe  munte!11... 

Prof.  Dr.  Gr.  Cristesca. 

Din  preocupările  noastre  preoţeşti. 1 

In  ultima  adunare  generală  a  Asociaţiei  clerului 
ort.  român  din  Transilvania,  care  a  avut  loc  în  anul 
trecut  în  Timişoara,  s’a  pus  în  discuţie  o  lucrare 
asupra  liturgiei  din  biserica  ortodoxă,  ca  o  teză  specială. 

Neputând  lua  parte  la  acea  adunare  şi  negăsind 
nici  vre-un  raport  detailat  asupra  celor  discutate  în  le¬ 
gătură  cu  această  materie,  nu  pot  şti  în  ce  sens  s’a 
tractat  tema  şi  la  ce  concluzii  s’a  ajuns  cu  acea  ocazie. 

Considerând  însă  că  tot  ce  se  cuprinde  în  liturgie 
ca  şi  celelalte  slujbe  ale  cultului  bisericii  noastre,  e  de 
o  valoare  extraordinar  de  importantă,  care  însă  nu  se 
valorizează  în  practică  în  măsura  cerută,  am  crezut  că 
e  bine  să  pun  chestiunea  aceasta  şi  în  discuţia  adunării 
secţiunii  noastre  preoţeşti.  O  tratez  nu  din  punctul  de 
vedere  istorc  ori  exeget'c  al  ei,  care  de  asemenea  re¬ 
prezintă  o  importantă  lăture  a  valorii  ei,  ci  numai  din 
pun  tul  de  vedere  care  ne  interesează  pe  noi,  preoţii, 
mai  de  aproape,  din  cel  al  rostului  ei  pentru  desvoi- 
tarea  rel  giosităţii  şi  moralităţii,  a  acelor  puteri  sufle¬ 
teşti  cari  peste  to^te  celelalte  sunt  chemate  a  ridica 
fiinţa  omenească  la  nivelul  demnităţii,  făcându-o  a  se 
închega  în  forţă  capabilă  de  viaţă  superioară. 

Religiositatea  şi  moralitatea,  se  ştie,  sunt  dnuă  pu¬ 
teri  distincte  active  în  sufletul  omenesc,  dar  cari  nu  se 
pot  despărţi  una  de  aita,  religiositatea  având  să  ţină 
treze  şi  să  direcţioneze  dispoziţi  le  sufleteşti  pentru  mo¬ 
ralitate  etc.,  se  ajută  una  pe  alta.  Una  reprezintă  pe 
Maria  şi  ceealaltă  pe  Marta,  cari  însă  se  întâlnesc  în  a 
iubi  pe  Hristos  şi  a  i  reprezintă  ideia  lui  sublimă. 

Religiositatea  însemnează  contopire  sufletească  cu 
dumnezeirea,  iar  moralitatea  însemnează  contopire  su¬ 
fletească  cu  omenirea 

Ştim,  că  biserica  creştină  cu  învăţăturile  ei  are  să 
îndeplinească  idealul  formulat  de  Iîus  Hristos  şi  adecă: 
întemeierea  aici  pe  pământ  a  împărăţiei  lui  Dumnezeu. 

1  Confsr'cţă  cetită  în  aduna  ea  generală  a  Asociaţiei  clerului  «Andrei 
Şagutia»,  secţ  a  Sibiu,  tO  Octomvrie  1928, 

Ce  însemnează  împărăţia  lui  Dumnezeu  pe  pământ? 

Însemnează,  ca  viaţa  omenească  să  se  desfăşure  pe 
pământ  ca  şi  în  ceriuri;  ca  în  viaţa  omenească  să  do- 
mineze  numai  ideia  binelui,  oamenii  fiind  conduşi  între 
ei  numai  de  iubire  şi  de  dnhui  sfânt,  şi  simţindu-se 
contopiţi  cu  Dumnezeu.  Aceasta  presupune  însă  reali¬ 
zată  starea  de  desăvârşire  a  neamului  omenesc,  cei  mai 
înalt  ideal  al  moralei  creştine. 

Şi  această  stare  ideală  a  vieţii  omeneşti  se  va  în¬ 
tâmpla,  când  neamul  omenesc  va  ajunge  să  vieţuiască  în¬ 
tocmai  după  principiile  de  viaţă  reprezentate  de  evan¬ 
ghelia  iui  Isus  Hristos,  care,  cât  a  petrecut  pe  pământ, 
drept  pildă  vie  pentru  neamul  omenesc  s’a  arătat  per¬ 
fect  contopit  cu  Dumnezeu  şi  cu  omenirea.  Atunci 
da,  se  va  realiza  şi  desăvârşirea  oamenilor  şi  a  vieţii 
lor,  şi  atunci,  da,  va  urma  şi  complecta  întemeiere  pe 
pământ  a  împărăţiei  lui  Dumnezeu,  concepţia  ideală  a 
vieţii,  formulată  de  Mântuitorul  lumei. 

La  această  operă  de  desăvârşire  a  vieţii  ar  avea  să 
colaboreze  toate  organizaţiile  omeneşti  creştine,  cele  de 
stat,  bisericeşti,  politice,  particulare  şi  publice  ca  şi  toţi 
credincioşii  creştini,  prin  puterea  învăţăturilor  lui  Isus 
Hristos  şi  a  Duhului  sfânt.  Ea  rămâne  însă  pentru  acum 
şi  poate  pentru  multă  vreme  încă  o  îndatorire  spe¬ 
cială  în  sarcina  bisericii  creştine  şi  a  slujitorilor  ei,  a 
tagmei  preoţeşti.  Ei  îi  revine  această  importantă  mi¬ 
siune,  cu  atât  mai  mult,  cu  cât  se  ştie,  că  azi  cele  mai 
multe  organizaţii  şi  organe  din  societatea  omenească  nu 
numai  că  sunt  indiferente  faţă  de  această  mare  şi  sfântă 
problemă,  dar  lucrează  direct  şi  pe  faţă  chiar  în  contra 
acesteia,  sălbătăcind,  prin  metodele  şi  procedurile  lor 
moravurile  şi  viaţa. 

Pornind  din  aceste  idei  şi  postulate  fundamentale 
urmează  să  ne  dăm  întâi  seama  de  puterea  de  care  dis¬ 
pune  biserica  pentru  a  se  pune  în  curs,  pas  de  pas,  pe 
calea  directă,  opera  de  desăvârşire  a  vieţii. 

Isus  Hristos  ne-a  dat  în  mână  şi  puterea  religrosi- 
tăţii  şi  a  moralităţii  şi  ne-a  indicat  şi  principiile  pentru 
metoda  de  aplicat  în  vederea  realizării  acelui  scop  ideal. 
El  ne  cere  credinţă,  principiul  activ  al  religiosităţii  şi 

iubire  vie,  principiul  activ  al  moralului,  csri  fac  puterile 
active  de  nobilitare  şi  de  ridicare  a  sufletului  omenesc. 
Drept  întărire  a  acelor  puteri,  ni  s’a  arătat  şi  pe  sine 
ca  pildă  vie,  de  absolută  contopire  cu  Dumnezeu,  re- 
ligiositatea,  dar  şi  de  contopire,  tot  în  mod  absolut,  cu 
omt-nimea,  moralitatea.  Toate  învăţăturile  lui  ca  şi  toate 
aşezămintele  bisericii  sunt  menite  să  contribue  Ia  îm¬ 
bunătăţirea  sufletului  omenesc,  desvoltând  în  om,  de¬ 
odată,  acele  puteri  Se  înţelege,  fiind  vorbă  aci  tot  de 
acţiuni  sufleteşti  cari  sunt  în  funcţiune  de  o  grămadă 
de  condiţii  şi  de  însuşiri,  de  cele  moştenite,  de  cele 
culturale,  sociale  etc.  precum  şi  de  împrejurări  externe, 
o  îmbunătăţire  efectivă  a  sufletului  nu  se  poate  închipui, 
decât  încetul  cu  încetul. 

Au  fost,  da,  cazuri,  că  sub  impres;unea  puterii  di¬ 
recte  a  lui  Istis  Hristos,  oameni  superiori  la  suflet,  dar 
în  urma  împrejurărilor  lipsiţi  de  lumina  cea  adevărată 
a  vieţii,  s’au  transformat  de-odată,  ca  printr’o  electrizare, 
în  bunătăţi  sufleteşti  de  o  valoare  aproape  desăvârşită. 

Dar  de  altă  parte  asemenea  ştim,  că  chiar  unii  dintre 
apostoli  s’au  dovedit  Ia  multe  ocazii  în  timpul  petrecerii 
pe  pământ  a  lui  Isus  Hristos,  că  erau  departe  de  starea 
de  desăvârşire  sufletească  arătându-se,  până  la  pogo¬ 
rârea  Duhului  sfânt  peste  ei,  oameni  cu  porniri  proprii 
firii  nedesăvârşite  a  neamului  omenesc. 

Desăvârşirea  şi  cu  ea  întemeierea  pe  pământ  a  îm¬ 
părăţiei  lui  Dumnezeu  rămân  deci  pentru  omenime  ide¬ 
aluri,  de  cari  ea  se  va  apropia  numai  încetul  cu  încetul. 
De  altcum  toată  lumea  ştie,  o  mare  parte  a  ei  e  de¬ 
plin  convinsă,  cel  puţin  teoretic,  că  religia  lui  Hri¬ 
stos  reprezintă  în  adevăr  puterea  de  desăvârşire  a  vieţii 
şi  că  fără  inactivarea  acelei  puteri  în  sufletul  omului, 
acesta  rămâne  jos,  cu  toată  învăţătura  ştiinţifică  de  care 
s’ar  împărtăşi. 

Se  întâmplă  că  în  anumite  epoce,  când  aceste  puteri 
slăbesc  faţă  de  alte  porniri  omeneşti,  de  validitare  per¬ 
sonală,  viaţa  se  coboară,  cum  e  şi  astăzi,  la  o  stare  de 
«bellum  omnium  contra  omnes»,  ce  pare  a  se  apropia 
de  un  fel  de  tâlhărie  superioară,  creindu-se  în  urmă 

aceasta  atmosfera  de  care  se  îngrijorează  tot  sufletul 
sănătos.  Nu  e  însă  de  desperat  nici  în  faţa  unor  ase¬ 
menea  porniri  şi  privelişti.  Ele  s’au  mai  ivit  în  multe 
rânduri.  Să  ne  cugetăm  de  pildă  la  starea  din  sec.  XVII 
şi  cu  deosebire  a  sec.  XVIII  a  vieţii  din  Franţa. 

Rousseau,  marele  filozof  al  timpului,  însuşi  s’a  spăi- 
mântat  de  ceeace  vedea  el  cu  sufletul  său.  El  zicea,  că 
o  îndreptare  a  stării  sociale  şi  morale  de  atunci  nici  nu 
ar  fi  posibilă  decât  printr’un  mijloc  brutal,  numai  luând 
copiii  din  sânul  familiei,  —  se  cugeta  numai  Ia  cele  ale 
clasei  de  sus,  poporul  necontând  încă,  —  unde  e  pu¬ 
tregaiul  infectator,  şi  dând  copiii  spre  creştere  îngrijirii 
unor  pedagogi.  De  unde  să  fi  luat  însă  droaia  de  pe¬ 
dagogi  necesari?  Dacă  ar  trăi  azi  Rousseau  cu  firea  şi 
mentalitatea  lui  ar  propune  poate  tot  asemenea  măsuri 
pentru  îndreptarea  stărilor  de  azi. 

Ca  şi  în  trecut,  aşa  şi  azi,  nici  o  putere  lumească 
nu  este  în  stare  să  refacă  viaţa  omenească,  ridicându-o 
la  demnitatea  cuvenită  şi  făcând  să  dispară  putregaiul, 
înrădăcinat  puternic  în  viaţă,  decât  numai  puterea  divinului 
Hristos. 

Adevărat,  că  pedagogia  pe  baza  ştiinţelor  psiholo¬ 
giei  şi  sociologiei,  ne  arată  şi  ea  metode  cu  ajutorul 
cărora  se  pot  desvolta  în  sufletul  omenesc  puterile  vii 
ale  simţului  moral,  începând  cu  vârsta  copilului  mic. 
Drept  bază  şi  putere  de  acţionare  lăuntrică,  se  ia  şi  de 
această  ştiinţă  iubirea,  pe  care  de  altcum  tot  Hristos 
a  declarat-o  mai  întâi  ca  principiu  al  vieţii  superioare 
omeneşti. 

Ca  o  desvoltare  a  principiului  fundamental  pentru 
trezirea  şi  cultivarea  moralului  în  sufletele  tinerilor  de 
şcoală  s’a  mai  stabilit,  ca  însăşi  instrucţia  materiilor  de 
învăţământ  încă  să  contribue  la  desvoltarea  moralului, 
scoţindu-se  la  iveală  puternicul  mijloc  al  instrucţiei  ca 
putere  educativă. 

Prin  acest  postulat  pedagogic  se  tinde  a  se  con¬ 
tinua  cultivarea  legăturilor  sufleteşti,  pe  cari  copilul  şi 
le  creiase  cu  familia  şi  cu  împrejurimea  sa,  în  care  a 
trăit,  mai  departe :  cu  lumea  întreagă  şi  chiar  şi  cu  na¬ 
tura.  De  exemplu  prin  Geografie  şi  Istorie,  cu  oamenii 

din  diferite  părţi  ale  pământului  şi  ai  timpurilor  isto¬ 
rice;  prin  limba  maternă,  cu  toate  laturile  sufletului  na¬ 
ţional;  prin  limbile  altor  popoare,  cu  sufletul  acelora 
prin  ştiinţele  naturii,  cu  natura  însăşi  invederânduse 
puterile  ce  ea  reprezintă  ca  legi,  ca  ordine,  ca  armonie, 
statornicie  ş.  a.  pe  cari  le  găsim  că  stau  şi  la  baza  vieţii 
superioare  omeneşti. 

Un  mare  psiholog  şi  pedagog  modern  (Forster) 
cere,  ca  în  vederea  desvoltării  puterilor  morale  oamenii, 
să  caute  a  se  pune  în  legătură  sufletească  cu  Dumnezeu 
cu  deaproapele,  chiar  şi  în  acţiunile  vieţii  lor  de  toate 
zilele.  Toată  îndeletnicirea  zilnică  a  omului  să  servească 
scopul  perfecţionării  sale  morale.  De  ex.  când  iai  dimi¬ 
neaţa  cafeaua,  cu  franzela  ori  bucata  de  pâne  de  pe 
masă,  să-ţi  porţi  gândurile  la  toţi  aceia,  cari  au  contri¬ 
buit  cu  iscusinţa,  cu  munca  şi  cu  energia  lor,  la  pro¬ 
ducţia  cafelei,  ceaiului  şi  panii,  prin  toate  fazele  pre¬ 
parării  lor,  până  au  ajuns  să  Ie  avem  gata  pe  masă 
pentru  alimentarea  noastră. 

Iarăşi  un  alt  psiholog  şi  pedagog  nu  mai  puţin  re¬ 
numit  al  timpului  nostru,  Pajon,  ne  demonstrează  în 
mod  foarte  luminos  şi  convingător,  că  cu  ajutorul  su¬ 
gestiei,  dela  om  la  om,  se  poate  inactiva  în  suflet,  de¬ 
odată  cu  ideia,  şi  dispoziţii  voliţionale,  porniri  morale, 
chiar  şi  dacă  in  el  nu  erau  urme  moştenite  ori  creiate 
prin  creştere  şi  cultură,  ceeace  însemnează  o  importantă 
putere  de  educaţie  morală  în  mâna  părinţilor  şi  a  în¬ 
văţătorilor. 

Drept  ilustrare  a  posibilităţii  realizării  puterii  psi¬ 
hice  morale,  asupra  căreia  stăruie  acest  filozof,  se  face 
provocare  la  experienţele  şi  realizările  dobândite  prin 
stările  hipnotice,  prin  care,  se  ştie,  se  pot  sădi  în  su¬ 
flet  dispoziţii  pentru  crime,  ca  şi  pentru  diferite  alte 
înfăptuiri,  rele  şi  bune. 

La  tot  cazul  aceste  idei  filozofice,  postulate  şi  me¬ 
tode  ştiinţifice  de  sporire  şi  de  desvoltare  a  puterii  mo¬ 
rale  din  sufletul  omenesc,  sunt  interesante  şi  de  apreciat. 

Noi,  ca  reprezentanţi  ai  bisericii  şi  puşi  în  numele 
ei  în  serviciul  îmbunătăţirii  omenimei,  suntem  datori  să 
facem  uz  de  ele  în  activitatea  noastră  pastorală. 

3* 

Nici  nu  ne  putem  îndoi  de  valoarea  lor.  Dar  ne 
este  permis  să  facem  observarea,  că  rezultatele  practice 
ce  se  ajung  în  viată  de  cei  chemaţi  să  se  îngrijească 
de  aplicarea  lor,  cu  deosebire,  că  mulţi  dintre  ei  sunt 
pe  faţă  nereligioşi,  nu  sunt  în  raport  cu  aşteptările  do¬ 
rite  şi  cu  deosebire  nu  în  ceeace  priveşte  desvoltarea 
religiosităţii,  temelia  moralităţii. 

înfăptuirea  şi  realizările  aşteptate,  las’că  dau  de 
greutăţi  foarte  mari,  dar  ele  mai  depind  prea  în  mare 
măsură  de  iscusinţa  celor  chemaţi  să  le  aplice  precum 
şi  de  dragostea  mare,  de  pasiunea  morală  şi  religioasă 
a  acelora,  ceeace  e  rar  şi  greu  de  obţinut,  precum  şi 
foarte  mult  şi  de  împrejurările  şi  constelaţiile  în  cari 
se  desfăşură  viata. 

La  greutăţile  cari  împiedecă  realizarea  rezultatelor 
dorite  în  privinţa  desăvârşirii  vieţii  se  mai  adaugă  ar  oi 
şi  faptul,  că  mulţi  dintre  moral  ştii  filozofi  şi  pedagogi 
—  aşa  numiţii  intelectualişti  —  sunt  de  credinţa,  că 
prin  îndeplinirea  faptelor  bune,  ca  în  urma  unui  exerciţiu, 
se  poate  pregăti  şi  realiza  moralul.  In  baza  aceasta  se 
aşteaptă  deci,  ca  omul  să  poată  deveni  bun  în  sens 
moral,  dacă  se  deprinde  a  săvârşi  fapte  bune.  Mai  ad¬ 
mit,  unii  din  ei,  că  pe  calea  aceasta  i  se  creiază  omului 
chiar  şi  puntea  spre  Dumnezeu.  Aceasta  însă  nu  stă. 

O  putere  de  valoare  superioară  pentru  viaţa  ome¬ 
nească,  cum  este  aceea,  pe  care  o  reprezintă  moralul 
din  om,  nu  poate  fi  numai  rezultatul  unei  deprinderi 
mecanice;  aşa  ceva  se  poate  concepe  la  animale,  dar 
nu  la  omul  admirat  pentru  raţionamentul  său  înalt.  Pe 
om  numai  Dumnezeu,  prin  Isus  Hristos  îl  poate  face 
bun,  colaborând,  se  înţelege,  concomitent  şi  săvârşirea 
faptelor  bune.  Omul  nu  poate  ajunge  prin  morală  la 
rel'gie,  ci  numai  invers:  religia  prilejeşte  cultivarea  mo¬ 
ralului  adevărat.  Legea  aceasta  psihologică  ne-o  arată 
Isus  Hristos  precum  şi  cei  mai  mari  f  lozofi  şi  scriitori 
bisericeşti  moderni  (v.  şi  Erich  Seeberg,  în  cartea  sa 
valoroasă:  Religiunile  lumei,  art.  Creştinismul  p.  367). 
Aceasta  e  şi  adevărata  lege  care  prezidează  în  procesul 
psihologiei  de  desăvârşire  a  fiinţei  omeneşti.  Pe  aceasta 
se  bazează  şi  învăţătura  lui  Hristos  care  ne  cere  con- 

topirea  noastră  cu  Dumnezeu  şi  cu  oamenii.  Rătăcirile 
intelectualilor  ne-au  adus  mult  rău  nouă  Românilor,  cu 
deosebire,  că  azi  mai  toţi  conducătorii  şcoalelor  sunt 
aderenţi  ai  intelectualismului  pedagogic. 

Din  cauza  aceasta  în  adevăr  şi  trebue  să  ne  spe¬ 
riem,  când  jie  dăm  seama  de  greutăţile  mari,  ce  fatal, 
cu  deosebire  în  vremile  de  acum,  în  lipsa  educaţiei  re¬ 
ligioase,  se  ridică  în  calea  progresului  moral  al  orae- 
nimei  de  azi,  în  special  al  Românilor.  Datoria  de  a  con¬ 
tribui  la  desvoîtarea  culturei  morale  a  omenimei  incumbă, 
după  cum  s’a  mai  amintit,  nu  numai  preoţimei,  ci  tu-r 
turor  factorilor  puşi  să  conducă  viaţa  oamenilor.  Nu 
numai  părinţilor  şi  dascălilor,  cum  se  crede,  ci  şi  ad¬ 
ministraţiei,  justiţiei,  poliţiei,  etc.  şi  chiar  partidelor  po¬ 
litice  şi  parlamentului.  Adevărat  pentru  vremea  de  acum, 
ne-am  mulţămi,  dacă  problema  aceasta  s’ar  îmbrăţişa, 
cu  suflet  şi  cu  inimă,  cel  puţin  în  familie  şi  în  şcoală, 
unde  se  pune  temelia  religiosităţii  şi  moralei.  Aci  cel 
puţin  să  fie  convingerea  tare,  că  instrucţia,  care  tinde 
să  desvolte  sufletele  numai  prin  adevărurile  ştiinţelor, 
cari,  trebue  să  admitem,  şi  ele  însemnează  tot  atâtea  pu¬ 
teri  de  validitare  pentru  suflet,  dar  fără  o  îngrijită  edu¬ 
caţie  religioasă  dă  în  mâna  omenimei  o  sabie  cu  2  tăi¬ 
şuri:  ea  sporeşte,  da,  puterile  de  validitare  individuală 
a  omului,  fără  sâ-1  contopească  prin  sentimente  şi  vo¬ 
inţe,  cu  deaproapele,  cu  societatea,  în  care-i  este  dat 
să  trăiască  şi  cu  care  împreună  are  să  rezolve  proble¬ 
mele  progresului.  Ea  duce  pe  om  la  un  egocentrism 
exagerat,  care  îl  împinge  apoi  la  specularea  situaţiilor 
lumei,  ceeace  iarăşi  aduce  cu  sine  sălbătăcirea  mora¬ 
vurilor  şi  vieţii,  situaţia,  în  care  ne  găsim  azi. 

Rămâne  fapt  verificat  de  experienţele  vieţii,  că  tot 
ce  filozofii  au  decretat  până  acum  ca  adevăruri  bune  în 
chestiunea  deşteptării  şi  desvoltării  sentimentelor  mo¬ 
rale,  se  găseşte  la  filozoful  filozofilor,  la  Isus  Hristos 
într’un  sistem  complect  şi  neajuns  de  niciun  alt  filozof. 
Şi  Ei  nu  ne-a  dat  numai  idei  teoretice,  ci  şi  aşeză- 
mintele  de  aplicare  practică  a  acelora. 

Religiunea  lui  Isus  Hristos  prin  puterile  ce  repre¬ 
zintă  cultivă  deodată,  cum  s’a  mai  accentuat,  cu  ajutorul 

credinţei,  şi  idealismul,  baza  şi  condiţia  fundamentală 
a  moralităţii  şi  aşa  concomitent  prepară  şi  determină 
sufletul  omenesc  şi  pentru  însăşi  calitatea  lui  morală. 

Aşezămintele  bisericii,  ca  şi  slujbele  de  cult,  insti¬ 
tuite  de  Apostoli  şi  de  sf.  Părinţi  anume  în  vederea 
realizării  religiosităţii  şi  moralităţii,  reprezintă  cele  mai 
minunate  şi  proprii  puteri  şi  metode  de  aplicare  prac¬ 
tică  şi  ocazii  de  operaţii  sufleteşti. 

In  privinţa  aceasta  cele  ale  Bisericii  noastre  orto¬ 
doxe  sunt  chiar  cele  mai  puternice,  ele  fiind  mai  ge¬ 
nuine,  rămânând  mai  nealterate  din  vretnile,  în  cari  a 
domnit  atmosfera  cea  adevărat  bisericească,  creştinească. 

Tot  ce  s’a  adus  în  decursul  timpului,  ca  reforme, 
conţine  alterări  şi  modificări  de  un  caracter  personal, 
mai  mult  sau  mai  puţin,  în  construcţiunea  genuină  con¬ 
templată  de  însuşi  Isus  Hristos  şi  formulată  de  Apo¬ 
stoli  şi  sf.  Părinţi,  sub  puterea  de  inspiraţie  a  Duhului 
sfânt. 

înseşi  ecteniile  din  slujbele  noastre  bisericeşti  re¬ 
prezintă  cu  mult  mai  mult  decât  crede  Forster  şi 
ceilalţi  filozofi;  mai  mult,  căci  ele  inactivează  deodată 
şi  elementul  religios,  cu  toată  puterea  lui,  ca  aşa  apoi 
să  se  prilejească  sufletului  închegarea  şi  întărirea  legă¬ 
turilor  cu  Dumnezeu  şi  cu  sfinţii  şi  cu  toţi  oamenii, 
cu  natura,  etc.  pentru  a  deveni  omul  fiinţă  şi  religioasă 
şi  morală,  calitatea  ce  i  se  cere  pentruca  în  acţiunile 
sale  omul  să  se  dovedească  superior  în  adevăratul  în¬ 
ţeles  al  cuvântului,  accesibil  pentru  lucrarea  Duhului 
sfânt,  activ  în  procesul  firesc  al  desăvârşirii. 

Ecteniile  constituesc  deci  o  esenţială  şi  caracteri¬ 
stică  putere  de  înfăptuire  a  înseşi  ideei  fundamentale 
a  creştinismului,  ele,  în  felul  cum  sunt  compuse,  având 
să  cultive  mila,  pietatea  şi  iubirea  generală  în  vederea 
realizării  mântuirii,  răspund  totodată  în  mod  perfect  şi 
condiţiilor  scoase  din  legile  psihologice.  Cultul  din  bi¬ 
serica  noastră  este  deci  în  strânsă  funcţiune  de  esenţa 
şi  scopul  religiunii  lui  Hristos  ca  şi  de  trebuinţa  psi¬ 
hologică  a  omului  de  a  se  ruga.  Trebuinţa  omului  de 
a  se  ruga  pentru  tot  ce  vieţueşte  în  lume  şi  ce  con- 

diţionează  viaţa  superioară,  purcede  doar  şi  ea  din  por¬ 
nirea  firească  a  pietăţii,  având  de  ţintă  spiritualizarea 
fiinţei  omeneşti.  Şi  toate  acestea  manifestaţii  de  acţiune 
au  la  baza  lor  iarăşi  credinţa  în  Dumnezeu,  arătată  de 
Isus  Hristos  şi  îndemnul  firesc  spre  mântuire. 

Din  aceste  adevăruri  rezultă,  că  cultul  cu  toate 
ecteniile  lui  merită  o  consideraţie  deosebită,  nu  numai 
din  partea  preoţilor,  ci  şi  a  tuturor  credincioşilor.  Nu 
putem  trece  apoi  cu  vederea  nici  faptul,  că  pentru  a 
acţiona  cu  aceste  puteri  avem  cele  mai  bune  ocazii  sta¬ 
bilite  în  biserică,  la  cari  se  adună  credincioşii. 

Se  înţelege,  că  prima  condiţie,  pentruca  să  acţio¬ 
neze  în  suflet  acea  putere  de  îmbunătăţire  religioasă  şi 
morală,  este,  ca  credinţa  vie  şi  atenţiunea  să  funcţio¬ 
neze  înlăuntrul  omului.  Şi  Isus  Hristos  îndeplinea  mi¬ 
nunile  sale  numai  după  ce  aprindea  mai  întâi  scânteia 
credinţei  oamenilor. 

Iată  o  mare  problemă  şi  o  imperioasă  preocupaţie 
pentru  noi  preoţii  în  vederea  dobândirii  acelui  rezultat 
binefăcător,  care  trebue  să  se  realizeze  cu  ajutorul  cul¬ 
tului  bisericesc. 

Ni  se  cere  să  îngrijim  sub  cea  mai  grea  răspun¬ 
dere,  că  petrecerea  în  biserică  a  credincioşilor,  ca  şi 
la  alte  ocazii  de  cult,  să  fie  însoţită  de  o  lucrare  vie 
sufletească  a  internului  acelora,  chiar  de  sugestiune, 
prielnică  pentru  activitatea  Duhului  sfânt  şi  această  lu¬ 
crare  să  fie  ţinută  în  continuă  trezvie  şi  funcţionare  în 
direcţiunea  indicată  de  textul  a  tot  ce  constitue  slujba 
bisericească,  ca  în  Biserică  să  fie  totdeauna  viaţă  vie 
religioasă  şi  morală.  Dacă  nu  se  îndeplineşte  această 
acţiune,  nu  numai  că  nu  se  realizează  nimic  binefăcător 
pentru  suflet,  cât  se  petrece  în  Biserică,  ci  se  produce 
şi  desgust  pentru  Biserică  şi  problemele  ei,  ceeace  ne 
aduce  în  faţa  adevărului  biologic,  că  pasivitatea  omoară. 

E  lucru  firesc,  că  acest  scop  iarăşi  nu  se  poate 
atinge,  dacă  credincioşii  nu  vor  fi  anume  pregătiţi  în 
direcţiunea  aceasta  prin  predici,  conferinţe  şi  stăruinţe 
personale.  Ei  trebue  făcuţi  ca  înşişi  să  înţeleagă  rostul 
petrecerii  lor  în  biserică  şi  să  şi  simţească  ca  o  datorie 

principală  de  viaţă,  că  ei,  stând  in  biserică,  au  să  ur¬ 
mărească  cu  încordată  atenţiune  şi  cu  simţ  tot  ce  se 
rosteşte,  cântă  şi  îndeplineşte  în  decursul  slujbelor.  Ei 
să  ştie  că  nefâcând  aceasta  nu  numai  că-şi  pierd  pri- 
legi urile  preţioase  pentru  îmbunătăţirea  fiinţei  lor,  ci  mai 
săvârşesc  cele  mai  grele  păcate  împotriva  Duhului  sfânt, 
ceeace  este  de  neiertat,  cum  ne  spune  verde  evanghe¬ 
listul. 

Pe  lângă  această  pregătire  teoretică  a  sufletului 
credincioşilor  chemată  să  le  desvolte  conştiinţa  biseri¬ 
cească  se  mai  cere,  ia  tot  cazul,  şi  o  putere  de  impre¬ 
sionare  voită  şi  îndreptată  anume  asupra  organelor  sen- 
soriale  ale  văzului  şi  auzului  ca  şi  cu  ea  să  se  trezească 
acţiunea  internă  a  sufletului.  Să  ne  cugetăm  numai  Ia 
felul  cum  ne-ar  impresiona  o  dramă  bună,  întrunind 
toate  condiţiile  literare,  dacă  ea  ar  fi  predată  şi  repre¬ 
zentată  de  actori  răi  şi  fără  conştienţă  de  ceeace  fac 
şi  de  ceeace  sunt.  Ori  să  ne  închipuim  efectul  unei 
poezii  splendide,  dar  prost  declamată. 

Sufletul  poporului  nostru,  adevărat,  cu  deosebire 
a  celui  dela  ţară,  e  foarte  sensibil,  avântat,  poetic  şi 
accesibil  pentru  credinţă  în  Dumnezeu  şi  pentru  tot 
felul  de  îndeletniciri  idealiste,  religioase  ca  şi  estetice. 
Tocmai  în  urma  aceasta  i  s’a  şi  desvoltat  şi  bunul  Iui 
simţ  firesc,  recunoscut  de  toţi,  cari  au  căutat  să-l  cu¬ 
noască.  Dar  tocmai  din  aceste  consideraţiuni  ni  se  im¬ 
pune  să-i  purtăm  şi  mai  mult  de  grije  vrând  să-i  mul* 
ţămim  trebuinţele  lui  de  natură  bisericească. 

Drept  urmare  a  acestor  adevăruri  ar  trebui  să  ne 
dăm  toată  silinţa,  ca  slujbele  bisericeşti  să  reprezinte  în 
adevăr  puteri  de  sugestie  şi  de  inf luinţare,  ca  de  fapt 
să  se  poată  aştepta  pornirea  acelei  acţiuni  în  sufletul 
credincioşilor,  care  ridică  fiinţa  omenească  spre  Dum¬ 
nezeu  determinând-o  a  se  contopi,  prin  Isus  Hristos, 
cu  El,  cu  sfinţii,  cu  binefăcătorii,  cu  toată  omenimea  şi 
cu  natura,  căci  pentru  aceasta  s’au  întocmit  slujbele  în 
Biserica  noastră. 

Continuând  a  aprofunda  acest  postulat,  urmează, 
în  mod  firesc,  ca  noi  preoţii,  cei  dintâi,  să  dăm  impor¬ 
tanţa  cuvenită  sub  toate  condiţiile,  a  tot  ce  rostim  şi 

îndeplinim  în  Biserică,  făcând  să  se  simţească  de  cre¬ 
dincioşi,  că  şi  noi  suntem  pătrunşi  în  tot  sufletul  no¬ 
stru  de  sfinţenia  celor  ce  se  rostesc  şi  îndeplinesc  în 
Biserică.  Prin  nici  un  fel  de  manifestare  să  nu  rezulte 
impresia,  că  noi  înşi  ne  bagatelizăm  slujba.  Să  fim  cu 
cea  mai  mare  băgare  de  seamă  şi  asupra  tuturor  con¬ 
diţiilor  de  predare,  care  să  fie  întotdeauna  mărturia  celei 
mai  bune  silinţe  şi  puteri  de  care  suntem  capabili  sub 
raportul  acesta.  Asemenea  datorie  avem  să  le  impunem 
şi  cantorilor. 

Când  se  rosteşte:  «Cu  pace  Domnului  să  ne  ru¬ 
găm»,  credincioşii  să  simţească  în  adevăr  în  tot  lăun- 
trul  lor  îndemnul  a  se  ruga  cu  sufletul  pacinic,  scutu- 
rându-se  de  toată  răutatea  şi  a  se  înălţa  cătră  Dum¬ 
nezeu  simţindu-i  nemărginita  lui  bunătate  şi  îndurare. 
Chemarea:  «să  ne  rugăm  Domnului  pentru  pacea  de  sus, 
a  toată  lumea  pentru  mântuirea  sufletelor,  pentru  sf. 
biserică,  pentru  ceice  cu  credinţă,  cu  bună  cucernicie  şi  cu 
frica  lui  Dumnezeu  intră  într’ânsa,  pentru  1.  P.  S.  Sa  arhi¬ 
episcopul  şi  mtropolitul  nostru,  pentru  tot  clerul  şi  po¬ 
porul,  pentru  prea  Inflţatul  nostru  Rege,  pentru  Dinastie, 
pentru  toată  Curtea  şi  ostaşii  lui,  pentru  .vremi  cu  pace, 
pentru  belşugul  roadelor  pământului,  pentru  cei  cari  sunt 
pe  drumuri,  pentru  cei  bolnavi»  etc.  să  se  îndrume  de 
fapt  cei  prezenţi  a-şi  îndrepta  sufletul  cătră  subiectele 
indicate,  simţindu-se  în  momentele  acelea  contopiţi  cu  ele. 

Când  preotul  din  altar  face  apel  la  Dumnezeu,  ca 
«să  ne  apere  pe  toţi,  să  ne  mântuiască,  să  ne  miluiască, 
să  ne  păzească  cu  darul  său,  să  ne  dea  zi  şi  noapte 
desăvârşită  şi  sfântă,  ca  să  le  putem  petrece  în  pace 
şi  fără  de  păcat,  să  ne  dea  înger  de  pace  credincios, 
îndreptător  şi  păzitor  sufletelor  noastre,  milă  şi  iertare 
de  păcate»  şi  tot  ce  ne  putem  închipui  că  sunt  bune 
şi  de  folos  sufletelor  şi  păcii  lumii,  credincioşii  pot  să 
rămână  pasivi  cu  sufletul  ori  încurcaţi  cu  el  în  cine  ştie 
ce  preocupări  de  ordin  pământesc? 

Ori  când  credincioşii  sunt  chemaţi  din  altar  să 
preamărească  pe  Dumnezeu,  pe  Fecioara  Maria,  pe 
lsus  HristoS,  pe  toţi  sfinţii  şi  toată  viaţa  noastră  lui 
Hristos  Dumnezeu  să  o  dăm,  ori  când  se  caracte- 

rizează  însuşirile  sublime  ale  iui  Dumnezeu  şi  se  cere 
preamărirea  şi  închinarea  atotputerniciei  lui  Dumnezeu, 
din  tot  cugetul  şi  din  tot  sufletul,  în  mintea  lor  n’ar 
trebui  în  mod  smerit  să  se  concentreze,  să  se  înalţe 
şi  să  se  contopească  numai  exclusiv  cu  acele  puteri 
cereşti  ? 

După  cum  vedem  noi  avem  în  adevăr  în  Biserica 
noastră  dela  începutul  ci  prescris  să  se  facă  tot  ce  ne 
învaţă  azi  filozofii,  că  ar  fi  necesar  pentru  a  se  realiza 
îndreptarea  şi  cultivarea  puterii  morale  a  sufletului  ome* 
nesc. 

Şi  sistemul  Bisericii  noastre,  dupăcum  s’a  mai  ac¬ 
centuat,  e  mai  complect  şi  mai  desăvârşit  decât  al  fi¬ 
lozofilor,  întru  cât  acţiunea  de  moralizare  este  pregătită  şi 
însoţită  şi  de  acţionarea  vieţii  religioase.  Biserica  ne 
dă  şi  metoda  practică  de  aplicare  a  sistemului,  şi  pri¬ 
lejul  şi  timpul  pentru  a  se  practica  principiile.  Sistemul 
Bisericii  noastre  nu  este  numai  o  teorie,  pentru  care 
îţi  lipseşte  putinţa  punerii  în  practică  a  principiilor, 
cum  se  prezintă  mai  toate  sistemele  filozofice,  ci  este 
un  sistem  cu  toate  putinţele  date  de  a  se  şi  executa 
principiile ;  el  reprezintă  o  putere  ce  se  poate  şi  se  cere 
chiar  a  se  pune  în  curs  de  executare. 

Iată  deci  că  noi  în  adevăr  avem  în  mână  puterea, 
instrumentul  şi  avem  şi  metoda,  cu  toate  îndrumările 
necesare,  pentru  de  a  îndeplini  opera  de  îmbunătăţire 
sufletească  a  omului,  pentru  ca  el  să  fie  condus,  ade¬ 
vărat,  încetul  cu  încetul,  pe  calea  progresului  moral,  spre 
desăvârşire,  spre  pregătirea  împărăţiei  lui  Dumnezeu 
aici  pe  pământ. 

Ne  trebue,  adevărat,  într’ajutor  o  putere  mare,  ma¬ 
gică:  conştiinţă  puternică  şi  impulsivă  şi  pasiunea  apo¬ 
stolică,  pentru  ca  să  îngrijim  de  punerea  în  practică  a 
sistemului  întemeiat  de  biserica  noastră. 

Socotesc,  că  cu  toţii  avem  convingerea,  că  stăm 
încă  foarte  departe  şi  cu  conştiinţa,  ca  şi  cu  pasiunea 
şi  cu  practica,  pe  care  o  îndeplinim,  sub  raportul  -da¬ 
toriei,  care  ni  se  impune. 

E  fatal  şi  nu  e  oare  şi  păcat,  că  acea  mare  putere, 
ce  ne-o  pune  în  mână  biserica  noastră,  nu  e  întrebuin- 

tată  în  măsura  cerută  şi  în  raport  cu  ceeace  reprezintă 
ea  ca  mijloc  de  cultivare  religioasă  şi  morală? 

N’avem  grije  nici  noi  de  noi  înşine,  ca  partea  de 
acţiune  ce  avem  noi  să  îndeplinim  să  reprezinte  în 
adevăr  putere  de  sugestiune,  de  impresionare,  dar  nu  în¬ 
grijim  nici  de  aceea,  ca  credincioşii  noştri  să  fie  activi 
sufleteşte  în  măsura  şi  în  sensul  în  care  ar  trebui  să 
fie  activi  în  decursul  slujbelor  bisericeşti  şi  suferim,  ca 
biserica  să  rămână  fără  valoarea  şi  puterea  de  înnobi¬ 
lare  asupra  acelora,  cari  o  cercetează  şi  nici  să  fie 
atrăgătoare,  credincioşilor  urânduli-se  să  stea  în  ea  şi 
căutându-şi  alte  îndeletniciri. 

Cine  poate  fi  mulţumit  cu  ceeace  se  petrece  azi  în 
biserica  noastră  în  decursul  slujbelor?  Câţi  din  credin¬ 
cioşii  prezenţi  sunt  cu  sufletul  activi  în  direcţiunile,  în 
cari  li  se  cere  de  rostirea  ecteniilor,  cântărilor  ori  de 
arătarea  mişcărilor?  Chiar  şi  conţinutul  evangheliei  şi 
al  apostolului  trece  multora  pe  lângă  urechi  fără  să  se  fi 
reţinut  ceva  în  suflet,  cu  atât  mai  mult  în  inimă. 

Lumea  pare  a  fi  şi  deprinsă  ca  în  biserică  omul 
să  fie  pasiv,  ori  dacă  se  gândeşte  Ia  ceva  să  şi  aleagă 
subiectele  din  sferele  din  afară  de  biserică  şi  numai  preotul 
să  fie  activ,  numai  el  să  se  adreseze  lui  Dumnezeu. 
Am  observat  că  în  unele  biserici  domneşte  chiar  con¬ 
vingerea  că  aci  trebue  să  se  umple  tot  timpul  cu  ceva, 
fără  a  se  avea  în  vedere  că  ceeace  se  spune  în  bise¬ 
rică  să  fie  şi  înţeles  şi  simţit  ori  cel  puţin  ascultat.  D. 
e.  în  timpul  când  se  face  miruirea  credincioşilor  şi 
aceasta  nu  se  face  la  sfârşitul  liturgiei  cum  ar  trebui, 
ci,  ca  să  se  cruţe  timpul,  îndată  după  cuminecătură,  se 
citeşte  o  căzanie.  Atunci  adecă  preotul  mirueşte  şi  cre¬ 
dincioşii  umblă  înşiruiţi  prin  Biserică,  iar  cantorul  ci¬ 
teşte  frumoasa  căzanie,  fireşte  fără  să  se  prindă  o  ideie 
din  ea  de  către  credincioşi. 

Întrebând  odată,  când  eu  slujeam  într’o  biserică  din- 
tr'un  sat,  de  ce  s’a  început  cetirea  căzaniei,  căci  fiind 
eu  în  Biserică  voi  şi  predica,  mi  s’a  răspuns:  aşa  e 
obiceiul,  acum  se  face  miruitul  şi  concomitent  se  ci¬ 
teşte  şi  căzania  putând  să  urmeze  după  aceea  şi  pre¬ 
dica  Dtale.  Să  se  facă  adecă:  opus  operatum. 

Iată  ce  suntem  şi  noi  în  cea  mai  mare  şi  mai  im¬ 
portantă  activitate  a  noastră. 

•  * 

Iată  fraţilor  o  problemă,  de  care  nu  mă  îndoiesc, 
că  vă  veţi  fi  preocupat  şi  până  acum.  care  trebue  însă 
serios  şi  cu  toată  frica  lui  Dumnezeu  reluată,  examinată 
şi  pusă  în  partea  cea  mai  aleasă,  mai  sensibilă,  a  inimei, 
unde  vor  fi  şi  alte  probleme  mari,  ca  de  aci  apoi  ne¬ 
încetat  să  ne  mişte  voinţa  întru  a  ne  face  o  datorie 
sfântă  în  calitatea  noastră  de  preoţi  şi  de  săvârşitori  ai 
slujbelor  bisericeşti.  prot  Dr.  i.  Biaga. 


Amintirile  unui  preot  romano-catolic 
devenit  preot  ortodox. 

(Urmare). 

Arhiepiscopia  de  Bordeaux.  Bordeaux.  14  Oct.  1853. 

„Domnule  abate, 

„Lungile  vizite  pastorale  şi  timpul  întrebuinţat  de  Mon¬ 
seniorul  episcop  de  Angouleme  pentru  a-mi  retrimite  a 
doua  d-voastră  scrisoare,  sunt  singura  cauză  a  întârzierii 
răspunsului  meu.  Am  fost  foarte  măgulit  de  sentimentele 
ce  le  exprimaţi,  însă  conciliul  neavând  nici  o  autoritate 
permanentă  pe  baza  căreia  să  poată  discuta,  aici  e  locul 
să  se  spuDă:  ceeace  e  scris  e  scris,  vă  puteţi  plânge  la 
Sf.  Scaun  de  cuvintele  noastre  când  vor  fi  publicate,  sau, 
mai  bine  încă,  să  împedecaţi  publicarea ;  noi  nu  putem  să 
vă  dăm  un  text  căci  modificările  nu  aparţin  decât  Romei, 
deoarece  sfânta  Congregaţie  a  conciliului  poate  să  îndrepte- 
să  schimbe  expresiile  noastre,  să  aprobe  ceeace  am  con¬ 
damnat  noi. 

„Vă  va  fi  atât  de  uşor  să  preîntâmpinaţi  lovitura  de 
care  vă  temeţi,  fiindcă  corecturile  din  decretele  noastre  nu 
sunt  încă  ajunse  la  destinaţia  lor.  Monseniorul  episcop  de 
Angouleme,  care,  cum  am  avut  onoarea  să  vă  spun.  a 
avut  scrisoarea  d-voastră  în  mână,  mi-a  promis  că  o  să 


333 


REVISTA  TEOLOGICĂ 


vă  vadă  la  Paris.  Lucraţi  cu  Grandoarea  Sa  cu  toată  în¬ 
crederea  şi  credeţi  în  sincera  mea  afecţiune  şi  devotament 

,,-j*  Ferdinaad,  card.-arh.  de  Bordeaux". 


« Monseniorului  cardinal- arhiepiscop  de  Bordeaux ». 


•Monseniore, 


.Paris,  1  Decemvrie  1833. 


„Prin  scrisoarea  d-voastră  din  14  Octomvrie,  mă 
anunţaţi  că  Monseniorul  de  Angouleme  va  veni  la  Paris, 
că  voi  avea  cinstea  să-l  văd  şi  mă  sfătuiţi  să  tratez  cu 
Grandoarea  Sa  cu  toată  încrederea,  afacerea  celui  de-al 
optulea  volum  al  meu  pentru  care  conciliul  dela  Rochelle 
a  crezut  de  cuviinţă  să  se  alarmeze. 

„Nu  ştiu  dacă  Monseniorul  de  Angouleme  a  făcut 
călătoria  plănuită  la  Paris.  In  cazul  când  nu  a  făcut-o  încă. 
mă  voi  simţi  foarte  onorat  să  tratez  cu  Grandoarea  Sa  o 
afacere  ce  mă  priveşte  aşa  de  aproape  şi  voi  lucra  cu 
buna  credinţă  şi  simplicitatea  pe  care  ţin  să  Ie  manifest 
în  toate  actele  şi  scrierile  mele.  Dar,  aşteptând  onoarea 
de  a  vedea  pe  Monseniorul  de  Angouleme,  trebue,  Mon¬ 
seniore,  să  fac  cunoscut  Eminenţei  Voastre  un  demers  im¬ 
portant  pe  care  l-am  făcut  pe  lângă  sfânta  Congregaţie  a 
Indexului.  I-am  adresat  un  memoriu  cuprinzând  toate  co¬ 
recturile  ce  mi-au  fost  indicate  în  cele  şapte  volume  de 
oameni  învăţaţi  şi  cu  doctrină  sănătoasă,  înaintea  cărora 
mă  trimisese  cardinalul- prefect  al  Congregaţiei  Indexului; 
Iui  i  am  supus  direct  al  optulea  şi  al  nouălea  volum  cari 
au  fost  publicate  după  decretul  din  22  Ianuarie  1852  refe¬ 
ritor  la  lucrarea  mea  ;  în  sfârşit  l-am  anunţat  că  intenţiunea 
mea  era  să  supun  de  asemenea  examenului  său  ultimele 
trei  volume  ale  lucrării  cari  urmează  să  se  publice  conse¬ 
cutiv. 

„Mă  grăbesc  să  fac  cunoscut  acest  demers  Eminenţei 
Voastre  şi  să  vă  spun  în  acelaş  timp  că  sunt  perfect  în 
regulă  faţă  de  Monseniorul  arhiepiscop  de  Paris.  Am  spe¬ 
ranţa  că  această  purtare  va  determina  pe  Părinţii  conci- 
iului  dela  Rochelle  să  nu  dea  publicităţii  ceeace  în  actele 
lor  se  va  referi  la  lucrarea  mea. 

„Dacă  scrisoarea  mea  ajunge  la  timp  la  Roma,  se 
poate  ca  Congregaţia  însăşi  să  le  modifice  asupra  acestui 

punct  In  caz  contrar  nu  va  fi  întocmai  cu  intenţiile  şi  senti¬ 
mentele  de  dragoste  creştinească  pe  cari  trebue  să  Ie  aibă 
episcopii  faţă  de  un  preot  muncitor  şi  devotat  Bisericii  să 
facă  să  nu  se  publice  rândurile  ce  mă  privesc? 

„Dacă  mă  refer  la  indiscreţiile  câtorva  persoane  cari 
au  luat  parte  la  conciliul  dela  Rochelle,  evident  că  mi  sa 
atribuit  o  doctrină  care  nu  e  a  mea.  Raportorul  va  fi  sem¬ 
nalat  Părinţilor  din  conciliu  câteva  frânturi  de  fraze  fără 
a  le  face  cunoscut,  ceeace  le  serveşte  de  îndreptar  sau 
explicaţie  şi  vor  fi  dat  un  înţeles  absolut  cuvintelor  cari  n’a- 
veau  decât  unul  relativ. 

„Dacă  lucrurile  ar  sta  aşa,  eu  m'aş  crede  îndreptăţit 
să  mă  înscriu  în  falş  contra  doctrinei  ce  mi  ar  atribui-o 
conciliul  dela  Rochelle  în  cazul  când  va  tipări  partea  actelor 
ce  mă  privesc.  Aceasta  e  o  datorie  incontestabilă  pentru 
un  scriitor  catolic  să  şi  apere  ortodoxia  şi  s’o  apere  cu 
atât  mai  energic  cu  cât  este  atacată  de  o  adunare  com¬ 
pusă  din  episcopi  respectabili.  Prin  urmare  nu  veţi  găsi 
nimic  rău.  Monseniore,  în  faptul  că  mi  voiu  publica  apă¬ 
rarea  dacă  Părinţii  dela  Rochelle  vor  găsi  de  cuviinţă  să 
publice  atacul. 

„Sper,  Monseniore,  că  nu  va  fi  nevoe  să  ajung  la 
această  supărătoare  extremitate.  Onorabilii  d-voastră  con- 
provinciali  vor  înţelege  că  nu  e  de  nici  un  folos  să  ve- 
ştejască  pe  un  scriitor  care  are  dreptul  de  legitimă  apă¬ 
rare,  care  şi  a  supus  Romei  cauza  sa  şi  care,e  cu  totul 
dispus  să  se  supună  corecturilor  ce  se  vor  găsi  necesare 
sau  cel  puţin  utile. 

„Binevoiţi,  Monseniore,  a  face  cunoscut  Părinţilor 
dela  Rochelle  şi  demersul  făcut  la  Roma  şi  cererea  pe 
care  am  onoarea  să  v’o  adresez. 

„Am  onoarea  a  fi,  etc.  „Abatele  Guettee". 

După  scrisorile  aşa  de  umile  scrise  de  mine  E.  S 
Monseniorului  cardinal  arhiepiscop  de  Bordeaux  trebuia 
să  mă  aştept  la  o  scrisoare  cel  puţin  politicoasă  din  partea 
M.  episcop  de  Angouleme.  Am  primit  următoarea  unde 
cea  mai  elementară  consideraţie  nu  e  ţinută  în  seamă.  Se 
vor  remarca,  de  altfel,  propoziţii  atât  de  numeroase  încât 
nu  se  poate  admite  o  teologie  exactă. 

Episcopia  de  Angouleme.  „Angouleme,  31  Dec.  1833. 

« Domnule  abate,  , 

„E.  S.  cardinalul  arhiepiscop  de  Bordeaux  îfhi  trimite 
o  scrisoare  pe  care  i  aţi  adresat-o  la  1  Dec.  şi  mă  roagă 
să  vă  răspund  în  numele  său  şi  al  meu  Ceeace  mă  şi  zo¬ 
resc  să  fac. 

„E  adevărat  că  în  luna  Octomvrie  spusesem  Eminenţei 
Sale  că  mă  voi  osteni  să  vă  văd  la  Paris,  la  întoarcerea 
mea  din  Amiens,  pentru  a  vă  face  să  înţelegeţi  ceeace  ne-a 
întristat  în  scrierile  d-voastră  şi  în  purtarea  d-voastrâ  faţă 
de  autoritatea  sfinţită  care  le-a  cenzurat.  Din  nefericire  n'am 
putut  să  mă  opresc  la  Paris  decât  o  singură  zi.  Era  prea 
puţin  pentru  a  pregăti  această  întrevedere.  Aveam  de  altfel 
mai  multe  afaceri  diecezane  de  aranjat  în  acest  scurt  in¬ 
terval.  Trebue  să  mai  adaug  că  la  prima  ştire  dată  unui 
prietin  al  meu  în  legătură  cu  intenţiile  ce  le  am  faţă  de 
raportul  d-voastră,  el  mi-a  adus  la  cunoştinţă  că  veţi  pu¬ 
blica  un  nou  volum.  Am  văzut  aici  un  simptom  puţin  lini¬ 
ştitor  pentru  succesul  demersului  meu.  Citirea  pe  drum  a 
unei  părţi  din  volum  a  adeverit,  vă  mărturisesc,  această 
primă  impresie  şi  a  micşorat  simţitor  regretele . mele  relativ 
Ia  o  întreţinere  care  evident  n’ar  fi  schimbat  întru  nimic 
ideile  d-voastră  asupra  puterii  bisericeşti,  asupra  ordinelor 
religioase  etc.  Menţineţi  aceste  idei  dupăce  le-aţi  văzut  cen¬ 
zurate  de  Sacra  Congregaţie  a  Indexului  şi  de  un  conciliu 
de  zece  episcopi:  ce-aş  putea  să  nâdăjduesc  dela  strădu¬ 
inţele  mele  izolate  şi  dela  impresia  ce- ar  putea  produce 
asupra  d-v.  observaţiile  mele  particulare? 

„Şi  astăzi.  Domnule  abate,  în  această  scrisoare  n’am 
desigur  să  obţin  dela  dv.  ceeace  n'a  putut  obţine  M.  de 
Blois,  episcopul  dv.  şi  venerabilul  meu  prietin,  o  supunere 
limpede  şi  lămurită  judecăţii  autorităţilor  din  Biserică,  cari 
funcţionează  pentru  censura  cărţilor  ce  tratează  „de  rebus 
sacris".  Ţin  însă  să  vă  fac  cunoscut  că  Părinţii  dela  Ro- 
chelle  n'au  judecat  al  optulea  volum  al  dv.,  după  cum  bă¬ 
nuiţi,  pe  baza  a  simple  pasagii  trunchiate,  izolate  de  cele 
ce  trebue  să  dea  adevăratul  înţeles.  Cartea  d-voastră  era 
acolo,  şi  eu  ştiu  cel  puţin  doi  episcopi  cari  au  ţinut  să  o 
citească  aproape  în  întregime.  Credeţi,  Domnule,  că  aţi  fost 

înţeles  atât  cât  puteţi  fi  şi  că  doctrina  condamnată  este  cea 
din  cartea  d-voastră. 

„Dacă  acum  cartea  dv.  v‘a  redat  rău  gândirea;  dacă 
explicaţiile  dv.  o  pun  într’o  lumină  mai  bună;  sau  dacă, 
ceeace  îmi  place  să  cred,  corecturile  propuse  Congrega¬ 
ţiei  Indexului  sunt  primite  de  ea  ca  mulţumitoare,  vom  fi 
fericiţi  să  scoatem  din  decretele  noastre  paragraful  relativ 
la  Istoria  dv.  Aceste  decrete  a  trebuit  să  fie  trimise  Con¬ 
gregaţiei  conciliului  puţin  după  trimiterea  corecturilor  dv. 
Congregaţiei  Indexului.  Cele  două  Congregaţii  sunt  în  le¬ 
gătură  una  cu  alta.  Dacă  Indexul  vă  iartă,  evident  Con¬ 
gregaţia  conciliului  ne  va  propune  să  suprimăm  în  decre¬ 
tele  noastre  condamnarea  cărţii  dv.  şi  sunt  de  sigur  or¬ 
ganul  episcopilor  cari  au  semnat,  vă  asigur  că  vor  fi  în¬ 
cântaţi  de  această  suprimare,  precum  şi  de  supunerea  con¬ 
vingătoare  ce  va  fi  provocat-o. 

„Cât  despre  ideea  pe  care  o  daţi  asupra  unei  apărări 
a  învăţăturii  dv.,  contra  Indexului  şi  a  conciliului,  în  cazul 
când  cenzura  lor  va  trebui  să  fie  publicată,  aceasta  e  de 
sigur,  Domnule  abate,  una  dintre  cele  mai  mari  nenorociri 
cari  ar  putea  cădea  pe  sufletul  unui  preot  sau  chiar  pe  al 
unui  simplu  credincios.  Judecătorii  dv.,  spuneţi,  au  putut  să 
se  înşele.  Şi  d-voastră.  Domnule,  sunteţi  infalibil  ?  Puteţi 
să  vă  sprijiniţi  atât  ca  ei  pe  ajutorul  Domnului  Nostru 
promis  discipolilor  săi  adunaţi  în  numele  Iui?  —  Dar  ei 
sunt  preveniţi.  —  Toate  prevederile  lor  vă  erau  favorabile 
până  în  ziua  când  sfaturile  rele  ale  mândriei  dv.  v'au  închis 
urechea  la  expunerile  înţelepte  ale  episcopului  dv.  şi  v’au 
revoltat  contra  autorităţii  însăşi  a  Sf.  Scaun.  Până  aici  ve¬ 
deau  în  dv.  un  preot,  va  să  zică  un  frate  în  preoţia  Dom¬ 
nului  Nostru,  întrebuinţându-şi  talentele  şi  răgazul  cu  o 
operă  sfântă,  scriind  istoria  Bisericii  lor,  viaţa  şi  luptele 
predecesorilor  lor,  ceeace  poate  fi  pentru  ei  cel  mai  in¬ 
teresant  şi  instructiv.  Insă  când  au  văzut  un  prietin  al  duş¬ 
manilor  Bisericii,  un  spirit  mâhnit  gata  să  cenzureze  tot  ce 
nu  se  potrivia  cu  ideile  sale  particulare,  care  nu  preamâria 
trecutul  decât  ca  să  atace  prezentul  în  învăţământ  şi  ocâr - 
muirea  bisericească,  uitând  chiar  şi  promisiunea  pe  care  a 
făcut- o  Mântuitorul  de  a  fi  cu  apostolii  lui  şi  urmaşii  lor  în 
toate  zilele  până  la  sfârşitul  lumii,  atunci  ei  au  trebuit  să- şi 

schimbe  gândurile  şi  felul  de  a  vorbi  şi  iată  toată  expli¬ 
caţia  tristelor  însă  necesarelor  severităţi  ale  decretelor  noastre 
dela  Rochelle. 

„Voiţi,  Domnule  abate,  să  ne  întoarcem  la  vechile 
noastre  sentimente?  Aveţi  la’ndemână  un  mijloc  foarte 
uşor  şi  întradevăr  religios.,  Ascultaţi  Biserica,  nu  cea  din 
închipuirea  d-voastră,  care  credeţi  a  fi  existat  în  cutare 
sau  cutare  epocă,  dar  cea  de  azi  care  este  cea  din  toate 
timpurile,  cea  care  este  reprezentată  de  Piu  IX,  de  delegaţii 
săi  din  Congregaţia  Indexului,  de  episcopii  conciliului  dela 
Rochelle  şi  de  toţi  ceilalţi  episcopi  catolici,  ceeace  au  pro- 
poveduit  întotdeauna  conform  învăţăturii  apostolilor.  Este 
tocmai  ce-a  zis  Domnul  Nostru:  „Si  quis  Ecclesiam  non 
audierit,  sit  tibi  sicut  Ethnicus“. 

„Nu  pot  să  cred  că  vreţi  să  vă  atrageţi  această  groaz¬ 
nică  sentinţă.  Sper  mai  mult  într'un  început  de  supunere 
Congregaţiei  Indexului.  Dar,  credeţi-mă.  aşteptaţi  judecata 
sa  înainte  de  a  publica  alte  volume.  Această  purtare  va  ti 
cea  mai  respectuoasă  şi  prudentă.  Veţi  vedea  mai  bine 
prin  corecturile  cerute  în  primele  nouă  volume,  pe  cele 
cari  vor  fi  trebuincioase  în  ultimele  trei. 

„îndrăznesc  să  sper,  Domnule  abate,  că  nu  veţi  fi  deloc 
jignit  de  sinceritatea  câteodată  puţin  drastică  a  limbagiului 
meu.  Dv.  spuneţi  cu  destulă  îndrăzneală  ceeace  credeţi  a  fi 
adevărul  pentruca  să  nu  să  teamă  să  vi-l  spună  înşi-vă.  Dacă 
prin  urmare  v’a  jicnit  vreun  lucru  în  scrisoarea  mea  nu-1 
luaţi  în  seamă  decât  ca  pe  o  jicnire  provenită  din  bună 
prietinie  şi  o  dovadă  de  dragoste  şi  adânc  interes  ce  vi-l 
poartă,  Domnule  abate. 

„Al  d-voastră  cu  totul  devotat  servitor, 

„j-  Ant.  Ch.,  ep.  de  Angouleme. 

Această  scrisoare  merita  din  partea  mea  un  răspuns 
energic.  Iată  cel  pe  care  l-am  adresat  Monseniorului  episcop 
de  Anqouleme: 

Paris,  6  Ianuarie  1854. 

Monseniore, 

„Am  onoare  să  vă  confirm  primirea  epistolei  ce  mi-aţi 
scris  ca  răspuns  celei  pe  care-am  adresat-o  M.  arhiepiscop 
de  Bordeaux. 

„Dacă  cetirea  unei  mici  părţi  din  al  nouălea  vclum  al 
meu,  pe  care  aţi  făcut-o  în  drum,  a  micşorat  simţitor  părerea 
de  rău  în  legătură  cu  întreţinerea  ce  aţi  plănuit  să  aveţi 
cu  mine  la  trecerea  d- voastră  prin  Paris,  cetirea  scrisoarei 
d- voastre  Monseniore,  mă  încredinţează  că  această  între¬ 
ţinere  ar  fi  fost  fără  de  nici  un  folos.  Fiindcă  doctrina 
greşită  pe  care  o  conţine  n'ar  fi  putut  avea  nici  odată  con¬ 
simţământul  meu.  Intenţia  d-voastră  după  cât  se  pare,  era 
de  a  mă  face  să  înţeleg  ceeace  u’a  mâhnit  în  scrierile  şi 
purtarea  mea  faţă  de  autoritatea  sfinţită  care  le-a  cenzurat. 

„Asupra  purtării  mele  n’aţi  putea  să-mi  faceţi  observaţii 
fără  a  insulta  indirect  o  autoritate  de  care  depind  de  aproape 
şi  care-şi  cunoaşte  destul  de  bine  datoriile  ca  să  mă  mustre 
când  voiu  merita. 

„Cât  despre  scrierile  mele,  îmi  spuneţi  că  Congregaţia 
Indexului  a  cenzurat  ideile  mele  despre  puterea  bisericească, 
despre  ordinele  religioase,  etc.  Cum  o  înţelegeţi.  Mon¬ 
seniore?  Congregaţia  Indexului  v’a  dat  desluşirile  pe  cari 
mie  mi  le-a  refuzat  până  acum?  sau  poate  că  sunteţi  şi 
d-voastră  în  intimitatea  denunţătorilor  mei  cari  s'au  ascuns 
cu  atâta  grije  până  azi?  Şi  aceşti  denunţători  vor  fi  un 
secret  al  Congregaţiei  ?  Până  la  proba  contrarie,  voi  crede 
că  nu  e  nimic  şi  că  susţineţi  fără  nici  o  bază  că  Congre¬ 
gaţia  a  cenzurat  anumite  idei  cari  n’au  avut  avantajul  de 
a  fi  plăcute  câtorva  episcopi  adunaţi  Ia  Rochelle. 

„Nu  sunt  de  loc  mirat,  Monseniore,  că  sunt  în  des- 
acord  cu  oameni  ca  Monseniorii  de  Poitiers,  de  Lugon,  etc., 
cari,  ca  şi  d-voastră.  Monseniore,  confundă  pe  papa  şi 
Congregaţia  Indexului  cu  Biserica.  Vă  mărturisesc  de  ase¬ 
menea  că  găsesc  mai  mult  decât  ciudat  faptul  că  episcopii 
admit  această  murdărie  teologică,  bună  deabia  pentru  co¬ 
loanele  Universului,  şi  care  a  fost  înfierată  de  însuş  M. 
Gousset,  puţin  suspect  adunăturii  ultramontane.  Nu,  Mon¬ 
seniore,  orice  aţi  zice,  papa  nu  e  Biserica;  Congregaţia 
Indexului  nu  e  papa  şi  decretele  acestei  Congregaţii  n’au 
fost  privite  niciodată  ca  obligatorii  pentru  această  Biserică 
a  Franţei,  de  care  d-voastră  puteţi  să  vă  lepădaţi,  dar  care 
vă  apasă  cu  toată  greutatea  istoriei  sale  glorioase  şi  cu 
autoritatea  episcopilor,  teologilor  şi  canoniştilor  săi.  Câţiva 
episcopi  pot  să  părăsiască  în  mod  izolat  învăţătura  tradi- 

ţională  a  Bisericii  lor  asupra  cutărui  sau  cutărui  punct; 
dar  nu  pot  să  facă  aşa  ca  o  obligaţie  nerecunoscută  până 
în  prezent  să  devie  generală ;  ar  trebui  pentru  aceasta  ca 
toată  Biserica  Franţei  să  părăsiască  oficial  doctrina  pe 
care  a  proclamat-o  până  azi,  adevărată  şi  legitimă. 

„Aşteptând  această  lăpădare  solemnă  şi  legală,  care, 
graţie  lui  Dumnezeu,  nu  o  vom  vedea,  tot  ce  e  catolic  în 
Franţa  are  dreptul,  Monseniore,  să  gândiască  şi  să  lu¬ 
creze  cum  au  gândit  şi  lucrat  toţi  Părinţii  lor  în  credinţă; 
el  are  dreptul  să  gândiască  privind  pulerea  bisericească 
ca  sf.  Vincenţiu  de  Lerius,  Gerson  şi  Bossuet;  el  are  drept 
să  ia,  chiar  contra  a  zece  episcopi  adunaţi  la  Rochelle, 
apărarea  unei  doctrine  pe  care  nenumăraţi  sfinţi  şi  învăţaţi 
episcopi  şi  teologi  savanţi  au  apărat-o  împotriva  curţii  dela 
Roma  însăşi  şi  cari  au  proclamat  doctrina  curată  a  celor 
mai  frumoase  veacuri  creştine.  Dacă  v’aţi  fi  gândit  puţin 
la  aceste  lucruri,  Monseniore,  n’aţi  fi  făcut  dintr’un  preot, 
care  s'a  folosit  de  acest  drept,  un  prietin  al  duşmanilor 
Bisericii,  un  răsvrătit  contra  autorităţii  Sf.  Scaun,  un  spirit 
întunecat,  un  hulitor  al  Bisericii,  care  a  uitat  promisiunile 
ce  i  le  a  făcut  Isus  Hristos,  şi  cu  totul  înclinat  să-i  sape 
temeliile. 

„Nu  mă  voi  răsbuna.  Monseniore,  pentru  astfel  de 
cuvinte  şi  idei  pe  cari  încercaţi  să  le  scuzaţi;  dar  trebue 
să  vă  declar  că,  dacă  vreţi  să  găsiţi  pe  adevăraţii  duş¬ 
mani  ai  constituţiei  Bisericii  va  trebui  să-i  căutaţi  în  adu¬ 
nătura  ultramontană,  faţă  de  care  voi  fi,  toată  viaţa,  ad¬ 
versar  pe  faţă,  şi  că  veţi  căuta  în  zadar,  în  lucrarea  mea, 
o  singură  părere  care  să  atingă  constituţia  Bisericii,  care 
n'a  fost  susţinută  de  marea  majoritate  a  episcopilor  şi  teo¬ 
logilor  francezi. 

„Cât  despre  conciliul  provincial  dela  Rochelle,  afirmaţi. 
Monseniore,  că  el  m’a  înţeles  bine  şi  m'a  cenzurat  cu  bună 
dreptate;  şi  eu  afirm  că  nici  n’a  înţeles,  nici  n’a  cenzurat 
bine  doctrina  mea ;  voi  dovedi-o  la  timp.  Puteţi  să  găsiţi 
nenorocită  ideea  de  a  mă  apăra  împotriva  câtorva  episcopi, 
cari  au  suferit  influinţa  ascunsă  a  unei  adunături  ce  să  fe¬ 
licită  de  izbânda  sa;  însă  va  găsi  cu  mult  mai  nenorocită 
ideea  pe  care  a  avut-o  o  adunare  de  episcopi  să  judece 

un  scriitor  fără  a-1  asculta  şi  pe  baza  unui  raport  făcut  de 
un  duşman  prost  şi  de  rea  credinţă. 

„îmi  vorbiţi  de  supunere.  Monseniore ;  trebue  să  înţe¬ 
legeţi,  totuş,  că  nu  există  supunere  obligatorie  decât  în  cazul 
când  o  autoritate  netăgăduită  îşi  manifestă  voinţa  conform 
dreptului ;  că  nu  există  supunere  onorabilă  decât  aceea  care 
e  făcută  în  conştiinţă  şi  nu  în  vederea  intereselor ;  că  nu 
există  supunere  înţeleaptă  decât  dacă  e  inspirată  de  un 
simţământ  motivat  de  adevăr  şi  dreptate. 

„Sunt  cu  totul  dispus,  la  nevoe,  să  fac  această  supu¬ 
nere  dreaptă,  onorabilă  şi  înţeleaptă;  dar  pe  cât  respect 
dreptul,  pe  atât  urăsc  arbitrarul;  pe  cât  iubesc  autoritatea 
pe  atât  nu  pot  să  sufer  despotismul  pe  care-1  confundă 
foarte  adesea  cu  ea. 

„La  sfârşitul  scrisorii.  Monseniore,  mă  rugaţi  să  iau 
în  nume  de  bine  sinceritatea  d  voastră  şi  adăugaţi  că  eu 
spun  cu  atâta  îndrăzneală  ceeace  cred  a  fi  adevărul  fiindcă 
nu  mă  tem  să-mi  fie  spus  şi  mie  tot.  Astfel  aţi  avut  drep¬ 
tate,  Monseniore,  să-mi  vorbiţi  deschis  şi  nu  sunt  de  loc 
jicnit  de  celece  mi-aţi  scris.  Adunătura  ultramontană  m'a 
obicinuit  aşa  de  bine  cu  nedreptatea  şi  injuriile  încât  am 
ajuns  cu  totul  nesimţitor:  dar  vă  voi  mărturisi  că  abuzaţi 
puţin  de  cuvinte  numind  adevăr  ceeace  conţine  scrisoarea 
d-voastră.  Lăsaţi  acestuia,  Monseniore,  numele  de  eroare 
şi  injurie  şi  să  nu  mai  vorbim  de  el. 

„Binevoiţi  a  mă  considera.  Monseniore,  cel  mai  umil 
servitor  al  d-voastră  „Abatele  Guettee“. 

[Va  urma).  Ilie  Beleujă. 


Manualele  de  religie. 

Cine  poate  spune,  că  azi  nu  avem  o  literatură  di¬ 
dactică  enorm  de  bogată,  ca  număr?  Vară  de  vară  îţi 
sosesc  zeci  de  cataloage  dela  zeci  de  editori  mari  şi 
mici,  cunoscuţi  şi  necunoscuţi,  îmbiindu-ţi  cu  multă 
reclamă  seria  de  manuale  «aprobate»  şi  deci  admise  în 
şcoală.  Şi  cu  toate  acestea,  ce  săraci  suntem  în  ma¬ 
nuale  bune.  Suntem  aşa  de  săraci,  că  din  o  chestiune 
a  manualelor  azi  s’a  făcut  problemă  de  primul  rang. 

Mă  încumet  să  spun,  că  dacă  bacalaureatul  dă  re- 
zultate  atâta  de  slabe,  că  dacă  are  temeiu  învinuirea  ce 
se  aduce  elevilor  că  nu  mai  cetesc,  o  mare  parte  de 
vină  o  poartă  manualele,  atât  de  nepedagogic  şi  atât 
neestetic  alcătuite,  încât  adeseori  sunt  respingătoare. 
Cine  a  avut  ocazia  să  răsfoiască  manuale  de  şcoală  ger¬ 
mane,  sau  de  ale  popoarelor,  cari  se  învârt  în  orbita 
acestei  ţări,  şi  le  va  privi  pe  ale  noastre,  iar  apoi 
le  va  raporta  la  puterile  psihice  ale  elevului  pentru  crre 
s’au  scris,  la  timpul  ce  i  stă  la  dispoziţie  elevului 
şi  propunătorului,  şi  va  căuta  cine  sunt  autorii  şi  edi¬ 
torii  acestor  mijloace  de  învăţământ  indispensabile, 
va  ajunge  să  se  convingă  uşor,  că  alte  interese  decât 
cele  şcolare,  îi  călăuzesc.  Şi  când  ţânta  nu  ţi  e  să  ajuţi 
şcoala,  generaţia  de  mâne,  hotărât,  lucru!  tău,  manualul 
tău,  nu  poate  fi  bun. 

Până  acum,  în  preajma  fiecărui  început  de  an  am 
primit  epistole  dela  colegi,  profesori  de  religie,  cerân- 
du-mi  părerea  asupra  manualelor,  ce  le  cred  mai  potrivite 
pentru  a  fi  întroduse  în  şcoală,  plângându-mi-se  fiecare, 
că  încercarea  făcută  cu  unul  sau  altul  dintre  manualele 
«aprobate»  nu  1  ajută  să  ajungă  la  rezultatul  dorit  Şi 
cum  am  legătură  destul  de  vie  şi  cu  unii  membri  ai 
învăţământului  primar,  am  putut  afla  şi  dela  dânşii,  că 
la  Religie  au  progresul  cel  mai  slab  tot  din  cauza  insufi¬ 
cienţii  manualelor.  Şi  în  adevăr  unele  manuale  au  textul 
formulat  prea  abstract,  altele  prea  sec,  altele  redau  falş 
anumite  părţi,  altele  pierd  din  vedere,  şi  aceasta  mai 
toate,  duhul  religios,  care  trebue  să  transpire  din  ele, 
nu  se  ştiu  cobori  Ia  lumea  elevului,  fără  de  care  cobo¬ 
râre  nu-i  poţi  face  înălţarea  lui,  altele  sunt  încărcate  de 
amănunte  şi  citate  fără  nici  un  rost  pentru  lumea,  căreia 
se  adresează;  altele  întrebuinţează  metoda  deductivă  în 
locul  celei  inductive;  n’avem  clişee  bune  şi  uniform 
stilizate,  se  tipăresc  cu  literă  neclară,  disordonată  şi 
altele  cu  enorme  greşeli  de  stil,  de  ortografie  şi  de  tipar. 

Acest  subiect  al  manualelor  de  religie  evident,  trebuia 
să  dea  de  gândit  multora  şi  chiar  şi  autorităţii  biseri¬ 
ceşti.  A  şi  fost  discutat.  Şi  în  conferenţa  catehetică 
dela  Sibiu,  la  care  mi  s’a  făcut  onoarea  să  fiu  şi  eu 

invitat  a  lua  parte  mi-am  spus  părerile,  ce  le-am  crezut 
şi  le  cred  juste.1  Şi  fiindcă  defectele  manualelor  de 
religie  sunt  ale  tuturor  manualelor  noastre  şi  o  discuţie 
asupra  lor  interesează  poate  un  cerc  mai  larg,  am  socotit, 
că  fac  un  serviciu  bun  şcoalei,  fixându  le  în  acest  articol, 
care  are  de  scop  să  ajute  întocmirea  unor  bune  manuale 
de  religie. 

Manualele  de  şcoală  primară  şi  secundară  pierd  din 
vedere  scopul  şcoalei  pentru  care  sunt  făcute.  Cultură 
generală,  nu  înseamnă  o  iuxtapunere  de  culturi  speciale, 
cum  greşit  interpretează  autorii  de  manuale  şi  mulţi  pro¬ 
fesori  această  noţiune  şi  programa  de  materii. 

Şcoala  primară  şi  secundară  este  şcoală  educativă, 
ceeace  înseamnă,  că  ea  nizueşte  să  desvolte,  să  age- 
rească,  să  ascutâ,  inteligenţa,  simţirea  şi  voinţa  elevului 
cu  ajutorul  cunoştinţelor  cari  să  dea  o  orientare  în  cultura 
generală,  nu  specializare,  şi  pentru  aceasta  nu  cantitatea 
cunoştinţelor,  ci  calitatea  lor  şi  felul  de  predare  e  totul. 
Ea  are  să  lucreze  după  principiul  cunoscut:  «non  multa, 
sed  multum»,  nu  mult,  ci  bine. 

Noţiuni  numai,  noţiuni  clare,  temeinic  asimilate,  cu 
cari  să  se  facă  exerciţii  multe.  Şi  atunci  e  greşită  pă¬ 
rerea,  ce-o  găsesc  exprimată  în  prefaţa  unui  manual  de 
cl  V  secundară:  «Am  căutat  să  fiu  cât  se  poate  de 
scurt.  Dacă  n’am  reuşit  vina  e  a  mulţimii  de  chestiuni, 
care  trebuesc  tratate  conform  programului  şi  prezentate 
în  chip  interesant  şi  plăcut.  De  altfel  lumea  e  deprinsă 
la  noi  cu  manuale  scurte.  In  străinătate  ele  sunt  mult 
mai  desvoltate.  In  clasele  superioare  sunt  unele,  cari 
trec  de  1000  de  pagini,  mai  toate  au  600  —  800  pagini. 
Manualul  meu  n’are  decât  450  pagini».  Domnul  profesor 
uită  însă,  că  sunt  cel  puţin  10  materii  teoretice,  â  450 
pagini  deci,  că  profesorul  de  ştiinţe  naturale  şi  geo¬ 
grafie  dau  desemne  răpitoare  de  zile  întregi,  că  profe¬ 
sorii  de  limbi  dau  lucrări,  ba  vom  introduce  lucrul  manual, 
şi  ca  şi-  cel  de  desemn  vrea  expoziţie  bogată  şi  artistică, 

*  Şi  roi  s’a  dat  şi  mie,  ea  membra  al  unei  coursinni,  spre  studiere 
dia  partea  Ven.  Consilia  al  Arhiep.  de  Alba-Iulia  şi  Sibiu  prin  ord.  Nr. 
10,462  din  18  Dec.  1025,  când  am  şi  prezentat  an  memoria. 

cel  de  muzică  festivaluri,  cel  de  educaţie  fizică,  pe  lângă 
cele  4  ore  săptămânale,  mai  vrea  şi  el  ore  suplimentare 
pentru  cutare  sărbare,  că  vom  avea  vre-o  3  de  educaţie 
morală,  adecă  de  dojeni  din  partea  profesorului  de  clasă 
(dacă  le  vor  face!),  că  mai  sunt  şedinţe  de  societăţi 
şcolare,  că  ne  asaltează  «artiştii»  fără  pâne  şi  «confe¬ 
renţiarii»  şi  «scamatorii»  cu  fel  de  fel  de  recomandaţii, 
la  cari  să  ducem  elevii,  că  nu  e  Duminecă  şi  sărbătoare, 
în  care  să  n’avem  vre-o  conferinţă  sau  manifestaţie,  la 
care  să  luăm  parte  cu  elevii,  —  uită  deci,  că  este  o 
imposibilitate  fizică,  nu  să  asimileze,  ci  numai  să  ce¬ 
tească  aceste  manuale,  ca  să  nu  mai  vorbim  de  alte 
cărţi.  Dar  nu  este  nici  pedagogic  a  da  într’un  manual 
mai  mult  material  decât  trebue  şi  a  da  amănunte  nu 
numai  de  prisos,  ci  dăunătoare,  ca  acesta  b.  o.  care  nu 
e  unicul  (luat  dintr’o  Istorie  antică  de  cl.  V  sec.):  «Fe¬ 
meile  (asiriene)  nu  ieşeau  niciodată  pe  stradă,  afară  doar, 
ca  să  se  ducă  la  templul  zeiţei  Iştar  pentru  îndeplinirea 
unor  datorii  rituale,  pe  cari  moravurile  noastre  de  azi 
le  resping  cu  indignare». 

Manualele  noastre  de  şcoală  nu  ţin  apoi  seamă  de 
psihologia  copilului,  căruia  i  se  adresează,  nici  ca  fond, 
nici  ca  stil,  şi  dacă  poate  fi  vorba  şi  de  aceasta:  nici 
de  metoda  corăspunzătoare.  Fiindcă  eşti  specialist  la 
universitate,  nu  urmează  că  poţi  fi  şi  un  bun  autor  de 
manuale  pentru  copiii  de  şcoală  primară  şi  secundară, 
şi  fiindcă  posezi  arta  unui  stil  frumos,  îngriiit,  bogat, 
nu  urmează  că  ai  stilul  corăspunzător  înţelegerii  şi  sim¬ 
ţirii  băiatului  din  şcoală  educativă,  şi  dacă  ai  cunoştinţe 
de  teorie  pedagogică  şi  cunoşti  părerile  marilor  peda¬ 
gogi  e  greşit  a  se  crede,  că  eşti  acasă  şi  cu  practica 
pedagogică,  care  înseamnă  în  mai  mare  măsură  talent, 
decât  teorie.  Şi  atunci  manualele  să  fie  alcătuite  de 
oameni,  cari  se  pot  coborî  până  la  nivelul  băiatului, 
de  unde  să  înceapă  a  1  ridica,  de  oameni  cari  ştiu  să 
dea  cunoştinţele  cu  picătura,  cum  se  dă  medicina,  po¬ 
trivit  cu  natura  celor  cărora  li  le  dă. 

E  surprinzător  faptul,  că  profesorii  universitari,  cari 
ar  avea  să  ne  dea  monumente  de  erudiţie  şi  ştiinţă, 
ne  dau  manuale  de  curs  primar  şi  secundar.  Familiarizat 

cu  amănunte'e,  evident  le  va  strecura  şi  în  lumea  plă¬ 
pândă  a  copiilor,  răpindu-le  timpul  cu  memorizarea  lor. 
—  Şcoala  evului  mediu  s6  spune,  că  era  instituţie  de 
tortură  fizică;  şcoala  noastră  de  azi  e  mai  barbară,  ea 
a  inventat  supliciul  moral,  acela  de  a  voi  să  munceşti, 
şi  să  nu  poţi  munci  cât  ţi  se  cere.  Noi  afixiâm  azi 
pe  elevi  cu  învăţătură!  (Noroc  de  ceice  rezolvă  pro¬ 
blema  mai  simplu:  ne  mai  învăţând  de  loc) 

Manualele  noastre  de  şcoală  mai  au  încă  un  defect 
mare :  condiţiile  tehnice  în  cari  apar.  Hârtia  rea,  urâtă, 
tipar  neîngrijit,  broşare  sau  legare  respingătoare,  clişee 
alandala,  rele,  greşeli  de  tipar  etc.  Cu  un  cuvânt  prin 
felul  de  prezentare  a  manualului  învăţăm  pe  elev  la 
disordine,  la  negrije. 

Arătând,  că  manualele  pierd  din  vedere  scopul 
şcoalei,  că  nu  sunt  pedagogic  lucrate,  că  şi  forma  ex¬ 
ternă  e  necorespunzătoare,  n’am  perdut  nici  o  clipă  din 
vedere  manualele  de  religie,  cari,  aproape  fără  exctpţie, 
le  întrec  în  defecte  pe  toate  celelalte. 

Pe  terenul  religios,  decând  au  mai  ieşit  la  modă 
şi  nişte  termini  noi,  ca  şcoală  activă,  şcoala  muncii  etc,, 
şi  în  ce  priveşte  lecţiile  şi  în  ce  priveşte  manualele,  avem 
o  adevărată  babilonie.  Orice  poţi  face  cu  aceste  ma¬ 
nuale,  numai  o  înmulţire  a  vieţii  religioase  nul  Oricât 
de  mult  s’ar  supăra  autorii  de  manuale,  o  spun  hotărât: 
viaţa  religioasă  n’o  ştiu  ajuta  de  loc  prin  lucrările  lor. 
învăţământul  religios  are  lipsă  de  altfel  de  manuale. 

Şi  atunci,  în  afară  de  condiţiile  generale,  cari  se 
pot  scoate  din  observările,  ce  le-am  făcut  mai  sus,  — 
ia  alcătuirea  unui  manual  de  religie  trebue  să  se  mai 
aibă  ceva  în  vedere,  dacă  scopul  lor  e  înmulţirea  vieţii 
religioase. 

Deşi  avem  şi  trebue  să  avem  un  program  de  ma¬ 
terii  unitar  pentru  toată  ţara.  fiind  vorba  de  viaţa  re¬ 
ligioasă,  care  pulsează  altfel  în  diferitele  părţi  ale  ţării, 
manualele  vor  avea  să  o  ajute  după  împrejurările  locale. 
Unde  bântue  adventismul  sau  baptismul,  vor  trebui 
tratate  în  altfel  şi  unele  părţi  mai  aprofundat,  decât 
acolo  unde  există  altă  primejd  e,  pentru  viaţa  religioasă 
b.  o.:  socialism  sau  comunism.  Şi  atunci  manualele  de 

religie  pot  fi  întocmite  cel  mult  pe  metropolii.  Eu  merg 
chiar  mai  departe:  manualele  cele  mai  bune  ar  fi  pe 
eparhii.  Deci  în  cadrele  programului  general  de  materii 
să  se  întocmească  programe  pe  eparhii,  c\x  planuri  ana¬ 
litice  special  studiate,  pe  baza  cărora  apoi  să  compună 
manualele. 

Evident,  că  cenzurarea  şi  aprobarea  manualelor  are 
să  se  facă  de  comisii  speciale  de  ale  eparhiilor  sau  de 
episcopul  locului,  şi  însaş  această  autoritate  să  le  tri¬ 
mită  spre  aprobare  ministerului,  care  nu  le  va  cenzura 
decât  din  punctul  de  vedere  al  intereselor  superioare 
de  stat.  Şi  atunci  pe  teritorul  acelei  eparhii  nu  pot  fi 
folosite  alte  manuale,  decât  cele  aprobate  pentru  aceasta, 
ceeace  nu  însamnă,  că  un  manual,  care  s’a  distins  în- 
tr’o  altă  eparhie  să  nu  fie  aprobat  a  fi  folosit  şi  în 
această  eparhie,  dacă  corăspunde  trebuinţelor. 

Manualele  de  religie  trebue  să  îmorietinească  pe 
elev  cu  Sfânta  Scriptură,  de  care  noi  sântem  aşa  de 
străini,  şi  cu  practica  bisericii  noastre,  şi  trebue  să-l 
orienteze  exact  în  largul  vieţii.  Altcum  criticele  nemi¬ 
loase  ce  se  aduc  acestei  materii  vor  deveni  tot  mai  în¬ 
dreptăţite.  Autorii,  se  cade  să  fie  şi  oameni,  cari  trăiesc 
viaţa  după  evanghelie,  căci  altcum  se  poate  strecura 
ceva  şi  din  duhul  cel  rău. 

Cred,  că  nu  ies  din  cadrul  acestui  arhcol,  dacă 
voiu  vorbi  special  de  fiecare  manual  de  religie  din  şcoala 
secundară. 

Pentru  tot  cursul  secundar  găsesc  necesară  întoc¬ 
mirea  unei  Biblii  şcolare ,  care  din  T.  V.  să  ne  dea 
textual  toate  părţile  de  cuprins  dogmatic  şi  moral,  cum 
şi  pe  cele  frumoase  din  punct  de  vedere  estetic- literar, 
iar  restul  în  scurte  rezumate,  culese  cu  literă  mai  mă¬ 
runtă;  va  intra  în  întregime  Psaltirea ,  dar  într’o  tradu¬ 
cere  mai  norocoasă,  decât  cea  oficială,  şi  Testamentul 
nou  întreg.  La  ea,  va  trebui  să  se  dea  încuviinţare  pentru 
a  se  retuşa  unele  expresii  nepotrivite  cu  vârsta  copiilor. 
Va  avea  să  fie  bogat  ilustrată,  nu  cu  icoane  bizantine, 
ci  cu  clişee  uniform  stilizate,  estetice  şi  de  aceeaşi  mă 
rime,  afară  de  câteva  colorate  în  condiţii  artistice.  — 

Ea  s’ar  putea  tipări  de  Sf.  Sinod  pentru  întreaga 
şcolărime  din  ţară.  înainte  de  tipărire  ar  trebui  supusă 
unei  cercetări  la  diferitele  eparhii,  şi  pe  baza  observărilor 
să  fie  eventual  întregită  şi  modificată.  S’ar  tipări  deci 
în  condiţii  tehnice  excelente,  pe  hârtie  albă  frumoasă, 
cu  tipar  luminos,  legată  frumos. 

(Un  Testament  nou,  legat  împreună  cu  Psaltirea,  în 
format  de  buzunar,  deci  uşor  şi  de  proporţii  mici  încă 
n’ar  strica  pentru  elevi). 

Tot  pentru  toţi  elevii  ne  trebue  o  Carte  de  rugă¬ 
ciuni,  cu  diversele  rugăciuni  pentru  trebuinţele  unui 
creştin  şi  şcolar,  cu  textul  sf.  Iiturgii,  cu  explicarea  pe 
scurt  a  ei  şi  a  diferitelor  servicii  mai  însemnate  din  bise¬ 
rica  noastră,  şi  cu  o  tabelă  despre  capitolul  şi  versul 
evangheliei  şi  apostolului  duminical,  al  sărbătorilor  mai 
însemnate  şi  al  celor  din  săptămâna  Patimilor.  In  exe¬ 
cuţie  mică,  elegantă. 

Acestea  sunt  însă  lucrări,  cari  nu  se  pot  face  în 
grabă,  necesitând  şi  investiri  mari  de  capital,  şi  cari  sunt 
greu  de  utilizat  de  cătră  copiii  mici. 

Până  atunci  la  cl.  I.  secundară,  unde  se  iau  părţi  din 
Testamentul  vechiu  se  va  alcătui  un  manual,  care  să 
cuprindă  bucăţile  astfel  stilizate,  încât  să  facă  şi  în  pri¬ 
vinţa  stilului  o  trecere  spre  stilul  biblic,  —  deci  un 
amestec  cu  text  biblic.  La  nici  un  caz  să  nu  se  facă 
din  el  o  carte  de  istorie  nationalevreească  şi  nici  una 
de  istorie  antică  sau  culturală,  ci  carte  cu  miros  de  tă¬ 
mâie  şi  flacără  dulceagă  mistică  de  candelă  cu  unt¬ 
delemn. 

In  clasa  II,  se  va  lua  viaţa  şi  învăţătura  lui  Isus. 
Manualul  pentru  această  carte  să  fie  întocmit  numai  din 
bucăţi  în  textul  Sf.  Scripturi,  luându-se  întâi  viaţa  şi 
minunile  Domnului,  apoi  parabolele  pentru  a  încheia  cu 
«Predica  de  pe  munte».  Mici  aplicaţii  se  pot  face. 

In  clasa  III,  unde  se  va  lua  Istoria  bisericii  creştine 
universale,  până  la  «Persecuţii»  se  va  utiliza  textul  din 
Faptele  Apostolii  rr,  natural  atât  cât  se  referă  la  istorie, 
şi  numai  dela  «Persecuţii»  încolo  se  va  lua  istorie,  în 
înţelesul  de  azi.  Se  va  evita  a  se  face  istoria  bisericii 

creştine,  după  modelul  romano-catolic,  care  ignorează 
tocmai  ce  ne  interesează;  noi  vom  avea  să  scoatem 
momentele  înălţătoare  sau  pe  cele  grele  ale  bisericii 
noastre.  Deci  nu  atât  «creşterea  puterii  papale»,  «pu¬ 
terea  bisericii  apusene»  etc.,  cât  suferinţele  noastre  din 
timpul  cruciatelor,  răul  neînţelegerilor  dintre  ai  noştri.  — 
In  Ardeal,  unde  frământările  religioase  au  fost  de  tot 
mari,  unde  avem  toate  confesiunile,  asupra  desvoltării 
fiecărui  fel  de  confesiune  va  trebui,  ţi-o  cer  elevii,  să 
stărui  mai  mult,  decât  în  alte  părţi  ale  ţării. 

In  clasa  IV,  fa  istoria  bisericii  româneşti  pentru 
Ardeal  trebue  manual  special  lucrat.  Istoria  noastră  de 
aici  este  istorie  a  vieţii  religioase,  a  bisericii.  Sigur  nu 
se  vor  ignora  momentele  mari,  personalităţile  marcante 
şi  legătura  noastră  de  aici  cu  biserica  de  dincolo,  dar 
nu  se  va  putea  trata  un  Sava  Brancovici  şi  un  Arfdrei 
Şaguna,  cum  se  va  trata  peste  munţi.  îndată  după  răs- 
boiu,  la  noi,  între  ortodocşi,  s’a  pornit  o  febrilă  muncă 
tăinuită  de  proselitism  din  partea  tuturor  celorlalte  con¬ 
fesiuni,  (afară  de  Lutherani),  care  a  şi  servit  de  geneză 
mişcării,  numită  ofensivă  a  ortodocşilor.  Se  vede  deci 
limpede,  că  la  noi  viaţa  religioasă  are  alt  aspect  şi 
trebue  ajutată  în  alt  chip,  —  fără  a  se  pierde  din  ve¬ 
dere  scopul  evangheliei,  scopul  creştinismului. 

La  cl.  V,  Dogmatica,  va  avea  doar  rolul  de  a  si- 
stemiza  şi  aprofunda,  concluziile,  sistemizările  lecţiilor 
luate  până  aici.  Ea  are  să  dea  atitudinea  de  viaţă  a 
omului  de  mai  târziu,  limpezind  pe  om  asupra  limitelor 
raţiunii  în  raport  cu  vecinicia.  Nu  va  avea  un  text  de 
memorizat,  ci  fapte  psihice  de  înţeles;  de  aceea  trebue 
să  se  folosească  de  asocieri  multe  şi  în  toate  dome¬ 
niile,  ceeace-i  va  da  un  caracter  apologetic.  Se  va  evita 
mult  citarea  cu  nemiluita. 

La  Morală,  care  se  va  lua  în  clasa  a  VI-a,  folosind 
aceeaş  metodă,  profesorul  va  duce  pe  elev  în  viaţa  de 
toate  zilele,  arătându-i,  cum  aceasta  confirmă  şi  dog¬ 
matica  şi  morala  biser  cii  noastre,  cum  lumea  nu  e  atâta 
de  rea,  încât  noi  să  nu  putem  fi  buni  într’ânsa.  Dar 
pentru  aceasta  ne  trebue  o  programă  mai  bună  decât 
cea  a  Şcoalei  normale  bunăoară. 

Ftlosofia  creştină,  rezervată  clasei  VII,  sigur  va 
arăta  autoritatea,  ce  se  poate  acorda  filosof  iei  şi  reli- 
giunii,  —  î;  tr’un  chip  simplu,  elementarizat  de  tot. 

In  tot  locul,  unde  s’ar  potrivi,  toate  manualele  s’ar 
ilustra,  dar  nu  împeslriţat  şi  nici  caricaturizat. 

Hotărât,  că  lucrarea  de  manuale  nu  poate  fi  mo- 
nopolzată  de  nimeni.  Cenzurare  şi  aprobare  pe 
eparhii  nu  poate  însemna  stânjenire.  Dimpotrivă,  din 
când  in  când  ar  fi  bine  să  se  publice  concurse,  cu  premii 
mai  însemnate  pentru  manualele  de  religie,  ca  în  chipul 
acesta  să  i  fie  dată  şcoalei  posibilitatea  alegerii  celui 
mai  bun.  Şi  poate  am  scăpa  şi  de  multele  neajunsuri, 
ce  bâatue  şcoala  şi  pe  profesorii  de  azi,  din  cauza  siste¬ 
mului  de  a  se  întocmi  şi  de  a  se  «impune»  manualele. 

Problema  manualelor,  de  religie  în  special,  nu  e 
dintre  cele  mai  uşoare.  Tocmai  de  aceea  nici  n’am 
pretenţia  a  fi  spus  tot  ce  s’2r  cădea  şi  se  poate  spune 
în  legătură  cu  ea,  dar  poate  că  am  contribuit  şi  eu  cu 
ceva  la  limpezirea  ei.  Ţin  însă  să  mai  accentuez  odată 
acum  de  încheiere,  că  la  întocmirea  unui  manual  să  nu 
se  aibă  în  vedere  decât  elevul,  evanghelia  şi  dorinţa  de 
a  ajuta  neamul,  ca  prin  generaţia  de  mâne  să  ajungă 
într’o  stare  mai  bună,  decât  cea  în  care  1  am  aflat.  Şi 
atunci  manualul  este  pe  drumul  cel  bun. 

Preot  Oh.  Maior. 


Moartea  din  punct  de  vedere  creştin. 

6.  Comparaţii  şi  asemănări  pilduitoare. 

Se  zice  că,  matca  stupului  de  albine,  are  putere  de 
a  distinge  diferite  culori.  Are  însă  o  deosebită  prefe¬ 
rinţă  pentru  albastru.  Vedeţi.  Deşi  nu  vede  albastrul 
cerului  decât  odată  —  la  roire  —  totuşi,  din  instinct, 
ea  iubeşte  azuriul  cerului,  spre  care  se  avântă  în  sbor 
regal,  în  timpul  roirei. 

Iată  o  frumoasă  icoană,  pentru  sufletul  omenesc: 
Râvna  pentru  lumea  nevăzută.  Omul  n’a  văzut  frumu- 

seţea  raiului.  El  nu  ştie,  care-i  starea  sufletelor  după 
moarte,  şi,  totuşi,  râvneşte  la  o  lume  superioară. 

De  ce? 

Fiindcă  —  spune  Tagore  —  «jocul  vieţii  şi  al  morţii 
—  această  prefacere  a  tinereţii  în  bătrâneţă  —  îl  vedem 
pretutindeni.  In  fiecare  dimineaţă  se  re’ntoarce  ziua, 
strălucind  curată,  ca  o  floare  proaspăt  înflorită». 

Dar.  noi  ştim  că  ea  e  bătrână.  Ea  e  însăşi  bătrâ¬ 
neţea.  Ea'  e  tot  ziua  cea  dintâi,  care  a  luat  în  braţe 
pământul  nostru  nou  născut,  l-a  înfăşurat  în  mantia  ei 
albă  de  lumină,  şi  1  a  trimis  pelerin  pe  calea  de  sub 
stele.  Ea  —  ziua  —  poartă  talismanul  de  aur  al  veş¬ 
niciei,  care  nu  inbătrâneşte  niciodată  şi,  la  atingerea 
Iui,  pier  toate  cutele  de  pe  fruntea  creatiunei. 

In  adânca  inimă  a  lumei  stă  tinereţea  nemuritoare. 
Moartea  şi  ruina,  pot  să  arunce  umbre  fugare  pe  faţa 
tinereţii,  dar,  ele  s’alungă  mai  departe,  fără  să  lase  urme. 

Sufletul  rămâne  proaspăt  şi  veşnic  tinăr. 

Ce  si  blimă  revelaţie  are  indianul  acesta. 

Dar,  să-l  ascultăm: 

«In  fiecare  dimineaţă,  ziua  renaşte  cu  flori  proaspăt 
înflorite,  care  ne  aduc  nouă  veşnic  aceeaş  solie,  şi  ne 
dă  încredinţarea  că  moartea  veşnic  moare ;  că,  deşi  pe 
faţa  mării  se  sbuciumă'  talazurile  cu  îndârjire,  pace 
adâncă  se  ascunde  în  sânul  ei  insondabil».1 

«Perdeaua  veşniciei  se  ridică  şi,  sufletele  celor  duşi, 
apar  într'o  strălucitoare  puritate  şi  tinere  ţâ;  nici  un  fir 
de  praf  pe  vestmântul  lor,  nici  o  brazdă  de  bătrâneţă 
pe  figura  lor. 

«In  fiecare  clipă  a  vieţii,  lumea  renaşte  din  nou. 
E  datoria  noastră,  să  cunoaştem  lucrul  acesta». 

Am  făcut  această  citaţie  aşa  de  lungă  dintr’un  scriitor 
păgân,  —  deşi  puteam  folosi  foarte  bine  comentarui  sf. 
Ioan  Hrisostom  la  15  Corinteni,  privitor  la  bobul  de 
grâu  care  mereu  moare  pentruca  mereu  să  învieze  — 
fiindcă  am  voit  să  arăt,  că  aceea  ce  se  perindează  în 


1  Viata  lumii  văzute  de  noi  e  sbuciumată  ca  o  mare  la  suprafaţă  prii* 
morţii  fiecărei  zile.  Dar,  —  adâncul  lumii  —  lumea  cimitirilor,  sâiăşlueşte 
in  liniştea  cea  mai  adâncă. 

viaţa  zilelor  se  poate  trăi  şi  în  viaţa  sufletelor.  Cu  sin¬ 
gura  rezervă,  de  a  nu  cădea  în  metempsihoză. 

7.  Filosofia  creştină  în  faţa  morţii. 

Ş’acum  să  privim  ca  creştini  moartea  în  faţă. 

« Cine  este  ornat,  care  să  fie  viu  şi  să  nu  vadă 
moartea?-»  (Ps.  88,  47).  întrebăm  şi  noi  cu  psalmistul, 
fără  ca  să  mai  aşteptăm  răspuns.  Noi  ştim  că  moartea 
este  urmarea  păcatului:  «Plata  păcatului  este  moartea» 
(Rom.  6,  23). 

Răsfoiţi  paginile  istoriei,  pe  care  veacurile  şi-au 
scris  istoria  eroilor  lor. 

Unde  sunt  luptătorii  cu  fiarele  pământului? 

Unde  sunt  gladiatorii  şi  mâncătorii  şi  vânătorii  de 
fiară?  Unde  sunt  regii  ucigaşi  de  popoare?  Unde  sunt 
ceice  beau  în  desfătări  vin  de  Sybaris? 

Cum?  Veselia  lor  s’a  stins  în  noaptea  veacurilor? 

Unde  s  cei  îmbrăcaţi  în  porfiră?  Unde  sunt  regii 
încoronaţi  ai  Asiei? 

Cum?  Sabia  nevăzută  a  morţii  i-a  decapitat? 

Unde  este  frumuseţea  Elenei  şi  înţelepciunea  lui 
Socrate? 

Cum?  S’au  uscat  de  adierea  morţii? 

Unde  sunt  limbile  cele  iscusite  şi  dulce  grăitoare? 
Unde-s  comorile  lui  Cresus,  şi  armatele  lui  Cezar? 

Cum?  Le-a  risipit  vremea  şi  le-a  şters  din  cartea 
vieţii,  moartea? 

«Cum  mor  unii  tineri  şi  alţii  înbătrânesc?»  se 
întreba  sfios  Sf.  Antonie  cel  Mare. 

«Antonie,  acestea  sunt  judecăţi  ale  Iui  Dumnezeu, 
şi  nu- ţi  este  ţie  de  folos  să  le  ştii»  (Paterie). 

Pentru  toţi  şi  pentru  toate,  o  lege  dăinueşte: 

« Pământ  eşti  şi  în  pământ  te  vel  întoarce ». 

Pentru  ce  omul  este  făcut  din  ţărână? 

a)  Pentruca,  oricine  va  cugeta  la  obârşia  sa,  să  se 
umilească.  «In  mormânt  —  unde  te  duci  —  nu  este 
nici  lucru,  nici  minle,  nici  ştiinţă,  nici  înţelepciune» 
(Eclesiast  9,  10).  «Veşnicia  nu  primeşte  pe  nimeni  la 


sine,  până  nu  e  gol-goluţ  şi  nu-şi  va  fi  lepădat  tot 
calabalicul»  (Lucian). 

b)  Pentraca ,  fiecare,  să  iubească  bunătatea  şi  pu¬ 
terea  lui  Dumnezeu,  care,  suflând  în  ţărâna  trupului 
său,  suflare  de  viaţă,  l-a  făcut  după  chipul  său. 

Pentruce  te  ţii  măreţ,  când  eşti  —  ceeace  eşti  — 
prin  darul  lui  Dumnezeu? 

Nu  ştii  că  Adam  când  a  uitat  obârşia  sa,  a  voit 
să  se  facă  asemenea  cu  Dumnezeu  şi  a  murit  ? 

Ce  duios  sună  gândul  acesta  în  pisania  Iui  Radu 
dela  Afumaţi,  —  decapitat  de  boerii  răsculaţi  la  Râmnic 
Ia  2  Ianuarie  1529:  «şi  la  mulţi  am  întins  mână  de 
ajutor  cu  îndurare.  Acum,  zac  singur  aici  în  mormânt 
mic,  aşteptând  glasul  arhanghelului,  —  cea  de  pe  urmă 
trâmbiţă  —  învierea  a  toată  lumea,  prefacerea  stihiilor»... 
(N.  Iorga:  Istoria  Românilor  în  chipuri  şi  icoane). 

Eşti  om. 

«De-ai  tost  pe  lume  gigant  ori  pitic. 

Şi  de-ai  făcut  de  toate,  ori  n’ai  fâcut  nimic, 

De-ai  pus  tu  robi  în  lanţuri 
Ori  te-au  pus  ei  pe  tine, 

Un  giulgiu  ti-e  partea  toată 
Când  ceasul  morţii  vine». 

(G.  Coşbuc — Sacontala). 

Viaţa  ta?  —  Un  gogoloş  de  ceară.  Se  topeşte 
la  cel  mai  mic  val  de  căldură. 

Frumuseţea  ta?  —  Un  vas  de  cristal.  Se  sparge 
repede. 

Averea  ta?  —  O  pânză  de  păianjen.  O  deşiră 
vântul. 

Sănătatea  ta?  —  O  năframă  subţire.  Q  sfâşie 

acul. 

Existenţa  ta?  —  O  candelă  aprinsă.  O  stinge  cea 
mai  mică  adiere. 

O!  Ce  înşelătoare  sunt  deşertăciunile  cele  pă¬ 
mânteşti  ! 

Umblăm  îofometaţi  de  sănătate,  de  cinste,  de  avuţii, 
de  iubire  şi...  la  urmă  totul  este  zădărnicie.  De  ce 
atâta  strădanie,  dacă  la  urmă  tot  va  veni  moartea? 

Intr’o  clipă  —  spune  Hrisostom  —  se  face  umilit  îm¬ 
păratul.  «Viaţa  lumii  ca  visul  şi  ca  umbra,  care  trece». 
«Mulţi  tirani  şi  stăpânitori  sau  pus  goi  în  pământ, 
iar  cei  umiliţi  au  ajuns  împăraţi»  (Hrisostom,  citat  de 
N.  Bănescu). 

Viaţa  vremelnică  se  sfârşeşte  mai  de  timpuriu  pentru 
cei  trăiţi  în  lux. 

Viaţa  vremelnică,  se  lungeşte  peste  hotarele  vieţii 
trupului,  pentru  cei  care  folosesc  întreaga  lor  viaţă  în 
pregătire  pentru  mântuirea  sujetului. 

Lozinca  acestora  este: 

Plângă  ochii:  mântuiască-se  sufletul. 

Sufere  carnea:  mântuiască  se  sufletul. 

Risipească-se  avuţia:  mântuiască-se  sufletul. 

Întineze- se  cinstea:  mântuiască-se  sufletul. 

Sfârşească-se  viaţa  trupului :  mântuiască-se  sufletul. 

Nu  ţm  la  primbbrea  trupului  meu  mort  pe  stradă, 
că  asta  nu  ajută  sufletului. 

Nu  ţin  la  coroane  naturale  sau  artificiale,  că  asta 
nu  foloseşte  sufletului. 

Nu  mi  trebue  fanfară  şi  jocuri  căci  astea  erau  să-mi 
peardă  sufletul.1 

Nu-mi  ajută  avuţia,  o  las.  Nu  mă  saltă  ambiţia,  o 
părăsesc.  Nu  mă  pune  în  primile  rândun  ale  celor  mân¬ 
tuiţi  rangul,  îl  nesocotesc.  Puterea  trupului  a  dispărut. 
Puterea  sufletului  n’am  cunoscut!  Frumuseţea  mea  va  avea 
de  furcă  cu  o  armată  întreagă  de  vermi.  Ce  a  rămas 
din  mine?  O  tidvă  şi  oase  goale?  Virtuţi  sau  viţii? 
Un  suflet  condamnat  sau  un  suflet  mântuit? 

Cum  se  va  şti  unde  atn  locuit  eu? 

După  copiii  mei ! 

Cum  se  va  cunoaşte  unde  am  fost  îngropat? 

După  o  candelă  Ia  mormânt! 

Da,  la  fiecare  mormânt  este  o  candelă. 

Dar,  dacă  nu  m’am  deprins  a  aprinde  o  candelă 
în  zi  de  sărbătoare,  cum  pot  eu  pretinde  urmaşilor  să 
mi-o  aprindă? 

‘  La  urma-urmei  nici  doliul  nu  mi'i  necesar,  fiindcă,  şi  doliul  e  după 
popoare  şi  ţinuturi.  La  europeni  —  ţinuturi  temperate  —  negrul  este  pre¬ 
ferat.  La  Japonezi  —  ţinuturi  calde  —  e  preferat  şi  folosit  albul. 

Şi,  la  fiecare  mormânt  trebue  să  fie  o  cruce.  ! 
Dar,  dacă  nu  m’am  deprins  a  o  respecta  în  vremea, 
vieţii  mele,  cum  voiu  putea  pretinde  urmaşilor  să-mi 
pue  o  cruce  la  mormânt  ?  Acuma  văd,  de  cât  folos  rjii-ar 
fi  fost  credinţa.  ;  ţ 

Acuma  simt  cât  ajutor  mi-ar  da  rugăciunile. 

Acuma  ştiu  cum  m’ar  putea  uşura  milosteniile  !  ;î  i 
Dar...  Dar...  Dar,  n’am  lucrat  pentru  suflet  cât  am 
trăit  şi  acum  e  prea  târziu,  dupăce  am  murit. 

Econom  A.  C.  Coama, 

Oara  Bâica,'  Pulna.  . 


MIŞCAREA  LITERARĂ. 

„Almanachul  Preoţilor'1.  Ia  tipografia  institutului  de 
Arte  Grafice  „Regina  Maria",  Bucureşti,  Str.  Mihai  Vodă 
22,  a  apărut  „Almanachul  Preoţilor",  cu  anexe. 

Fiind  primul  almanach  de  felul  acesta,  merită  să  ne 
ocupăm  puţin  de  el.  mai  ales  că  e  vorba  de  viaţa  preo¬ 
ţească. 

Un  almanach  al  preoţilor  cred,  că  ar  trebui  redactat, 
cam  în  forma  cum  âm  expus  în  articolul  « Anuar  general 
al  bisericii  noastre»,  publicat  în  „Telegraful  Român"  Nr.  49 
din  23  Iunie  1928.  Adecă  acest  almanach  sau  anuar,  ori 
cum  i-am  zice,  să  fie  oglinda  fidelă  a  vieţii  noastre  bise¬ 
riceşti,  în  toată  ţara,  în  tot  trecutul  nostru  bisericesc,  în¬ 
cepând  din  tainica  ceaţă  a  vre inilor  bătrâne,  cu  toate  va¬ 
lurile  de  umbră  şi  furtună  a  veacurilor  neguroase,  până 
în  ziua  de  astăzi. 

Un  astfel  de  almanach,  natural,  reclamă  timp  pentru 
fiecare  preot.  Toate  datele  culese  referitor  la  istoricul 
bisericti,  parohiei,  preoţilor  şi  slujitorilor  ei,  în  toate  ramu¬ 
rile  ei  binefăcătoare,  să  fie  înaintate  pe  cale  ierarhică  lo¬ 
curilor  competente,  pentru  alcătuirea  almanachului  inten¬ 
ţionat. 

„Almanachul  preoţilor"  apărut  însă,  pe  lângă,  că  a 
costat  Lei  450’ —  2  exemplare  —  afară  de  cheltuelile  de 
corespondenţă  şi  altele,  în  total  peste  Lei  500" —  pentru 
fiecare  abonat  —  nu  corespunde  nici  pe  de  parte  menini  sale. 

Acest  almanach  este  redactat  de  o  « Direcţiune »  ano¬ 
nimă,  necunoscută  în  cercurile  preoţeşti.  Directorul  C. 
Warlaam,  nu  este  preot. 

De  altfel  însăşi  „Direcţiunea"  „constată  cu  o  mare  şi 
întristată  surprindere"  —  în  „cuvântul  înainte"  —  „că  acest 

almanach  preoţesc  nu  şi-a  atins  scopul  urmărit".  Este  orice, 
numai  almsnach  preoţesc  nu. 

In  partea  primă  se  publică  frânturi  din  cuvântarea  I. 
P.  S.  Sale  Mitropolitului  nostru,  rostită  la  27  Martie  1928, 
Ia  Senat.  Apoi  două  mici  schiţe  religioase,  după  „Universul" 
şi  o  parte  din  actul  de  unire  a  Românilor  din  America, 
cu  biserica  din  România. 

Urmează  apoi  de- a  valma,  biografia  scurtă  a  vre-o 
140  preoţi,  din  toată  ţara,  împreună  eu  fotografiile  lor. 

Se  continuă  îndată  cu  „Almanachul  Băncilor  Popu¬ 
lare  şi  Cooperativelor  Săteşti,  cu  anexe". 

Almanachul  se  termină  brusc  cu  „Almanachul  cor¬ 
pului  didactic,  cu  anexe"  unde  sunt  înşiraţi  28  învăţători 
şi  învăţătoare  cu  câte-o  scurtă  biografie  şi  fotografia  lor. 

Face  impresia,  «ă  toată  afacerea  cu  acest  almanach, 
e  numai  o  simplă  afacere  bănească,  în  parte  reuşită  pentru 
iniţiatori;  iar  noi  preoţ'i  creduli,  merită  să  fim  fotografiaţi 
în  acest  prim  almanach  dacă  ne-am  lăsat  să  fim  traşi  de 
nas  de  toate  „Direcţiunile"  existente  şi  neexistente  şi  de 
toţi  „Warlaamii"  cunoscuţi  şi  necunoscuţi. 

Pr.  Vasile  Paşcâu. 

* 

„Sibiul  ca  centru  al  vieţii  româneşti  din  Ardeal"  de 

Dr.  I.  Lupaş,  prof.  univ.  Cluj,  membru  al  Academiei  Române, 
Cluj,  1928,  fără  indicarea  preţului. 

Conferinţa,  publicată  sub  titlul  de  mai  sus,  a  fost  ţinută 
la  Sibiu,  în  cadrele  „  Astrei",  la  30  Martie  1924.  La  datele, 
îndeobşte  cunoscute,  se  adaogă  un  număr  însemnat  de  amă¬ 
nunte  şi  informaţii  nouă,  referitoare  nu  numai  lâ  viaţa  cul¬ 
turală  românească,  ci  şi  la  lupta  noastră  pe  alte  terene  cu 
Saşii  privilegiaţi  ai  Sibiului,  —  într’o  închegare  captivantă 
şi  luminoasă,  cum  numai  păr.  prof.  Lupaş  ne-o  ştie  da. 
Tineretul  şcolar  cetindu-o  ar  găsi  multe  dovezi  de  avânt  şi 
de  voinţă  de  afirmare  românească,  iar  cei  mai  în  vârstă 
amintiri  scumpe  şi  nădejdi  de  mai  bine  în  mijlocul  zilelor 
de  azi,  şi  n’ar  putea  face  decât  să  rostească  împreună  cu 
autorul:  „Fie  binecuvântată  amintirea  tuturor  Românilor 
mari  şi  mici,  cari  timp  de  700  de  ani  au  contribuit  cu  munca, 
cu  înţelepciunea,  cu  virtutea  şi  sacrificiul  lor,  ca  să  facă 
din  acest  oraş  un  centru  de  viaţă  bisericească,  culturală, 
financiar-economică,  politică  şi  militară  de  netăgăduită  im¬ 
portanţă  şi  de  atâta  folos  în  viaţa  neamului  nostru". 

* 

Suveranitatea  şi  solidaritatea  naţională,  discurs  ţinut 
în  şedinţa  dela  20  Martie  1928  în  Senat,  cu  prilejul  discu¬ 
ţiilor  asupra  proiectului  de  Lege  a  Cultelor,  de  Dr.  Gheorghe 

Ciuhandu,  consilier  referent  eparhial  şi  senator  de  Arad, 
Bucureşti.  1928,  la  autor. 

Neobositul  cercetător  al  trecutului  bisericii  noastre  rând 
pe  rând  dă  la  lumină  roadele  unei  străduinţi  neîncetate,  dar 
tăcute,  de  20  de  ani.  Mulţimea  de  broşuri,  care  de  care 
mai  interesantă  prin  lumina  ce- o  face,  s’a  înmulţit  cu  ini- 
moşul  discurs  dela  Senat,  ţinut  şi  întărit  cu  dovezi  ago¬ 
nisite  în  cei  20  de  ani  de  trudă  migăloasă  de  cari  aminteam, 
pentru  a  convinge  guvernul  şi  Senatul  să  nu  atingă  suve¬ 
ranitatea  Statului,  atât  de  scumpă  nouă,  nici  să  nu  strice 
solidaritatea  naţională,  ridicând  la  rang  de  lege  dispoziţii 
necorăspunzătoare  cu  cele  două  cerinţe  fundamentale  [de 
suveranitate  şi  solidaritate].  In  cursul  marelui  discurs  s  au 
atins  multe  cnestiuni,  cari  au  făcut  pe  protivnicii  tezei  să 
recunoască  adevăruri,  pe  cari  până  acum  se  îndărătniceau 
să  nu  le  recunoască.  Discursul  acesta  îi  împodobeşte  şi  mai 
mult  aureola  de  bărbat  luminat  şi  de  bun  vorbitor  şi  face 
cinste  bisericii  noastre. 

♦ 

Căsătoriile  mixte  de  Felix  Wiercinski,  Biblioteca  „Presa 
Bună"  Nr.  5,  Iaşi  Preţul  12  Lei. 

Traducerea  aceasta  din  nemţeşte  are  de  scop  să  abată 
pe  catolici,  [recte  pe  romano-catolici]  şi  pe  greco  catolici 
de  a  se  căsători  cu  de  cei  cari  aparţin  altor  biserici,  fiindcă 
prin  aceasta  şi- ar  pierde  raiuL  Greco-catolicii  mai  ales 
să  se  ferească  de  ceice  au  ritul  lor.  Deşi  cartea  repetă 
mereu  că  nu  vrea  să  jignească  pe  cei  de  alt  rit,  la  tot 
pasul  răsuflă  dispreţ  la  adresa  celorlalţi.  In  foarte  multe 
locuri  lasă  să  se  înţeleagă,  că  numai  ceilalţi  divorţează, 
catolicii  niciodată  (Cum  să  divorţeze  catolicii,  dacă  ei  nu 
admit  divorţul  ?]  Se  miră  că  în  Germania  au  trecut  dela 
catolici  la  alte  confesiuni  zeci  de  mii  de  oameni  credincioşi, 
invers  numai  vre-o  2—3000.  Iată  tâlcul !  I!  dau  eu.  Cato¬ 
licii  neadmiţând  divorţul,  —  pe  care  şi  Mântuitorul  l-a  admis 
[vezi  Predica  de  pe  munte]  şi  legile  civile  —  credincioşii 
lor  trec  la  protestanţi,  divorţează  şi  se  căsătoresc.  Acelaş 
obiceiu  al  trecerilor  din  cauza  neadmiterii  divorţului,  îl  au 
şi  uniţii  noştri;  trec  la  ortodocşi,  se  divorţează,  se  cunună 
şi  apoi  trec  înapoi  la  uniţi  şi  devin  buni  credincioşi.  Şi 
avem  cunoştinţă,  că  împotriva  acestui  obiceiu  un  consiliu 
parohial  ortodox  a  fixat  în  favorul  bisericii  o  sumă  de 
10,000  lei  pentru  uniţii,  cari  trec  la  ortodocşi  numai  pentru 
a  se  cununa  Aceasta  va  fi  barbaria,  de  care  aminteşte 
citatul  din  „Unirea",  folosit  de  autor. 

11  socotim  tendenţios  stilizat. 

O  întrebare  ne  permitem:  dacă  romano- şi  greco-cato- 
licii  nu  admit  căsătorii  mixte,  decât  forţat  şi  condiţionat,  că 

frece  şi  partea  cealaltă,  ori  măcar  copiii  la  catolicism, 
„Unirea"  şi  catolicii  de  ce  se  supără  foc  când  şi  alte  con¬ 
fesiuni  ar  cere  acelaş  lucru?  Şi  cum  împacă  catolicii  Sf. 
Scripturi  (I,  Corinteni  c.  7,  v.  12—17)  cu  practica  lor? 

Preoţii  noştri  pot  cumpăra  cartea  pentru  a  vedea  în 
ce  spirit  se  cresc  catolicii  ca  să  poată  da  îndrumări  celor 
cari  admiră  educaţia  dela  „Maice",  şi  celor  cari  îşi  căsă¬ 
toresc  copiii  cu  de  cei  de  altă  confesiune  „că  doar  un  Dum¬ 
nezeu  avem“.  Mai  multă  grije  la  încheierea  căsătoriilor 
mixte  se  cere  şi  dela  noi.  Pr.  Gh.  Maior. 


CRONICĂ. 

Congresul  preoţilor  misionari  din  România.  In  25 

26,  27  şi  28  Octomvrie  c.  s’a  ţinut  la  Arad  sub  prezidenţia 
P,  S.  Sale  Păr.  Episcop  Grigorie  primul  congres  al  preo¬ 
ţilor  misionari  din  România.  La  congres  au  participat  peste 
100  de  preoţi,  în  frunte  cu  I.  P.  S.  Sa  Păr.  Mitropolit  Gurie 
şi  P.  S.  Sa  Păr.  Episcop  Roman.  Tehnica  congreselor  e 
aceeaş,  s’a  uniformizat,  aşa  că  socotim  de  prisos  a  mai 
arăta  pe  rând  cum  au  decurs  toate.  Vom  scoate  la  iveală 
numai  ce  ne  pare  a  fi  vrednic  de  reţinut  de  lumea,  care 
se  interesează  de  această  lăture  a  vieţii  bisericeşti. 

Congresul  e  iniţiat  de  cătră  P.  S.  Sa  Păr.  Episcop 
Grigorie,  care  a  şi  fost  delegat  de  SE.  Sinod  cu  organizarea 
lui.  Mitropolitul  Chişinăului,  I.  P.  S.  Sa  Gurie,  „care  a  fost 
multă  vreme  preot  misionar"  a  ţinut  să  vie  dela  o  mar¬ 
gine  a  ţării  la  cealaltă,  încunjurat  de  mulţi  preoţi  basara- 
Beni,  entuziasmat  de  ideea  unui  asemenea  congres.  In  nu¬ 
mărul  trecut  am  arătat  programul  congresului.  Acum  spunem 
că  s’a  dus  la  îndeplinire  întocmai.  Pâr.  Dărvărescu  din  R.- 
Vâlcea,  desvoltând  tema:  „Opera  misionară  unitară  a  Bi¬ 
sericii  ort.  rom.“,  priveşte  problema  numai  din  iaturea  faţă 
de  secte,  preconizând  ca  mijloace:  evanghelizarea  popo¬ 
rului,  disciplinarea  clerului  şi  complectarea  parohiilor  va¬ 
cante  ;  misionari  pe  centre,  pe  sectoare,  şcoală  pentru  mi¬ 
sionari  laici,  cari  sunt  mai  bine  primiţi,  ca  ceilalţi ;  cere  aju¬ 
torul  învăţătorilor,  preoţii  din  satele  contaminate  să  fie  che¬ 
maţi  des  la  Episcopie  pentru  examinare.  —  Pâr.  Ic.  P. 
Savin  dela  Galaţi,  cere  adunarea  de  date  despre  fap¬ 
tele  rele,  săvârşite  de  sectari,  şi  publicarea  lor  în  broşură, 
pentru  a  fi  cunoscute  de  toţi.  Rezultatul,  pe  urma  unei  ase¬ 
menea  publicaţii,  nu  ştiu,  dacă  ar  fi  măgulitor!  Probabil 
s’ar  oferi  publicului  şi  din  partea  sectarilor  o  asemenea 
carte.  Alţii  au  despărţit  în  preot  pe  administratorul  sfin- 

telor  taine  de  misionarul  celorce  stau  acasă  nepăsători, 
alţii  pe  păstorul  de  misionar.  —  Părintele  Comanescu  dela 
Buzău  vorbeşte  despre  „Prc^grama  de  muncă  a  misio¬ 
narului  eparhial",  fără  a  prezenţa  concluzii.  Vorbindu-se 
despre  organizarea  unitară  a  misionarismului  român,  păr. 
Scvoznicov  din  Hotin  cere  să  se  înfiinţeze  un  consiliu  cen¬ 
tral  misionar  la  Patriarhie  pentru  îndrumarea  misionaris¬ 
mului  (n’avem  consiliu  central,  cu  secţie  culturală?  Red.], 
—  să  se  înfiinţeze  un  organ  special  misionar,  adecă  o  re¬ 
vistă,  cum  au  şi  sectarii,  —  evanghelizarea  să  înceapă  dela 
tineret.  —  Părintele  Dr.  Gr.  Cristescu  dela  Sibiu  vorbeşte 
despre  „Misionarismul  societăţilor  religioase  pentru  tine¬ 
rime",  preconizând  coborârea  la  tinerime  pentru  a  o  ridica 
din  mediul,  în  care  se  găseşte,  arătând  ca  un  bun  sprijin 

{>entru  aceasta  soc.  Sf.  Gheorghe,  asupra  cărei  societăţi  dă 
ămuriri  şi  păr.  consilier  Tr.  Scorobeţ.  Dl  prof.  G.  Ispir 
arată  cum  lucrează  Asociaţia  religioasă  misionară  a  tine¬ 
rilor  universitari,  pe  care  păr.  Cristescu  o  doreşte  genera¬ 
lizată  în  toată  ţara.  —  Păr.  Arhim.  Policarp  dela  mănăst. 
Hodoş-Bodrog  roagă  să  nu  se  încunjure  cercetarea  mă¬ 
năstirilor  cu  tinerii,  căci  viaţa  de  acolo  îi  poate  influinţa 
mult. 

Sa  vorbit  mult,  pasionat  şi  adeseori  prezentându-se 
mici  experienţe  personale  drept  normative  pentru  toată  bi: 
serica.  Unii  s'au  bazat  numai  pe  experienţa  dela  noi,  alţii 
au  cerut  refugiu  Ia  cărţi  apusene.  —  Cari  au  dreptate? 
Greu  de  spus.  Poate  că  şi  unii  şi  alţii. 

Eu  însă  reţin  vorbele  înţelepte  ale  P.  S.  Sale  Păr. 
Episcop  Roman  al  Orăzii :  „Molitvelnicul  a  hrănit  şi  a  mân¬ 
gâiat  neamul  nostru  secole  de  arândul,  de  aceea  Molitvel¬ 
nicul  să  nu  fie  nici  când  despărţit  de  biserică,  să  fie  şi  de 
aici  încolo  Cartea  noastră;  am  ţinut  să  evoc  chiar  anume 
această  chestiune  şi  chiar  azi,  când  începe  acest  prim  con¬ 
gres  al  preoţilor  misionari  din  întreaga  ţară".  Prea  mulţi 
hulesc  azi  Molitvelnicul,  şi  nu  numai  dintre  laici,  ci  chiar 
dintre  preoţi,  cari  nu  mai  cred  în  revărsare  de  har,  săvâr¬ 
şind  cele  poruncile  de  el.  Şi  pe  ce  altă  cale  te-ai  putea 
apropia  mai  mult  de  fiecare  creştin  şi  ai  putea  conversa 
şi  începe  evanghelizarea?  Sigur  P.  S.  Sa  Păr.  Episcop 
Roman  nu  e  de  părerea  de  pe  vremuri  a  dlui  O.  Goga, 
ca  preotul  să  rămâie  numai  la  Molitvelnic,  P.  S.  Sa  a 
observat,  că  s'a  trecut  în  celalalt  extrem,  ceeace  înseamnă 
capitularea  preoţimii  în  faţa  concepţiei  materialiste  despre 
lume,  deşi  ar  trebui  să  fie  reprezentantul  fanatic  al  celei 
spiritualiste.  —  Cu  o  revenire  la  Molitvelnic  sigur  a  cerut 
şi  o  revenire  la  sufletul  şi  la  conştiinţa  vechii  preoţimi  ade¬ 
vărate. 

In  congres  s’a  uitat  a  se  aminti  de  marele  mijloc  de 

legare  a  credinciosului  de  biserică  şi  de  Domnul :  de  taina 
sf.  spovedanii ,  care  azi  nu  se  face  cum  trebue,  nu  fiindcă 
n’ar  şti  cum,  ci  din  comoditate  şi  alte  griji  lumeşti  O  spo¬ 
vedanie  săvârşită  conştienţios  şi  cu  credinţă  face  mai  mult 
decât  o  sută  de  misionari  şi  o  căruţă  de  cărţi. 

* 

Arhiereul  Dr.  Vasile  Stan.  Prin  I.  P.  S.  Sa  Părintele 
Mitropolit  Nicolae,  PP.  SS.  Lor  Păr.  Episcopi  Roman  şi 
Grigorie  şi  P.  S.  Sa  Arhiereul  Andrei  Crişanuj,  L  P.  C.  Sa 
Arhimandritul  Dr.  Vasile  Stan,  vicarul  arhiepiscopiei  de 
Alba-Iulia  şi  Sibiu  în  ziua  de  14  Octomvrie  cor.  a  fost 
hirotonit  cu  mare  solemnitate  în  catedrala  mitropolitană 
din  Sibiu  de  arhiereu,  demnitate  încuviinţată  de  Sf.  Sinod 
şi  confirmată  de  M.  Sa  Regele,  dându-i-se  titlul:  Arhiereul 
Vasile  de  Răşinari. 

Preasfinţia  Sa,  arhiereul  Vasile,  este  un  bărbat  bine¬ 
cunoscut  dincoace  de  munţi.  După  terminarea  studiilor 
liceale,  teologice  şi  universitare  a  funcţionat  ca  profesor 
la  Seminarul  teologic-pedagogic  din  Sibiu,  iar  dela  sepa¬ 
rarea  în  instituţii  independente  a  celor  două  secţii,  ca  director 
al  şcoalei  normale  „Andreiu  Şaguna"  din  Sibiu,  trecându-i 
pe  sub  mână  multe  generaţii  de  preoţi  şi  învăţători  în  cei 
25  ani  de  profesorat.  A  muncit  şi  cu  condeiul,  mai  ales 
la  „Vatra  Şcolară"  şi  pe  teren  economic,  închegând  „înfră¬ 
ţirea”,  o  uniune  a  diferitelor  bănci  săteşti  din  Ardeal,  şi  s'a 
distins  mult  pe  teren  administrativ,  bisericesc  şi  şcolar, 
câştigându-şi  merite,  cari  i-au  fost  apreciate  de  cei  în  drept. 

E  de  remarcat  faptul,  că  Preasfinţia  Sa  încă  s’a  ridicat 
din  pătura  sănătoasă  de  jos  —  este  fiul  unui  ţăran-meseriaş 
din  Sohodoîul  Câmpenilor.  Şi,  cred  că  nu  mă  înşel  afir¬ 
mând,  că  e  cel  dintâi  episcop,  pe  care  ni  l  dă  ţinutul  Mun¬ 
ţilor- Apuseni. 

Intru  mulţi,  fericiţi  ani,  Preasfinţite  Părinte! 

* 

Părintele  Ioan  Moţa,  reales  în  Orăştie.  Părintele 
Ioan  Moţa,  fost  paroh  în  Orăştie  şi  redactor  al  „Libertăţii” 
şi  al  cunoscutelor  publicaţii  poporale  legate  de  ea,  retră- 
gându-se  în  1916  cu  trupele  române,  guvernul  budapestan 
a  cerut  suspendarea  lui  din  parohie.  După  încetarea  răs- 
boiului  s'a  reîntors  acasă,  începând  din  nou  publicarea 
foilor  sale,  fără  a  râvni  ranguri  şi  situaţii,  de  cari  cer  fără 
obrăzare,  marii  luptători  de  azi,  cari  pe  vremea  de  sbu- 
cium  a  părintelui  Moţa  se  bucurau  de  se  vedeau  în  Foaia 
Interesantă  fotografiaţi  în  ţinută  de  căluşeri.  In  toamna 
aceasta,  ca  să  fie  păzită  legea  noastră  de  organizare  bise¬ 
ricească,  s’a  supus  din  nou  alegerii  de  paroh  în  fosta  lui 

parohie  Orăştie,  unde  a  petrecut  ca  orice  particular,  şi  a 
fost  ales  cu  unanimitate. 

Luptătorul  de  altădată  dă  pildă  multora  şi  azi! 

* 

Religia  în  Şcoala  secundară.  „Legea  Românească" 
dela  Oradea-mare  ne  aduce  vestea  îmbucurătoare,  că  în 
consiliul  inspectorilor  generali  dela  sfârşitul  lui  Octomvrie 
cor.  s'a  admis  pentru  religie  2  ore  de  fiecare  clasă  a  li¬ 
ceului,  în  urma  curajioasei  şi  frumoasei  vorbiri  a  P.  S.  Sale 
arhiereul  Andrei  Crişanul. 

Am  vrea  să  ştim,  dacă  această  hotărâre  a  apărut  ori 
nu  în  „Monitorul  Oficial?"  Nu  cumva  acesta'  să  ne  opă¬ 
rească  entuziasmul.  Doar  şi  la  legea  învăţământului  primar 
s*au  votat  2  ore  de  religie  de  clasă,  aşa  cum  promisese 
dl  ministru  Angelescu  în  atâtea  rânduri,  iar  în  „Monitorul 
Oficial"  a  apărut  cu  2  ore  de  învăţător  [adecă,  dacă  un 
învăţător  are  4  clase,  religia  se  face  de  clasă  în  ‘/a  oră  la 
săptămână!)  Pr.  Oh.  Maior. 


Note  şi  informaţii. 


In  cronica  măruntă  a  numărului  ultim  al  Revistei  Te¬ 
ologice  s'a  strecurat  o  notă  datorită  unui  corespondent  al 
nostru.  Nota  sublinia  starea  de  dărăpănare  în  care  se  gă¬ 
seşte  Biserica  încoronării  din  Alba-Iulia,  din  pricina  incu¬ 
riei  Statului,  care  a  zidit-o.  Se  vede  că  nota  na  avut  la 
bază  propria  experienţă  a  autorului  ei,  ci  a  fost  mai  mult 
ecoul  campaniei  de  presă  ce  s’a  purtat  pe  această  che¬ 
stiune.  Căci,  crezând  că  notiţa  vizează  pe  P.  S.  Episcop 
Nicolae  al  Clujului,  revista  oficială  a  aceleiaşi  eparhii,  „Re¬ 
naşterea",  desminte  categoric  constatarea  acestei  notiţe, 
spunând  că  Biserica  încoronării  este  „cea  mai  bine  îngri¬ 
jită  din  toate  bisericile  Mitropoliei  noastre". 

Luăm  act  cu  bucurie  de  această  desminţire  şi  facem 
cuvenita  rectificare. 

Ne  bucuram  însă  şi  mai  mult,  dacă  desminţirea  se 
făcea  fără  supărare,  şi  mai  ales  fără  implicarea  unor  per¬ 
soane,  cari  n'au  nimic  nici  cu  „nota"  noastră,  nici  cu  rec¬ 
tificările  „Renaşterei". 

* 

Alegerile  de  deputaţi  din  Statele-Unite.  deputaţi,  cari 
au  să  aleagă  pe  preşedintele  republicii,  s’au  terminat.  Au 
ieşit  aproape  numai  deputaţi  republicani  sprijinitori  ai  lui 
Hoover  şi  numai  puţini  ai  partidului  democrat,  cari  au 

candidat  la  prezidenţie  pe  Smith.  Lupta  a  avut  un  pu¬ 
ternic  dedesupt  confesional.  Hoover  este  puritan,  Smith 
catolic.  Smith  şi  trimişii  lui  îo  propagandă,  ca  să  câştige 
voturi,  au  făgăduit  că  vor  desfiinţa  regimul  sec,  adecă  opre¬ 
liştea  beuturii  când  e  vorba  de  vin  şi  de  bere.  Toată  bi¬ 
serica  romano-catoiică  din  America  a  făcut  o  vie  propa¬ 
gandă  în  acest  înţeles,  —  crezând  poate  că  prin  aceasta 
vor  face  şi  prozeliţi.  Celălalt  a  spus,  că  va  ţinea  opre¬ 
liştea  în  fiinţă.  Şi  Americanii  au  votat  apoi  în  unanimitate 
împotriva  beuturilor. 

„Uniunea  internaţională  pentru  lăţirea  protestantismu¬ 
lui"  şi-a  ţinut  anul  acesta  congresul  la  Dobriţin  dela  15 
până  la  18  Octomvrie,  ocupânau-se  de  situaţia  protestan¬ 
tismului  în  mijlocul  mişcării  pentru  ecumenicitate.  Sa  spus 
că  „mântuirea  nu  vine  decât  prin  protestantism  viguros". 
Iar  în  o  şedinţă  intimă,  episcopii  unguri  au  protestat  îm¬ 
potriva  tratatului  dela  Trianon,  care  „le-a  lovit  crud  bi¬ 
serica". 

* 

Comunitatea  evangelică  din  Russelheim  a.  M.  a  zidit 
şase  case  nouă  pentru  a  ajuta  cu  locuinţe  familiile  sărace 
cu  copii  mulţi.  Imitându-i,  şi  societatea  catolică  „Marianum" 
din  MUhlheim  a.  Ruhr  a  hotărât  să  zidească  28  de  locuinţe 
cu  câte  5  camere  pentru  familiile  catolice,  bogate  în  copii. 

# 

Uniţii  mişcă  din  răsputeri  pietrile  pentru  înfiinţarea 
unei  episcopii  greco-catolice  nouă,  pe  baza  Concordatului 
în  Maramurăş.  E  mare  rivalitate  între  Baia-mare  şi  Sighet 
pentru  a  deveni  reşedinţă  vlădicească. 

* 

Intr  un  memoriu,  prezentat  deP.S.Sa  episcopul  gr.-cat. 
Iuliu  Hosszu  al  Gherlei  se  face  istoricul  episcopiei  ortodoxe 
din  Peri  „care  a  servit  ca  o  cetate  de  apărare  contra  ma¬ 
ghiarizării  şi  slavizării"  dela  înfiinţare  (1391)  prin  patriarhul 
Constantinopolitan  până  la  desfiinţarea  ei  [prin  unire.  Red.) 
şi  „a  ajuns  în  luptă  chiar  şi  cu  Mama  Roma"  iar  „averile 
mănăstirii  prădate  sub  revoluţia  cruciaţilor".  De  aceea, 
vedeţi  dv.,  episcopia  trebue  înfiinţată,  pe  urma  concorda¬ 
tului  şi  pentru  uniţi.  E  logic  istoriceşte,  doar  cruciaţii  şi 
iezuiţii,  cari  au  nimicit-o  erau  ai  Romei ! 

* 

Calvinii  ardeleni  şi-au  ţinut  anul  acesta  „săptămâna 
mare"  la  Turda  dela  3 — 9  Septemvrie,  participând  ca  Ia 
6000  credincioşi,  bărbaţi  şi  femei,  spune  revista  „Lichter 
der  Heimat“. 


